Malayalam news || വെസ്റ്റ് ചെസ്റ്റര് മലയാളി അസോസിയേഷന് മുന് പ്രസിഡന്റുമാരെ ആദരിച്ചു\nവെസ്റ്റ് ചെസ്റ്റര് മലയാളി അസോസിയേഷന് മുന് പ്രസിഡന്റുമാരെ ആദരിച്ചു\nന്യൂറോഷല്: വെസ്റ്റ് ചെസ്റ്റര് മലയാളി അസോസിയേഷന് (ഡബ്ലു.എം.എ) അതിന്റെ വളര്‍ച്ചയ്ക്കും ഉന്നമനത്തിനുമായി പ്രവര്‍ത്തിക്കുകയും, സംഘടനയെ ഇന്നത്തെ നിലയില് എത്തിക്കുന്നതിനുവേണ്ട പിന്നണി പ്രവര്‍ത്തനങ്ങള് ചെയ്യുകയും ചെയ്ത എല്ലാ മുന് കാല പ്രസിഡന്റുമാരെയും ആദരിച്ചുവെന്ന് പ്രസിഡന്റ് ജോയി ഇട്ടനും, സെക്രട്ടറി ശ്രീകുമാര് ഉണ്ണിത്താനും അറിയിച്ചു.\n1975 - ല് വെസ്റ്റ് ചെസ്റ്ററിലും സമീപ പ്രദേശങ്ങളിലും താമസിച്ചിരുന്ന മലയാളികള് ഒത്തുകൂടുകയും, അവരുടെ പ്രവാസി ജീവിത പ്രശ്നങ്ങള് പരിഹരിക്കുന്നതിനാവശ്യമായ സഹായങ്ങള് ചെയ്തുകൊടുക്കുവാനും, നമ്മുടെ പൈതൃക സംസ്കാരം തലമുറകളിലേക്ക് പകരുക എന്ന ഉദ്ദേശത്തോടും കൂടി ആരംഭിച്ചതാണ് വെസ്റ്റ് ചെസ്റ്റര് മലയളി അസോസിയേഷന് (ഡബ്ലു.എം.എ). ഇന്ന് അതു വളര്‍ന്ന് രണ്ടായിരത്തോളം മെമ്പേഴ്സ് ഉള്ള ഒരു വലിയ സംഘടനയായി മാറിയിരിക്കുന്നു. ഇപ്രകാരമുള്ള വളര്‍ച്ചയുടെ പിന്നില് പ്രവര്‍ത്തിച്ച മുന് പ്രസിഡന്റുമാരെയും അവരുടെ കൂടെ പ്രവര്‍ത്തിച്ച കമ്മിറ്റി മെമ്പേഴ്സിനേയും അനുമോദിക്കുവാനോ നന്ദി പറയുവാനോ പലപ്പോഴും സമയം കിട്ടിയിരുന്നില്ല. എന്നാല് ഈ വര്‍ഷത്തെ പ്രസിഡന്റായ ജോയി ഇട്ടനും സെക്രട്ടറി ശ്രീകുമാര് ഉണ്ണിത്താനും കഴിഞ്ഞ കമ്മിറ്റികളെ ആദരിക്കണം എന്ന് കമ്മിറ്റിയില് ആവശ്യപ്പെടുകയും കമ്മിറ്റി അതു അംഗീകരിക്കുകയും ചെയ്തു.\nഇന്ന് അമേരിക്കയുടെ മുഖ്യധാരയില് നില്‍ക്കുന്ന മലയാളികളില് നല്ലൊരു ശതമാനവും വെസ്റ്റ് ചെസ്റ്റര് മലയാളി അസോസിയേഷനില് കൂടി കടന്നുപോയിട്ടുള്ളവരാണ്. അതിനാല് തന്നെ വെസ്റ്റ് ചെസ്റ്റര് മലയാളി അസോസിയേഷന് ദേശീയാടിസ്ഥാനത്തില് തന്നെ ഒരു വലിയ പ്രാധാന്യം എന്നും ഉണ്ട്. മിക്ക മുന് പ്രസിഡന്റര്‍മാരും അവരുടെ സ്ഥാനം ഒഴിഞ്ഞതിനു ശേഷം തിരശ്ശീലയുടെ പിന്നിലേക്ക് മറഞ്ഞു പോകുന്നതായിട്ടാണ് കണ്ടു വന്നിരിക്കുന്നത്. എന്നാല് അവരെയെല്ലാം വീണ്ടും മുന് നിരയിലേക്ക് കൊണ്ടുവരികയും, അസോസിയേഷന്റെ പ്രവര്‍ത്തനങ്ങള് വിപുലീകരിക്കണമെന്നുമുള്ള ഉദ്ദേശത്തോടുകൂടിയാണ് അവരെ ആദരിക്കുവാന് തീരുമാനിച്ചത്.\nആദ്യ പ്രസിഡന്റായ എം.വി. ചാക്കോയെ പ്രസിഡന്റ് ജോയി ഇട്ടന് പൊന്നാട അണിയിച്ചു സ്വീകരിക്കുകയും, അതിനുശേഷം കാല ക്രമമനുസരിച്ചു ജോണ് ജോര്‍ജ്ജ്, എം.സി. ചാക്കോ, കെ.ജി. ജനാര്‍ദ്ദനന്, പ്രഭാകരന് നായര്, കെ.ജെ. ഗ്രിഗറി, തോമസ് ആലംചേരില്, എ.സി. ജോര്‍ജ്ജ്, ജോസഫ് വാണിയപിള്ളി, പാര്‍ത്ഥസാരഥി പിള്ള, തോമസ് പാലക്കല്, കൊച്ചുമ്മന് ടി. ജേക്കബ്, ക്ലാര ജോബ്, കെ.എം. മാത്യു, തോമസ് ഇ. മാത്യു, ഫിലിപ് വെംബേനില്, ജോണ് സി. വര്‍ഗീസ്, എ.വി. വര്‍ഗീസ്, ജോണ് ഐസക്ക്, രാജു സക്കറിയ, ബാബു കൊച്ചുമാത്തന്, തോമസ് കോശി, രത്നമ്മ ബാബുരാജ്, ജോണ് മാത്യു, എ.വി വര്‍ഗീസ്, ജെ. മാത്യു, ടെറന്‍സണ് തോമസ്, ഫിലിപ്പ് ജോര്‍ജ്ജ് എന്നിവരെ പൊന്നാട അണിയിച്ചു സ്വീകരിക്കുകയും പരേതരായ നൈനാന് ചാണ്ടിയെ, സെബാസ്റ്റ്യന് ആസാദ് അനുസ്മരിക്കുകയും ചെയ്തു. ഫൊക്കാന ജനറല് സെക്രട്ടറി ടെറന്‍സണ് തോമസ് എം.സി ആയി പ്രവര്‍ത്തിച്ച് യോഗത്തെ അനുഗൃഹീതമാക്കി. പ്രസിഡന്റ് ജോയി ഇട്ടന് എല്ലാ പ്രസിഡന്റുമാരുടെയും സഹായ സഹകരണങ്ങള് അഭ്യര്‍ത്ഥിക്കുകയും മുഖ്യധാരയിലേക്ക് എല്ലാവരും കടന്നുവന്ന് പ്രവര്‍ത്തിച്ച് അസോസിയേഷനെ വളര്‍ത്തുവാന് സഹായിക്കണമെന്നും അഭ്യര്‍ത്ഥിച്ചു. പോള് കറുകപ്പിള്ളില് അസോസിയേഷനു നല്‍കിയ സംഭാവനകളെ യോഗം അനുമോദിക്കുകയും വിലയിരുത്തുകയുമുണ്ടായി.\nവൈസ് പ്രസിഡന്റ് രാജന് ടി. ജേക്കബ്, ഫൊക്കാന ട്രസ്റ്റീ ബോര്‍ഡ് സെക്രട്ടറി ഗണേശ് നായര്, എം.വി. കുര്യന്, കുര്യാക്കോസ് വര്‍ഗീസ്, രാജ് തോമസ്, ചാക്കോ പി. വര്‍ഗീസ്, സുരേന്ദ്രന് നായര്, ബിനു വര്‍ഗീസ്, എന്നിവരും മുന് പ്രസിഡന്റുമാര്‍ക്ക് ആശംസകള് നേരുകയുണ്ടായി. പങ്കെടുത്ത എല്ലാ മുന് പ്രസിഡന്റുമാര്‍ക്കും സെക്രട്ടറി ശ്രീകുമാര് ഉണ്ണിത്താന് നന്ദി രേഖപ്പെടുത്തി.


Actor Hareesh Peradi in support of K Rail: If everyone cooperates, Kerala will survive | ഒന്ന് സഹകരിക്ക്, കേരളം ഒന്ന് രക്ഷപ്പെടട്ടെ മക്കളെ: കെ റെയിലിനെ പിന്തുണച്ച് നടന് ഹരീഷ് പേരടി - Malayalam Oneindia\nUpdated: Fri, Dec 24, 2021, 11:54 [IST]\nകൊച്ചി: രണ്ടാം പിണറായി സർക്കാർ നടപ്പിലാക്കാന് പോവുന്ന പ്രധാന വികസ പദ്ധതിയായ കെ-റെയിലിനെ അനുകൂലിച്ചും പ്രതികൂലിച്ചും നിരവധി പേരാണ് ഇതിനോടകം തന്നെ രംഗത്ത് വന്നിരിക്കുന്നത്. സംസ്ഥാനത്തിന്റെ വികസനത്തില് കെ റെയില് പുതിയ നാഴികകല്ലായി മാറുമെന്ന് ഒരു വിഭാഗം അവകാശപ്പെടുമ്പോള് പദ്ധതി കേരളത്തിന് ഒട്ടും പ്രായോഗികമല്ലെന്നാണ് മറുവിഭാഗത്തിന്റെ വാദം. പദ്ധതിക്കെതിരെ പ്രതിപക്ഷ കക്ഷികളായ യു ഡി എഫും ബി ജെ പിയും പ്രത്യക്ഷ സമരവുമായി തന്നെ രംഗത്തുണ്ട്.\nജമാഅത്തെ ഇസ്ലാമി പോലുള്ള സമുദായ സംഘടനകളും ഇവർക്കൊപ്പമുണ്ട്. എന്നാല് എന്തൊക്കെ തരത്തിലുള്ള വെല്ലുവിളികള് നേരിട്ടാലും പദ്ധതിയുമായി മുന്നോട്ട് പോവുമെന്ന് തന്നെയാണ് സർക്കാർ വ്യക്തമാക്കുന്നത്. കെ റയില് വിഷയത്തില് കേരളം ഇങ്ങനെ രണ്ട് വിഭാഗങ്ങളായി തിരിഞ്ഞിരിക്കുമ്പോഴും പദ്ധതി സംസ്ഥാനത്തിന് എങ്ങനെ ഗുണകരമാവുമെന്ന് പറഞ്ഞ് മുന്നോട്ട് വന്നിരിക്കുകയാണ് നാടക പ്രവർത്തകനും സിനിമ നടനുമായ ഹരീഷ് പേരടി.\nമംഗലാപുരത്ത് നിന്നും കൊച്ചിയിലേക്ക് യാത്ര ചെയ്യുമ്പോള് നേരിടേണ്ടി വന്ന ബുദ്ധിമുട്ടുകള് വിവരിച്ചുകൊണ്ടാണ് താരം കെ റെയിലിന്റെ പ്രസക്തി വ്യക്തമാക്കുന്നത്. അതോടൊപ്പം തന്നെ പിന്നെ അടുക്കളയിൽ കല്ലിട്ടാലും ഉമ്മറത്ത് കല്ലിട്ടാലും നഷ്ടപരിഹാരം കൊടുത്തതിനു ശേഷം മാത്രം പദ്ധതി നടപ്പിലാക്കുക. അതിൽ വിട്ടുവിഴച്ചയില്ല. സർക്കാറും ആ ഉറപ്പ് നൽകുന്നുണ്ട്. വികസനത്തോടൊപ്പം. കെ റെയിലിൽ പിണറായി സർക്കാറിനോടൊപ്പമാണെന്നും അദ്ദേഹം ഫേസ്ബുക്കില് കുറിക്കുന്നു. അദ്ദേഹത്തിന്റെ കുറിപ്പിന്റെ പൂർണ്ണ രൂപം ഇങ്ങനെ..\nഞാനിപ്പോൾ കാസർക്കോട് ഒരു സിനിമയുടെ ഷൂട്ടിങ്ങുമായി ഇരിക്കുകയാണ്. മറ്റന്നാൾ എനിക്ക് രാവിലെ എറണാകുളത്ത് എത്തണം. ഞാൻ അന്വേഷിച്ചപ്പോൾ ഇവിടെ നിന്ന് ഒരു മണിക്കൂർ ദൂരമുള്ള മംഗലാപുരം എയർപോട്ടിൽ നിന്ന് കൊച്ചിയിലേക്ക് നോണ് സ്റ്റോപ്പ് വിമാനങ്ങളില്ല. എല്ലാം 6ഉം 9തും മണിക്കൂറുകൾ എടുക്കുന്ന യാത്രകൾ. റോഡ് മാർഗ്ഗം 10 ഉം 12ഉം മണിക്കൂറുകൾ.\nപിന്നെ ഇവിടെ നിന്ന് 2.5 മണിക്കൂർ ദൂരമുള്ള കണ്ണൂർ എയർപോട്ടിൽ നിന്ന് 8.30ന് ഒരു വിമാനമുണ്ട്. അതിനുവേണ്ടി 10 മണിക്ക് ഷൂട്ടിംങ് കഴിഞ്ഞെത്തുന്ന ഞാൻ 3.30ന് എഴുന്നേറ്റ് 4.30ന് കാറിൽ കയ്റണം. ഞാൻ സ്വപ്നം കാണുന്ന കെ.റെയിൽ ഉണ്ടായിരുന്നെങ്കിൽ എനിക്ക് നന്നായി ഉറങ്ങി എന്റെ സൗകര്യത്തിനന്നുസരിച്ചുള്ള ഒരു സിൽവർലൈൻ വണ്ടിയിൽ കയറിയാൽ വെറും രണ്ടുമണിക്കൂറുകൾകൊണ്ട് ഞാൻ എറണാകുളത്ത് എത്തും.\nഞാനും ഹാപ്പി എനിക്ക് ടിക്കെറ്റ്ടുത്ത് തരുന്ന പ്രൊഡ്യൂസറും ഹാപ്പി. ഇതാണ് കെ.റെയിലിന്റെ പ്രസക്തി. പിന്നെ അടുക്കളയിൽ കല്ലിട്ടാലും ഉമ്മറത്ത് കല്ലിട്ടാലും നഷ്ടപരിഹാരം കൊടുത്തതിനു ശേഷം മാത്രം പദ്ധതി നടപ്പിലാക്കുക. അതിൽ വിട്ടുവിഴച്ചയില്ല. സർക്കാറും ആ ഉറപ്പ് നൽകുന്നുണ്ട്. വികസനത്തോടൊപ്പം. കെ.റെയിലിൽ പിണറായി സർക്കാറിനോടൊപ്പം. എല്ലാം പറഞ്ഞ് കൊബ്രമൈസാക്കാം. ഒന്ന് സഹകരിക്ക്. കേരളം ഒന്ന് രക്ഷപെടട്ടെ മക്കളെ\nഅതേസമയം, കെ റെയിൽ എന്ന് രേഖപ്പെടുത്തിയ അതിരടയാള കല്ല് സ്ഥാപിക്കുന്നത് ഹൈക്കോടതി കഴിഞ്ഞ ദിവസം തടഞ്ഞിരുന്നു. ഭൂമി ഏറ്റെടുക്കാതെ ഇത്തരം അടയാളങ്ങളുള്ള തൂണുകൾ സ്ഥാപിക്കാൻ കഴിയില്ലെന്നാണ് കോടതി വ്യക്തമാക്കിയത്. അതേസമയം സിൽവർ ലൈൻ പദ്ധതിക്കായി സർവ്വേ ആൻഡ് ബൗണ്ടറിസ് ആക്ട് പ്രകാരം സർവേ തുടരാൻ അധികൃതർക്ക് സാധിക്കുമെന്നും കോടതി വിശദീകരിച്ചു\nactor pinarayi vijayan നടന് പിണറായി വിജയന്\nActor Hareesh Peradi in support of K Rail: If everyone cooperates, Kerala will survive


സിക്ക വൈറസ്; എല്ലാ ജില്ലകൾക്കും ജാഗ്രതാ നിർദേശം നൽകി ആരോഗ്യവകുപ്പ് | janakeeyam\nതിരുവനന്തപുരം: സിക്ക വൈറസ് ബാധ തലസ്ഥാന ജില്ലയിൽ റിപ്പോർട്ട് ചെയ്ത സഹചര്യത്തിൽ സംസ്ഥാനത്തെ എല്ലാ ജില്ലകൾക്കും ജാഗ്രതാ നിർദേശം നൽകിയിട്ടുണ്ടെന്ന് ആരോഗ്യവകുപ്പ്.ഇതിന്റെ ഭാഗമായി സിക്ക വൈറസ് റിപ്പോർട്ട് ചെയ്ത പ്രദേശങ്ങളിൽ ഈഡിസ് കൊതുകുകളുടെ സാന്ദ്രത എത്രത്തോളമുണ്ടെന്ന് പരിശോധിക്കും. കൊതുകിന്‍റെ ഉറവിടനശീകരണം എങ്ങനെ ഫലപ്രദമായി നടപ്പാക്കാമെന്നും പരിശോധന നടത്തും. ഇതിനായി സമഗ്രമായ ആക്ഷൻ പ്ലാൻ തയ്യാറാക്കുമെന്നും തിരുവനന്തപുരം ഡിഎംഒ ഡോ. കെ എസ് ഷിനു അറിയിച്ചു. സിക്ക വൈറസ് റിപ്പോർട്ട് ചെയ്ത സാഹചര്യത്തിൽ കേന്ദ്രസംഘം തിരുവനന്തപുരത്തെത്തിയിരുന്നു. ഇവരുമായി നടത്തിയ കൂടിക്കാഴ്ചയ്ക്ക് ശേഷം നടത്തിയ വാർത്താസമ്മേളനത്തിലായിരുന്നു ഡിഎംഒയുടെ പ്രതികരണം.\nരോഗബാധയിൽ പരിഭ്രാന്തി വേണ്ടെന്നും ജാഗ്രതയാണ് ആവശ്യമെന്നും ഡിഎംഒ അറിയിക്കുന്നു. രോഗബാധ സ്ഥിരീകരിച്ച സ്വകാര്യ ആശുപത്രി പരിസരം കേന്ദ്രസംഘം പരിശോധിച്ചു. ഇതുവരെ കേരളത്തിൽ മൊത്തം 17 പേർക്കാണ് സിക്ക വൈറസ് ബാധ സ്ഥിരീകരിച്ചത്. ഇവരിൽ മിക്കവരും ആരോഗ്യപ്രവർത്തകരാണ്. രോഗം റിപ്പോർട്ട് ചെയ്തതിൽ ഒരു കുഞ്ഞുമുണ്ട്. ഇവരുടെ എല്ലാവരുടെയും ആരോഗ്യനില തൃപ്തികരമാണെന്നും, ആശങ്കപ്പെടേണ്ട സാഹചര്യമില്ലെന്നും ആരോഗ്യവകുപ്പ് വ്യക്തമാക്കി.


North Wayanad DFO\nനോർത്ത് വയനാട് ഡിഎഫ്ഒ രമേശ് ബിഷ്‌ണോയിക്ക് സ്ഥലം മാറ്റം; ദർശൻ ഗട്ടാനി പുതിയ ഡിഎഫ്ഒ\nനോർത്ത് വയനാട് ഡി എഫ് ഒ രമേശ് ബിഷ്‌ണോയിക്ക് സ്ഥലം മാറ്റം. ദർശൻ ഗട്ടാനിയാണ് പുതിയ ഡിഎഫ്ഒ. വനം വകുപ്പ് ആസ്ഥാനത്തേക്കാണ് രമേശ് ബിഷ്‌ണോയിയെ സ്ഥലം മാറ്റിയത്. കുറുക്കൻമൂലയിലെ കടുവ പ്രശ്‍നത്തിനിടെയാണ് നോർത്ത് വയനാട് ഡി എഫ് ഒയുടെ സ്ഥലം മാറ്റം.\nഅതേസമയം വയനാട് കുറുക്കന്‍മൂലയില് ജനവാസ മേഖലയില് ഇറങ്ങിയ കടുവ ജില്ലയിലെ ഡേറ്റാ ബേസില് ഉള്‍പ്പെട്ടതല്ലെന്ന് സിസിഎഫ് വ്യക്തമാക്കി. ഉത്തരമേഖലാ സിസിഎഫ് ഡി.കെ വിനോദ് കുമാര് കുറുക്കന്‍മൂലയില് എത്തിയിരുന്നു. കടുവയുടെ ചിത്രങ്ങള് ദേശീയ കടുവാ സംരക്ഷണ അതോറിറ്റിക്ക് അയച്ചു. കടുവ കര്‍ണാടകയിലെ പട്ടികയില് ഉള്‍പ്പെട്ടതാണോ എന്ന് വ്യാഴാഴ്ച അറിയാം.\nRead Also : വയനാട് ഡേറ്റാ ബേസില് ഉള്‍പ്പെട്ടതല്ല കുറുക്കന്‍മൂലയിലെ കടുവയെന്ന് സിസിഎഫ്\nStory Highlights : North Wayanad DFO\nകുറുക്കൻ മൂലയിലിറങ്ങിയ കടുവയെ 22ആം ദിവസവും പിടികൂടാനായില്ല


Two dies after elctrocuted from electric line in Mahe | പൊട്ടിവീണ ഇലക്ട്രിക് കമ്പിയിൽ ഷോക്കേറ്റ് ഇരട്ട മരണം: ദുരന്തവാർത്ത വിശ്വസിക്കാനാവാതെ മാഹി - Malayalam Oneindia\n47 min ago സ്വവര്‍ഗാനുരാഗികളെ പിന്തുണച്ച് മാര്‍പാപ്പ; അവരും ദൈവത്തിന്റെ മക്കള്, കുടുംബ ജീവിതത്തിന് അവകാശം\nപൊട്ടിവീണ ഇലക്ട്രിക് കമ്പിയിൽ ഷോക്കേറ്റ് ഇരട്ട മരണം: ദുരന്തവാർത്ത വിശ്വസിക്കാനാവാതെ മാഹി\nUpdated: Tue, Jun 23, 2020, 13:43 [IST]\nന്യൂ മാഹി: ഇരട്ട മരണത്തിൽ മാഹി- അഴിയൂർ മേഖല നടുങ്ങി. കാലവർഷം തുടങ്ങിയതിനു ശേഷം കണ്ണൂരിൽ ആദ്യമായി നടന്ന അപകടമരണങ്ങളിലൊന്നാണ് തിങ്കളാഴ്ച്ച രാവിലെ മാഹിക്കടുത്തെ അഴിയൂരിൽ നടന്നത്. മുസ്ലിം ലീഗ് പ്രവർത്തകനും പത്തു വയസുകാരനായ കുട്ടിയുമാണ് മരിച്ചത്.\nഅതി ശക്തമായ മഴയിലും കാറ്റിലും തെങ്ങ് വീണതു കാരണം പൊട്ടി വെള്ളത്തിൽ വീണ വൈദ്യുത കമ്പിയിൽ നിന്നു ഷോക്കേറ്റാണ് രണ്ടു പേരും മരിച്ചത്. അഴിയൂർ ബോർഡ് സ്കൂളിന് സമീപം താമസിക്കുന്ന ഇർഫാൻ (30), സഹല് (10) എന്നിവരാണ് മരിച്ചത്. തിങ്കളാഴ്ച്ച രാവിലെയാണ് അപകടം. 10 വയസുകാരനായ സഹലിനാണ് ആദ്യം ഷോക്കേറ്റത്. കുട്ടിയെ രക്ഷിക്കാന് ശ്രമിക്കുന്നതിനിടെയാണ് ഇര്‍ഫാന് ഷോക്കേറ്റത്. ഇരുവരുടെയും മൃതദേഹം മാഹി ജനറല് ആശുപത്രിയിലേക്ക് മാറ്റി.\nമഴവെള്ളം കെട്ടിനിന്ന ഇടവഴിയിൽ വഴിയിൽ വൈദ്യുതി ലൈൻ പൊട്ടിവീണതാണ് അപകടത്തിന് കാരണമായതെന്ന് പ്രദേശവാസികൾ പറഞ്ഞു. ആൾ സഞ്ചാരം കുറഞ്ഞ വഴിയിൽ ലൈൻ പൊട്ടിവീണത് സമീപവാസികളുടെ ശ്രദ്ധയിൽപെട്ടിരുന്നില്ല. തേങ്ങ വീണ് കിടക്കുന്നത് കണ്ട് സഹൽ എടുക്കാൻ വെള്ളത്തിലിറങ്ങിയപ്പോള് ഷോക്കേല്‍ക്കുകയായിരുന്നു.\nസമീപത്തുണ്ടായിരുന്ന സ്ത്രീകളുടെ കരച്ചിൽ കേട്ടാണ് ഇർഫാൻ അവിടെ എത്തിയത്. ഇരുവരും അയല്‍വാസികളാണ്. സഹലിനെ രക്ഷിക്കാൻ ശ്രമിക്കുന്നതിനിടെയാണ് ഇർഫാനും ഷോക്കേൽക്കുന്നത് രണ്ടു പേരും പിടയുന്നത് കണ്ടപ്പോൾ നാട്ടുകാരാണ് വൈദ്യുതി ഓഫിസിൽ വിളിച്ചു പറഞ്ഞ് ലൈൻ ഓഫാക്കിയത്. അപ്പോഴെക്കും ഇരുവരും മരിച്ചിരുന്നു. മൃതദേഹങ്ങൾപൊലിസെത്തിമാഹി ജനറൽ ആശുപത്രി മോർച്ചറിയ ലേക്ക് മാറ്റാം. പള്ളുര പൊലിസ് കേസെടുത്തു അപകടത്തിന് പിന്നിൽ വൈദ്യുത വകുപ്പ് ജീവനക്കാരുടെ അനാസ്ഥയാണെന്ന് ആരോപണം ഉയർന്നിട്ടുണ്ട്. അഴിയൂർ പ്രദേശത്തെ മുസ്ലിം ലീഗിന്റെ സജീവ പ്രവർത്തകനാണ് ഇർഫാൻസാമൂഹ്യ സാംസ്കാരിക ജീവകാരുണ്യ പ്രവർത്തനങ്ങളിൽ സജീവമായ ഇർഫാന്റെയും വിദ്യാർത്ഥിയായ സഹലിന്റെയും ദുരന്ത വാർത്ത വിശ്വസിക്കാനാവാതെ നിൽക്കുകയാണ് നാടും നാട്ടുകാരും.\nകഴിഞ്ഞ കുറെ ദിവസമായി മാഹി, തലശേരി മേഖലകളിൽ കനത്ത മഴയും ചുഴലിക്കാറ്റുമാണ് അനുഭവപ്പെടുന്നത്. മിക്കയിടങ്ങളിലും വൈദ്യുതബന്ധം തകരാറാ ലായിട്ടുണ്ട്. വൻമരങ്ങൾ വീണത് കൊണ്ടാണ് വൈദ്യുതി കമ്പികൾ പൊട്ടുന്നത് എന്നാൽ ഈ ലൈനുകളിൽ യഥാസമയം വൈദ്യുതി ബന്ധം വിച്ഛേദിക്കുവാൻ കെഎസ്ഇബി അധികൃതർ തയ്യാറാവാത്തതാണ് അപകടങ്ങൾക്കിടയാക്കുന്നത്.\nkannur electricity death mahe വൈദ്യുതി മാഹി\nTwo dies after elctrocuted from electric line in Mahe


ബൂലോഗ കാരുണ്യം: 2009\nകിഡ്നി സംബന്ധമായ അസുഖത്താല് തകര്‍ന്ന ഒരു യുവതിയായ അമ്മ നമ്മളില് നിന്നും സഹായം തേടുന്നു. മൂന്നിലും ഏഴിലും പഠിക്കുന്ന രണ്ട് കുട്ടികളുടെ അമ്മയായ ശ്രീമതി. ഷൈലജ പരമേശ്വരന് നമ്പൂതിരി ഇപ്പോള് ആഴ്ചയില് മൂന്നു വട്ടം വീതം കോഴിക്കോട് പീ വി എസില് ഡയാലിസിസിനു വിധേയയായിക്കൊണ്ടിരിക്കുകയാണ്. കഴിയുന്നതും വേഗമൊരു കിഡ്നി മാറ്റിവക്കല് ശസ്ത്രക്രിയക്കാണ് ഡോക്ടര്‍മാര് ആവശ്യപ്പെടുന്നതെങ്കിലും അവരുടെ നിലവിലെ സാമ്പത്തികസ്ഥിതി അതിനാവശ്യമായ 7-8 ലക്ഷം ചിലവ് താങ്ങാന് ആവാത്തതിനാല് ഡയാലിസിസ് കൊണ്ട് ജീവന് പിടിച്ചു നിര്‍ത്തുകയാണ്.\nശ്രീ പരമേശ്വരന് നമ്പൂതിരിയും കുറച്ച് വര്‍ഷങ്ങള്‍ക്ക് മുന്നേ നട്ടെല്ല് സംബന്ധമായ ഒരു മേജര് സര്‍ജറിക്കു വിധേയനായതിനാല് അദ്ദേഹത്തിന്റെയും ആരോഗ്യസ്ഥിതി പറയത്തക്ക നന്നല്ല. രാമനാട്ടുകരയിലെ കൂട്ടുകുറുംമ്പ ഭഗവതിക്ഷേത്രത്തിലെ പൂജാരിയായ അദ്ദേഹത്തിനു ഈ വന്‍തുക സ്വരൂപിക്കാന് വഴിയൊന്നും കാണുന്നില്ല.രാമനാട്ടുകരയില് ഉള്ള നാലുസെന്റ് സ്ഥലവും വീടും മാത്രമാണ് ആ കുടുമ്പത്തിന്റെ ആകെ ബാക്കിയുള്ള സമ്പാദ്യം. സൗജന്യമായി കിഡ്നി നല്‍കാന് കഴിയുന്ന ആരും ഇതുവരെ തയ്യാറായിട്ടില്ലാത്തതിനാല് കാരുണ്യമുള്ള ആളുകള് സഹായിച്ചെങ്കില് മാത്രമേ ആ പിഞ്ചുകുഞ്ഞുങ്ങളുടെ അമ്മയുടെ ജീവന് രക്ഷിക്കാനാകൂ.\nസഹായിക്കാന് കഴിയുന്നവര് എത്രയും പെട്ടെന്ന്\nഎന്ന അക്കൗണ്ടിലേക്കോ നല്‍കിയാല് ഒരു ജീവന് രക്ഷിക്കാന് നമുക്കാകും. ആ കുഞ്ഞുങ്ങളുടെ ജീവിതവും.\nതാഴെ കാണുന്ന ഫോണ് നമ്പറില് അവരെ കോണ്ടാക്ട് ചെയ്യാവുന്നതാണ്\n9847855209 (Parameswaran namboothiri)\nകാരുണ്യമനസ്സുകളുടെ കനിവിനായ് കാക്കുന്നു.\nPosted by പ്രിയ at 4:22 PM 20 comments: Links to this post\nആ അമ്മക്കൊരു സഹായം\nബൂലോകകാരുണ്യത്തില് കഴിഞ്ഞ വര്‍ഷം ആഗസ്റ്റില് ചവറയിലെ പ്രസാദിന്റെ ചികല്‍സാസഹായത്തിനെ കുറിച്ചന്യോഷിക്കുമ്പോള് അമ്യതാ ആശുപത്രിയിലെ ക്യാന്‍സര് വിഭാഗത്തിലെ സ്റ്റാഫ് ആണ് റീജിയണല് ക്യാന്‍സര് സെന്റര്, തിരുവനന്തപുരത്തിന്റെ കൊല്ലത്തെ പെയിന് & പാലിയേറ്റീവ് കെയര് യൂണിറ്റായ ക്യാന്‍സര് കെയര് സെന്റരിലെ മെഡിക്കല് ഓഫീസര് ഇന് ചാര്‍ജ്ജ് ഡോക്ടര് പ്രവീണ് ജി പൈ പരിചയപ്പെടുത്തിയത്. ക്യാന്‍സര് രോഗികളെ വീടുകളില് ചെന്നു കണ്ട് ചികല്‍സ നല്‍കുന്ന ഒരു യൂണിറ്റ് അദ്ദേഹത്തിന്റെ ആര് സീ സി യുടെ ഭാഗമായി കൊല്ലത്ത് ചവറയില് പ്രവര്‍ത്തിക്കുന്നു.\nകഴിഞ്ഞ ദിവസം അദ്ദേഹം ഒരു സഹായം ആവശ്യപ്പെട്ട് ഒരു മെയില് അയച്ചിരുന്നു. ഒരു അറുപതുകാരി അമ്മയേയും അവരുടെ പന്ത്രണ്ടു വയസ്സുള്ള മകനെയും കഴിയുമെങ്കില് സഹായിക്കാന് സുഹൃത്തുക്കള്‍ക്കളോടും അഭ്യര്‍ഥിക്കാമോ എന്നദ്ദേഹം ചോദിച്ചിരിക്കുന്നു.\nക്ലീനിക്കില് ചികല്‍സയില് ഉണ്ടായിരുന്ന അറുപതിനു മേല് പ്രായമുള്ള, എപ്പൊഴും പ്രസന്നവദനയായ താമര എന്നു പേരുള്ള അമ്മയെ, ആ മുഖഭാവം കാരണം തന്നെ ഡോക്ടര് ശ്രദ്ധിച്ചത്. അസുഖം മിക്കവാറും മാറിയതായതിനാല് ആ അമ്മയെ കൂടുതല് പരിചയപ്പെടാന് ഇട ഇല്ലായിരുന്നു. എങ്കിലും അടുത്തൊരു ദിവസം അദ്ദേഹം നേരിട്ട് ചെന്നു പരിചയപ്പെടുകയും കാര്യങ്ങള് അന്യോഷിക്കുകയും ചെയ്തു. പിന്നീട് കൂടുതല് പരിചയപ്പെട്ടപ്പോള്, ആ അമ്മയെ കുറിച്ച് അറിഞ്ഞപ്പോള്,അവരുടെ മനശക്തിയിലും ജീവിതത്തോടുള്ള പോസിറ്റീവ് കാഴ്ചപ്പാടിലും ആ അമ്മയോട് വളരെ ബഹുമാനം തോന്നി.\nഓച്ചിറ പരബ്രഹ്മക്ഷേത്രത്തിലെ ഒരു ഭിക്ഷാംദേഹി ആണു ആ അമ്മ. മുപ്പത്തിനാലു കൊല്ലം മുന്‍പെ വിധവയായ അവര് എകമകനുമൊത്ത് ആ ക്ഷേത്രത്തില് എത്തിയതാണ്. പക്ഷെ ആ മകന് അവരോട് പറയാതെ എവിടേക്കോ പോയി. മകനെ നഷ്ടപ്പെട്ടതിനു ശേഷവും ആ അമ്മ അമ്പലത്തിലും മറ്റും തന്നെ കഴിയുകയായിരുന്നു. പിന്നീട് സര്‍ക്കാരിന്റെ ലക്ഷം വീട് പദ്ധതിയില് കൂടി അമ്മക്കും ഭൂമി ലഭിച്ചു.\nപന്ത്രണ്ട് വര്‍ഷങ്ങള്‍ക്ക് മുന്നേ ഓച്ചിറ അമ്പലത്തിനു സമീപം ഉപേക്ഷിക്കപ്പെട്ട നിലയില് കണ്ടെത്തിയ കൈകുഞ്ഞിനെ അവര് സ്വമേധയാ ആണ് ഏറ്റെടുത്ത് വളര്‍ത്താന് തുടങ്ങി. ബാലാരിഷ്ടത വളരെ ഉണ്ടായിരുന്ന കണ്ണനെ tuberculosis തുടങ്ങിയ രോഗങ്ങളില് നിന്നു ചികല്‍സിച്ച് ജീവന് രക്ഷിക്കാന് സഹായത്തിനധികം ആരും ഇല്ലാത്ത ആ അമ്മക്ക് ഏറെ പാടുപെടേണ്ടി വന്നു. മെഡിക്കല് കോളേജിലെ നീണ്ട ചികല്‍സക്കു ചെറിയ സമ്പാദ്യവും അമ്പലത്തില് നിന്നു കിട്ടുന്ന സഹായവും പലരില് നിന്നു വാങ്ങിയ ചെറിയ ചെറിയ കടങ്ങളും ഒക്കെ വേണ്ടി വന്നു.\nകൂട്ടത്തില് ആണു ആ അമ്മക്ക് uterine cervix cancer പിടിപെട്ടതും അതിന്റെ ചികല്‍സയും വേണ്ടി വന്നത്. അസുഖം മാറി എങ്കിലും സ്ഥിരം തുടര് പരിശോധന ആവശ്യമാണ്. അതിനാണ് ഡോക്ടര് പ്രവീണിന്റെ ക്ലീനിക്കില് വരുന്നത്.\nഎന്തൊക്കെ ആയാലും കണ്ണന് ആരോഗ്യത്തോടെ ഇരിക്കുന്നു എന്ന സന്തോഷം എല്ലാത്തിനും മീതെ ആ അമ്മക്കുണ്ട്. ഏഴാം ക്ലാസ്സില് പഠിക്കുന്ന കണ്ണന് പഠനത്തിലും മുന്നില് ആണ്. അധ്യാപകരും ആവും വിധം പിന്തുണയും സഹായവും അവന് നല്‍കുന്നു. നന്നായി പഠിച്ച്, വലുതാകുമ്പോള് പട്ടാളത്തില് ചേരുമെന്നു അഗ്രഹിക്കുന്ന ആ കുട്ടി സ്കൂളിലെ scouts ലും അംഗമാണ്. താമര അമ്മയും ആഗ്രഹിക്കുന്നത് അതു തന്നെയാണ്. സ്വന്തം കഴിവിന്റെ പരമാവധി മകനായി ചെയ്യാന് ആ അമ്മ ശ്രമിക്കുന്നുണ്ട്. അവന്റെ കുഞ്ഞു കുഞ്ഞു ആവശ്യങ്ങളെ അവര് അത്രക്കും പ്രാധാന്യത്തോടെ കാണുന്നു. പക്ഷെ പലപ്പോഴും അവര് നിസ്സഹായ ആകുന്നു. ഇല്ലായ്മയും വല്ലായ്മയും എല്ലാം അറിഞ്ഞ് വളരുന്ന കണ്ണന് തന്നെയാണ് എപ്പോഴും അമ്മയെ സമാധാനിപ്പിക്കുന്നതും. നല്ല നല്ല ആഹാരങ്ങളും മറ്റും നല്‍കാന് ആ അമ്മക്ക് ആഗ്രഹമുണ്ടെങ്കിലും പലപ്പോഴും കഴിയാറില്ല. അമ്പലത്തില് നിന്നു പ്രസാദം ആയി കിട്ടുന്ന ആഹാരം സന്തോഷത്തോടെ തന്നെ കഴിക്കുന്ന കണ്ണന് അമ്മക്ക് ഒത്തിരി ആശ്വാസമേകുന്നു.\nഡോക്ടര് പ്രവീണ് പറയുകയായിരുന്നു ആ അമ്മയുടെയും മകന്റെയും പരസ്പരസ്നേഹത്തിലും സ്വാന്തനത്തിലും പണമില്ലാതെ തന്നെ അവരുടെ ജീവിതം ധന്യമാണ്, ആ സ്നേഹവും വാല്‍സല്യവും അദ്ദേഹത്തിനെ വളരെ ആകര്‍ഷിച്ചു എന്നു.\nപക്ഷെ പണത്തിനു അതു തന്നെ വേണ്ടുന്ന സാഹചര്യങ്ങള് ഉണ്ട്. ആ അമ്മയുടേയും മകന്റെയും ചികല്‍സക്കായി വാങ്ങിയ കടങ്ങളില് അന്‍പതിനായിരത്തോളം വരുന്ന ഒന്നിനായി അവര് അവര്‍ക്കു ഉള്ള ആ ഭൂമി ഈടു നല്‍കിയിരുന്നു.അത്യാവശ്യസമയത്ത് കടം തന്നു സഹായിച്ച് വ്യക്തിക്ക് പണം തിരിച്ച് കൊടുക്കേണ്‍ട സാഹചര്യത്തില് അതു നല്‍കാന് ആവാത്തതിനാല് ചിലപ്പോള് ആ ഭൂമി കൈവിട്ടു പോയെക്കാം എന്ന അവസ്ഥയില് ആണു. ഉണ്ടായിരുന്ന വീട് നശിച്ച് പോയതിനാല് താല്‍ക്കാലിക ഷെഡ്ഡിലാണ് ഇപ്പോള് കണ്ണനും അമ്മയും. പക്ഷെ ആ സ്ഥലം തന്നെ നഷ്ടപ്പെട്ടാല് എന്ന ചിന്ത അവരെ അലട്ടുന്നു. അറുപതില് എത്തിയ ആരോഗ്യം അത്ര പോരാത്ത ആ അമ്മക്ക് , സ്വന്തമെന്നു പറയാന് ആരും ഇല്ലാത്ത ഇനിയും ബാല്യം കഴിയാത്ത ആ മകനു ആകെ കൊടുക്കാന് ഉള്ളതാണ് ആ ഭൂമി.\nകണ്ണന്റെ വിദ്യാഭ്യാസം, താമസിക്കാന് ഒരു വീട് എന്നതിനൊപ്പം  ഇപ്പോള് ആ ഭൂമി നഷ്ടപ്പെടാതിരുന്നെങ്കില് എന്നു കൂടി ആ അമ്മ പ്രാര്‍ഥിക്കുന്നു. ആ ആശങ്ക ഒരു അമ്മയുടെ മനസ്സിനെ എത്രമാത്രം തളര്‍ത്തുന്നുണ്ട് എന്ന് നമുക്ക് ഊഹിക്കാവുന്നതേ ഉള്ളൂ.\nഡോക്ടറുടെയോ സുഹൃത്തുക്കളുടെയോ മാത്രം സഹായം കൊണ്ട് മാത്രം കാര്യങ്ങള് നടന്നില്ലെങ്കിലോ എന്ന ചിന്തയാല് ആണ് ബൂലോഗകാരുണ്യത്തിന്റെയും ബ്ലോഗര്‍മാരുടെയും ശ്രദ്ധയിലേക്ക് ഈ കാര്യം കൊണ്ട് വരാന് ഞാന് ശ്രമിക്കുന്നത്. പല പല തുള്ളികള് ചേര്‍ത്ത് ഒരു വലിയ ആശ്വാസക്കടലാക്കി മാറ്റാന് നമുക്ക് കഴിഞ്ഞാല് അതു ആ അമ്മക്കും കണ്ണനും വലിയൊരനുഗ്രഹമായിരിക്കും.\nഡോക്ടര്‍മാരുടെയും സാമൂഹ്യപ്രവര്‍ത്തകരുടെയും ഒരു സംഘടനയായ പെയിന് ആന്‍ഡ് പാലിയേറ്റീവ് കെയര് ട്രസ്റ്റ് കൊല്ലത്ത് പ്രവര്‍ത്തിക്കുന്നു. എഴുനൂറിലധികം രോഗികള്‍ക്ക് തികച്ചും സൌജന്യമായി കണ്‍സള്‍ട്ടേഷനും മരുന്നുകളും വീടുകളില് ചെന്നുള്ള പരിചരണവും ബോധവല്‍ക്കരണവും നല്‍കാന് ശ്രമിക്കുന്ന ആ സംഘടനയില് തന്റെ സമയം വിനിയോഗിക്കുന്ന ഡോക്ടര് പ്രവീണ് കഴിഞ്ഞ മൂന്നു വര്‍ഷം ആയി ആഴ്ചയില് മൂന്നു ഓ. പി. ക്ലീനിക് നടത്തി വരുന്നുണ്ട്. ഡോക്ടര് പ്രവീണിന്റെ ഈമെയില് praveengpai at gmail dot com ആണ് . http://palliativecarekollam.org/ (വെബ്സൈറ്റ് പൂര്‍ണ്ണമായും അപ്ഡേറ്റഡ് അല്ല). ആവശ്യമെങ്കില് അദ്ദേഹത്തിന്റെ ഫോണ് നമ്പറ് കൂടി നല്‍കിക്കോളാന് ഡോക്ടര് പ്രവീണ് പറഞ്ഞിരിക്കുന്നു. എന്തെങ്കിലും സഹായമോ അന്യോഷണമോ ആവശ്യമെങ്കില് ചെയ്തുതരാം എന്നു ഡോക്ടര് പറഞ്ഞിട്ടുണ്ട്.\nബൂലോകം ഓണ്‍ലൈന് ഈ പോസ്റ്റിനെ കുറിച്ച് പ്രസിദ്ധികരിച്ച ആ അമ്മയ്ക്കൊരു സഹായം എന്ന റിപ്പോര്‍ട്ടില് ഡോ. പ്രവീണ് നല്‍കിയ കമന്റ് ആ അമ്മയെ കുറിച്ച് നേരിട്ടറിയുന്ന അദ്ദേഹത്തിന്റെ തന്നെ വാക്കുകളില്...ആ അമ്മ എന്തു കൊണ്ടാണ് അദ്ദേഹത്തിനു ഇത്രയധികം important ആകുന്നതെന്നും എന്തു കൊണ്ടാണ് അവര്‍ക്കായ് ഈ സഹായം നല്‍കാന് വേണ്ടി ഇത്രക്കധികം ശ്രമിക്കുന്നതെന്നും വളരെ ഹ്രദയസ്പര്‍ശിയായ വാക്കുകളില് പറഞ്ഞിരിക്കുന്നു.\nps: i have added that words as the 27th comment in this post.\nകണ്ണന്‍റെ പേരില് ഒരു ബാങ്ക് അക്കൗണ്ട് ഉണ്ട് -\nMaster Kannan, A/c no. 4528001500005174 -\nPunjab National Bank, Oachira branch.\nIFSC Code : PUNB0452800\n1st floor, Temple Shopping Complex Oachira,\nDistrict Kollam, Kerala 690526\nref Comment # 37\nBy Dr. Praveen\nസഹായിക്കാന് സന്മനസ്സ് കാണിച്ച എല്ലാ ബൂലോകര്‍ക്കും നന്ദി രേഖപ്പെടുത്തുന്നു.\nഡോക്ടര് പ്രവീണിന്റെ അഭിപ്രായം ഇനി തല്‍ക്കാലം കൂടുതല് പണം നല്‍കണ്ട എന്നാണ്. കാരണം ആദ്യം ലക്ഷമിട്ടിരുന്ന ആ കിടപ്പാടത്തിലുള്ള കടം വീട്ടി പ്രമാണം ഇന്നു തിരിച്ച് കിട്ടും. അതിനു ശേഷം കണ്ണന്റെ സ്കൂളിംഗിനെ കുറിച്ചും തലചായ്ക്കാനായുള്ള വീടിനെ കുറിച്ചും കൂടുതല് ചര്‍ച്ച ചെയ്തതിനു ശേഷം തീരുമാനിക്കുന്നതാവും നന്ന് എന്നാണദ്ദേഹത്തിന്റെ അഭിപ്രായം.\nദുബായില് പ്രവര്‍ത്തിക്കുന്ന ഒരു സന്നദ്ധസംഘടന സഹായം നല്‍കുന്നതിനൊപ്പം കണ്ണന്റെ പഠനവും അനുബന്ധകാര്യങ്ങളും ഏറ്റെടുക്കാന് സന്നദ്ധത പ്രകടിപ്പിച്ചിരുന്നു. ( അവരെ കുറിച്ചുള്ള കൂടുതല് കാര്യങ്ങള് അവരുടെ സമ്മതം വാങ്ങിയതിനു ശേഷം ബൂലൊകകാരുണ്യത്തില് അറിയിക്കുന്നതാണ്.) അതിനെ കുറിച്ച് കൂടുതല് സംസാരിക്കാന്, ആ സംഘടനയുടെ, നാട്ടിലുള്ള ഒരു ബഹുമാന്യനായ വ്യക്തി ഡോക്ടര് പ്രവീണിനെ പരിചയപെട്ടിരുന്നു. അതിന്റെ കാര്യങ്ങളും പുരോഗതിക്കനുസരിച്ച് മാത്രം അറിയിക്കുന്നതാവും നന്ന് എന്നു കരുതുന്നു.\nഎല്ലാവര്‍ക്കും നന്ദി.ബൂലോഗകാരുണ്യത്തിനും നന്ദി :)\nPosted by പ്രിയ at 12:45 AM 49 comments: Links to this post\nLabels: ഓച്ചിറ, കണ്ണന്, താമര, സഹായം\nവേദനയ്ക്കൊരു കൈ സഹായം\nപോളേട്ടനെ കണ്ടാല് ഒരു രോഗിയാണെന്ന് ഒരിക്കലും പറയാന് സാധിക്കില്ല. ഒരു മന്ദസ്മിതത്തോടെയാണ് പോളേട്ടനെ എപ്പോഴും കണ്ടിട്ടുള്ളൂ. ഒരു ദരിദ്ര കുടുംബത്തിലെ അംഗമാണ് പോളേട്ടന്. രണ്ടര സെന്റ് ഭൂമിയിലാണ് വീട്. ഓടിട്ട രണ്ടു മുറി വീട്. ചോര്‍ന്നൊലിക്കുന്ന ചായ്പ്പിലാണ് പോളേട്ടന് കിടന്നിരുന്നത്. അപ്പനും അമ്മയും ഭാര്യയും രണ്ടു കുട്ടികളുമാണ് പോളേട്ടനുള്ളത്.\nവര്‍ഷങ്ങളോളം ബേക്കറിയിലായിരുന്നു ജോലി. പെട്ടന്നൊരു ദിവസം കാലുവേദനയായി ഡോക്ടറെ കാണിച്ചു. ഒരു വര്‍ഷത്തോളം ആയുര്‍വ്വേദ ചികിത്സ കഴിഞ്ഞിട്ടും അസുഖം കുറഞ്ഞില്ല. പിന്നീട് അമല ആശുപത്രിയില് കാണിച്ചപ്പോഴാണ് രോഗത്തെക്കുറിച്ച് ഏകദേശ ധാരണയായത്. അര്‍ബുദ രോഗത്തിലെ ഏറ്റവും വേദനയുള്ള ബോണ് കാന്‍സര്. ഇടുപ്പെല്ലും തുടയുമെല്ലാം പൊടിഞ്ഞു തുടങ്ങി. ഇപ്പോള് വളരെ പരിതാപകരമായ അവസ്ഥയിലാണ്. പെയിന് & പാലിയേറ്റീവ് കെയറില് വിവരമറിയിച്ചിട്ടുണ്ട്. പോളേട്ടന്റെ മാത്രം വരുമാനത്തിലാണ് ഈ കുടുംബം കഴിഞ്ഞു പോന്നിരുന്നത്. ഉദാരമതികളുടെ വിലയേറിയ സഹായ സഹകരണങ്ങള് പ്രതീക്ഷിക്കുന്നു.\nKERALA STATE 680552\nContact Tel. : 0091- 9895763742 (Mr. Vincent )\nEXTENSION COUNTER PARAPPUR\nA/C : 20040108\nPosted by KM:: Thrissur at 2:07 PM6comments: Links to this post\nവായന ഇഷ്ടപ്പെടുന്ന, നട്ടെല്ലിന് ക്ഷതം പറ്റി അരക്ക് താഴെ ചലനമില്ലാതെ മൂന്നു വര്‍ഷമായി കിടപ്പിലായ, പെയിന് & പാലിയേറ്റീവ് കെയര് ക്ലിനിക്കില് ചികല്‍സയില് കഴിയുന്ന ശ്രീ. മുസ്‌തഫയെ കുറിച്ചുള്ള സര്‍പ്പഗന്ധി ബ്ലോഗിലെ - മുസ്‌തഫക്ക് ഒരു പുസ്‌തകം - പോസ്റ്റിലേക്കും അതിനെ തുടര്‍ന്ന് - മുസ്‌തഫയെ കണ്ടപ്പോള് - പോസ്റ്റിലേക്കും ബൂലോഗകാരുണ്യം അംഗങ്ങളുടെയും മാന്യവായനക്കാരുടെയും ശ്രദ്ധ ക്ഷണിക്കുന്നു.\nനമുക്കാവുന്നത് ചെയ്യാന് ശ്രമിക്കാം... അല്ലേ?\nPosted by പ്രിയ at 10:45 AM 12 comments: Links to this post\nകാരുണ്യം തേടി ശ്രീജില് .\nകേരള സാഹിത്യ അക്കാദമിയിലെ ദിവസവേതനക്കാരിയായ ശ്രീദേവിയുടെയും തൃശ്ശൂ‍രില് ഒരു തുണിക്കടയില് ജീവനക്കാരനായ ഷാജിയുടെയും മകനാണ് ശ്രീജില്. വര്‍ഷങ്ങള്‍ക്കുമുന്‍പ് വീട്ടുമുറ്റത്ത് കളിക്കുകയായിരുന്ന ശ്രീജിലെ ഒരു അണലിപ്പാമ്പ് കടിച്ചു. മാസങ്ങളുടെ ചികിത്സയ്ക്കുശേഷം അവന്റെ ആയുസ്സ് തിരിച്ചുകിട്ടി. പക്ഷേ ആശ്വസിസ്ക്കാന് വകയില്ലായിരുന്നു. ജീവന് കിട്ടിയെങ്കിലും ശ്രീജിലിനു പിന്നീട് വളര്‍ച്ചയുണ്ടായില്ല. ഇപ്പോള് 8 വയസ്സായെങ്കിലും രണ്ടുവയസ്സുകാരന്റെ വളര്‍ച്ചയേ അവനുള്ളൂ.\nഹോര്‍മോണ് ചികിത്സയിലൂടെ അവന്റെ വളര്‍ച്ചയും ആരോഗ്യവും വീണ്ടെടുക്കാന് ആധുനിക ശാസ്ത്രത്തിനു കഴിയും. പ്രായപൂര്‍ത്തിയാകും വരെ ഹോ‍ര്‍മോണ് ചികിത്സ തുടരണം. ഇപ്പോള് അമല മെഡിക്കല് കോളജ് ആശൂപത്രിയിലെ എന്‍ഡോക്രൈനോളജിസ്റ്റ് ഡോ. ബിസ്റ്റോ അക്കരയുടേ നാലുമാസത്തെ ചികിത്സയുടെ ഫലമായി കുട്ടിയ്ക്ക്3സെന്റിമീറ്റര് ഉയരം കൂടിയിട്ടുണ്ട്. ചികിത്സ തുടരുന്നതിന്റെ പണച്ചിലവിനെ ക്കുറിച്ചോര്‍ത്ത് ദരിദ്രരായ മാതാപിതാക്കള് ആശങ്കാകുലരാണ്. ചികിത്സ തുടര്‍ന്നില്ലെങ്കില് പ്രായാപൂര്‍ത്തിയാവുമ്പ്പോള് മകനു 1 മീറ്റര് ഉയരമേ വരൂ. മാനസിക വളര്‍ച്ചയൂം മുരടിക്കും. കുറച്ചുകഴിഞ്ഞാല് ശരീരത്തിലെ അസ്ഥികളെല്ലാം ദ്രവിച്ച് പൊടിയും.\nമകന്റെ ചികിത്സനടത്തി ഇതിനകം കടക്കെണിയിലായ അവര്‍ക്ക് ലക്ഷങ്ങള് ചെലവുവരുന്ന തുടര് ചികിത്സയെക്കുറിച്ച സങ്കല്‍പ്പിക്കാനേ കഴിയുന്നില്ല.\nസഹായസമിതി ചെയര്‍മാന് ശ്രീ വൈശാഖന് മാഷുടെ കത്തും ചികിത്സിക്കുന്ന ഡോക്ടറുടെ കത്തും ഇതോടൊപ്പം വയ്ക്കുന്നുണ്ട്.\nസഹായം താഴെക്കാണുന്ന വിലാസത്തില് അയക്കാവുന്നതാണ്.\nSreeji Releif commikttee\nSB A/c no. 67078967356\nsbt main branch, trichur.\nfor DD/ check\nP.B. NO. 528\nPosted by KM:: Thrissur at 6:27 PM7comments: Links to this post\nകുഞ്ഞു സാവിയോ യാത്രമാ‍യി\nഇപ്പോ കിട്ടിയ ദുഖകരമായ വാര്‍ത്ത\nവേദനകളും, നൊമ്പരങ്ങളുമില്ലാത്ത ലോകത്തേക്ക് സാവിയോ യാത്രയായി.\nസാ‍വിയോയെ സഹാ‍യിച്ച, സാവിയോക്ക് വേണ്ടി പ്രാ‍ര്‍ത്ഥിച്ച എല്ലാവര്‍ക്കും നന്ദി. സാവിയോവിന്റെ ആത്മാ‍വിന്റെ നിത്യശാന്തിക്കായി പ്രാര്‍ത്ഥിക്കുന്നു.\nPosted by കുറുമാന് at 4:42 PM 17 comments: Links to this post\nLabels: സാ‍വിയോ നമ്മോട് വിടപറഞ്ഞു\nകരളലിയിക്കും കാഴ്ചയായി കുഞ്ഞുസാവിയോ\nസാവിയോയ്ക്ക് ഇനി കരയാന് കണ്ണീരില്ല... ഉറക്കെ നിലവിളിക്കാന് ശബ്ദവും. കരളിന്റെ 78 ശതമാനവും മുറിഞ്ഞു പോയ സാവിയോയുടെ കരളലിയിക്കുന്ന കഥയുടെ മുന്നില് ആരുടെയും കണ്ണു നിറഞ്ഞു പോകും. വീഴ്ചയില് ചതഞ്ഞ ഈ നാലു വയസ്സുകാരന്റെ കൈകള് രണ്ടും ആശുപത്രിക്കിടക്കയുടെ കാലുകളില് കൂട്ടിക്കെട്ടിയിട്ടിരിക്കുകയാണ്. മാറത്തും വയറിലുമായി നെടുകെയും കുറുകെയുമായി നാലു ട്യൂബുകള്. മുട്ടിനു മുകളില് വലതുകാല് മുറിച്ചു മാറ്റിയതിന്റെ തീരാ വേദന.\nതുടര്‍ച്ചയായി ഏഴു ശസ്ത്രക്രിയകള് നടത്തിയതിന്റെ ഉണങ്ങാത്ത മുറിവുകളും തുന്നിക്കെട്ടുകളും. അസഹ്യമായ വേദനയുമായി സാവിയോ ഞരങ്ങുമ്പോള് ലേക് ഷോര് ആശുപത്രിയിലെ 629 Number മുറിയില് മകന്റെ ജീവന് നിലനിര്‍ത്താന് പണമില്ലാതെ മാത്യു ദേവസ്യ സ്വന്തം വൃക്ക ദാനം ചെയ്യാനുള്ള തീരുമാനത്തിലാണ്. കാലിത്തൊഴുത്തിലെ ഇഷ്ടികത്തൂണിലെ അയയില് തൂങ്ങിപ്പിടിക്കാന് ശ്രമിക്കുന്നതിനിടെ തൂണ് ശരീരത്തിലേക്കു മറിഞ്ഞു വീണതിനെ തുടര്‍ന്നു ചതവുകള് വീണ ശരീരവുമായി കഴിഞ്ഞ ഒരു മാസമായി വേദനകളുടെ ലോകത്തു കഴിയുകയാണ് ഇടുക്കി തോപ്രാംകുടി പുല്ലന്‍കുന്നേല് സാവിയോ.\n''കഴിഞ്ഞ മാസം ഒന്‍പതിനായിരുന്നു അത്- മാത്യു ദേവസ്യ പറയുന്നു. ''ഞാന് പണിക്കു പോയി. ഭാര്യ അല്‍ഫോന്‍സ ഇളയ കുഞ്ഞിനു പ്രതിരോധ കുത്തിവെയ്പ്പെടുക്കാന് അടുത്തുള്ള ആശുപത്രിയിലും. വീട്ടില് ഭാര്യയുടെ അച്ഛന് തങ്കച്ചന് മാത്രമാണ് ഉണ്ടായിരുന്നത്. രണ്ടാമത്തെ മകള് മരിയയ്ക്കു ഭക്ഷണം കൊടുക്കുകയായിരുന്നു തങ്കച്ചന്. വീടിനോടു ചേര്‍ന്നുള്ള കാലിത്തൊഴുത്തില് നിര്‍മിച്ച തൂണിലാണ് അയ കെട്ടിയിരുന്നത്. തൂണ് മറിഞ്ഞു വീണപ്പോള് നിലവിളി കേട്ടാണു തങ്കച്ചന് ഓടിവന്നത്. സാവിയോയ്ക്കു ബോധമില്ലായിരുന്നു. കട്ടപ്പനയിലെ സ്വകാര്യ ആശുപത്രിയിലെത്തിച്ചു. കരള് മുറിഞ്ഞു പോയതിനാല് ഉടന് അടിയന്തര ശസ്ത്രക്രിയ വേണമെന്നു നിര്‍ദേശിച്ചു. രണ്ടു ശസ്ത്രക്രിയകള് നടത്തി. പതിമൂന്നു ദിവസത്തിനു ശേഷം ലേക്ഷോര് ഹോസ്പിറ്റലില് എത്തിച്ചു. മുറിഞ്ഞുപോയ കരളില് വീണ്ടും സര്‍ജറി. ചതഞ്ഞുപോയ വലതു കാലില് ഇന്‍ഫെക്ഷന് ഉണ്ടായതിനാല് മുട്ടിനു തൊട്ടു മുകളില് വച്ചു മുറിച്ചു മാറ്റി. കുടലില് മുറിവുണ്ടെന്നു കണ്ടെത്തിയതിനെ തുടര്‍ന്നു മൂന്നു ശസ്ത്രക്രിയകള് കൂടി.\nവീടു വയ്ക്കാനായി നാട്ടിലുള്ള സ്വന്തം വീടും 12 സെന്റ് പുരയിടവും നാലു മാസം മുന്‍പ് 70,000 രൂപയ്ക്കു വിറ്റു ബാങ്കിലിട്ടിരുന്നു. ഇതെടുത്താണു ചികില്‍സ നടത്തിയത്. അറിയാവുന്നവരില് നിന്നെല്ലാം കടം വാങ്ങി. ചികില്‍സയ്ക്കായി ഇതുവരെ പത്തു ലക്ഷം രൂപ ചെലവായി. നാട്ടുകാരും സുഹൃത്തുക്കളും സ്വരൂപിച്ചു മൂന്നു ലക്ഷം നല്‍കിയതു കൊണ്ടാണ് ഇതുവരെ കഴിഞ്ഞത്. ഇനി പത്തു ലക്ഷം രൂപ കൂടി ചികില്‍സയ്ക്കു വേണ്ടിവരുമെന്നു ഡോക്ടര്‍മാര് പറഞ്ഞിട്ടുണ്ട്. എനിക്കറിയില്ല എവിടെ നിന്നു പണം കിട്ടുമെന്ന്?- മാത്യു വിതുമ്പുന്നു. കൂലിവേല ചെയ്തു കിട്ടുന്ന പണം കൊണ്ടാണു മാത്യു അഞ്ചംങ്ങളുള്ള കുടുംബം പുലര്‍ത്തുന്നത്. ഒരു ദിവസം പണി ചെയ്താല് 125 രൂപ കിട്ടും. സാവിയോ ആശുപത്രിയിലായതോടെ അതും നിലച്ചു.\nചികില്‍സ നടത്തിയാല് പരുക്കുകള് പൂര്‍ണമായും ഭേദമാകുമെന്നാണു ഡോക്ടര്‍മാര് മാത്യുവിനെ അറിയിച്ചിരിക്കുന്നത്. ഇതിനായി കുറഞ്ഞത് ആറു മാസമെങ്കിലും വേണ്ടിവരുമെന്നു ലേക്ഷോര് ആശുപത്രിയിലെ സര്‍ജിക്കല് ഗാസ്ട്രോ എന്‍ട്രോളജി ആന്‍ഡ് ലിവര് ട്രാസ്പ്ളാന്റേഷന് ഡയറക്ടര് ഡോ. എച്ച്. രമേഷ് പറഞ്ഞു. ട്യൂബിലൂടെയാണു സാവിയോയ്ക്കു ഭക്ഷണം നല്‍കുന്നത്.\nസാവിയോയുടെ സഹായാര്‍ഥം ഫെഡറല് ബാങ്കിന്റെ തോപ്രാംകുടി ശാഖയില് അക്കൌണ്ട് (നമ്പര്: 13330100058284) തുറന്നിട്ടുണ്ട്. വാത്തിക്കുടി പഞ്ചായത്ത് പ്രസിഡന്റ് ജോണി കെ. തോമസ് ചെയര്‍മാനായി ചികില്‍സാ സഹായ സമിതിയും രൂപീകരിച്ചിട്ടുണ്ട്. (ഫോണ് നമ്പര്: 9947248360).\nCommon Man, കണ്ടുപിടിച്ചറിയിച്ചത് പ്രകാരം അവരുടെ അക്കൌണ്ടിനെകുറിച്ചുള്ള കൂടുതല് വിവരങ്ങള് ഇപ്രകാരം.\nAccount Number :13330100058284\nBank : Federal Bank, Thopramkudi,Idukki\nIFSC Code : FDRL0001333\nPhone Number: 04868264224 വ്\nPosted by കുറുമാന് at 3:18 PM 23 comments: Links to this post\nജീവരക്ഷയ്ക്ക് കനിവു തേടി ഐശ്വര്യ\nബസ്സപകടെത്തെ തുടര്‍ന്ന് ഗുരുതരമായി പരിക്കേറ്റ് ചികില്‍സയില് കഴിയുന്ന നഴ്സിംഗ് വിദ്യാര്‍ത്ഥിനി കനിവു തേടുന്നു. കോട്ടയം മുട്ടമ്പലം അറേക്കുളത്ത് എ എന് വിജയന്റെ മകള് ഐശ്വര്യ(20)യുടെ ജീവരക്ഷയ്ക്ക് ഉദാരമതികള് സഹായിക്കുക.\nബാംഗളൂരില് നിന്ന് അവധിക്ക് നാട്ടിലേക്ക് വരുന്ന വഴിക്കാണ് സഞ്ചരിച്ചിരുന്ന ബസ്സില് ക്രെയിന് ഇടിച്ചത്. ഈ അപകടത്തില് അഞ്ച് പേര് മരിച്ചു. ഐശ്വര്യ ഉള്‍പ്പെടെ നിരവധി പേര്‍ക്ക് പരിക്കേറ്റു.ഗുരുതരമായി പരിക്കേറ്റ ഐശ്വര്യ അന്ന് മുതല് കോയമ്പത്തൂര് കോവൈ മെഡിക്കല് സെന്ററില് ചികില്‍സയിലാണ്. തലക്കും കാലിനും പരിക്കേറ്റ് വെന്റിലേറ്ററില് കിടക്കുന്ന ഇവരുടെ നില പ്രതീക്ഷ ഉണര്‍ത്തുന്നതാണ്. തികച്ചും നിര്‍ധനനും വാടക വീട്ടില് താമസക്കാരനുമായ വിജയനു താങ്ങാവുന്നതിനുമപ്പുറമാണ് മകളുടെ ആശുപത്രി ചിലവുകള്. ഒരു ദിവസം ഇരുപതിനായിരത്തോളം രൂപാ ചിലവുണ്ട്. നാലു ലക്ഷത്തോളം രൂപാ ചിലവുള്ള ചികില്‍സകള് പൂര്‍ത്തിയാക്കിയാല് ഐശ്വര്യക്ക് പൂര്‍ണ്ണ ആരോഗ്യം കൈവരുമെന്ന് ന്യൂറോ സര്‍ജന് ഡോ. കെ. മടേശ്വരന് അറിയിച്ചിട്ടുണ്ട്.\nസഹായങ്ങള് മാങ്ങാനം എസ്.ബി.റ്റി യില് 67025605058 എന്ന അക്കൗണ്ടില് നിക്ഷേപിക്കുവാന് അഭ്യര്‍ത്ഥിക്കുന്നു.\nPosted by കുറുമാന് at 5:01 PM 12 comments: Links to this post\nഅന്ധര്‍ക്ക്, അനാഥരായവര്‍ക്ക്, ബുദ്ധിവികാസം പ്രാപിക്കാത്തവര്‍ക്ക്, പ്രായമേറിയതിനാല് വീട്ടില് നിന്നും പുറത്താക്കപെട്ട അശരണര്‍ക്ക് ഒരു തണല്. അത്രമാത്രം.\nബൂലോഗ കാരുണ്യം മാധ്യമങ്ങളില്\nസഹകരിക്കാന് താത്പര്യമുള്ളവര് താഴെ കാണുന്ന ഇ-മെയിലുകളുമായി ബന്ധപ്പെടുക


കൊലയ്ക്കു ശേഷം കുട്ടൻ ചോറും കറികളും ഉണ്ടാക്കി, ‘കുഴിയിൽ മണ്ണിടുന്നത് മകൻ കണ്ടു - Calicutpost.com\nവെഞ്ഞാറമൂട്∙ രണ്ട് ദിവസമായി കാണാതായ അമ്മയുടെ മൃതദേഹം തൊട്ടടുത്ത ശുചിമുറിയ്ക്കായി എടുത്ത കുഴിയിൽ കിടക്കുന്നുണ്ടെന്നു പ്ലസ്‌വണ്ണിലും ഒൻപതിലും പഠിക്കുന്ന രണ്ട് ആണ്‍കുട്ടികള് അറിഞ്ഞിരുന്നില്ല. കൊല്ലപ്പെട്ട സിനിയുടെ മക്കള് നടത്തിയ അന്വേഷണമാണു മൃതദേഹം വീട്ടുമുറ്റത്തു തന്നെ കുഴിച്ചിട്ടുണ്ടെന്നു കണ്ടെത്തുന്നതിേലക്കു നയിച്ചത്.\nപുല്ലമ്പാറ വാലിക്കുന്ന് വീട്ടിൽ സിനി(34)യെയാണ് ശനിയാഴ്ച ഭർത്താവ് കുട്ടൻ(40) മർദിച്ച് കൊലപ്പെടുത്തിയശേഷം നിർമാണത്തിലിരിക്കുന്ന പുതിയ വീടിനോടു ചേർന്നു ശുചിമുറിക്കായി എടുത്ത കുഴിയിൽ കൊണ്ടിട്ട് മണ്ണിട്ടുമൂടിയത്. സിനി സ്വന്തം വീട്ടിലേക്കു പോയെന്നു കുട്ടന് പറഞ്ഞ നുണ പൊളിഞ്ഞതാണു മക്കള്‍ക്കു സംശയം വര്‍ധിപ്പിക്കാന് ഇടയാക്കിയത്. അച്ഛന്റെ കൈകൊണ്ട് അമ്മ കൊല്ലപ്പെട്ടതോടെ രണ്ട് ആണ്‍കുട്ടികളാണ് ആരോരുമില്ലാത്തവരായി മാറിയത്.\nതിങ്കളാഴ്ച തേമ്പാമ്മൂട് ജനതാ ഹയർ സെക്കൻഡറി സ്കൂളിലെ ഒൻപതാം ക്ലാസ് വിദ്യാർഥിയായ ഇളയമകൻ അരവിന്ദിനു(14) വാർഷിക പരീക്ഷയായിരുന്നു. അമ്മയെ കാണാതായ സങ്കടത്തിലായിരുന്നെങ്കിലും വൈകുന്നേരം തിരിച്ചെത്തുമെന്നായിരുന്നു മക്കളുടെ പ്രതീക്ഷ. അതുകൊണ്ട് തന്നെ ആദ്യപരീക്ഷയായ മലയാളം അരവിന്ദ് എഴുതുകയും ചെയ്തു. അമ്മ അന്ന് മടങ്ങിയെത്തിയില്ലെങ്കിലും തൊട്ടടുത്ത് മരിച്ചു കിടക്കുന്നതായി അവൻ അറിഞ്ഞിരുന്നില്ല. ചൊവ്വാഴ്ചയും അമ്മയെ കാണാതായതോടെ അന്നേ ദിവസം പരീക്ഷയെഴുതാൻ എത്താത്തിനെ തുടർന്ന് ക്ലാസ് ടീച്ചർ സിനിയുടെ ഫോണിലേക്കും വിളിച്ചിരുന്നു.\nസിനിയും കുട്ടനും താമസിക്കുന്ന പണി പൂര്‍ത്തിയാകാത്ത ചെറിയ വീട്ടിലായതിനാല് മക്കളായ അനന്തുവും അരവിന്ദും രാത്രി കഴിയുന്നത് സമീപത്ത് തന്നെയുള്ള ഒരു ബന്ധുവീട്ടിലായിരുന്നു. കഴിഞ്ഞ ശനിയാഴ്ച രാത്രി ഇരുവരും ഭക്ഷണം കഴിച്ച ശേഷം ബന്ധുവീട്ടിലേക്കു പോയി. ഞായറാഴ്ച പത്ത് മണിയോടെ വീട്ടിലേക്കു വന്നെങ്കിലും അമ്മയെ കണ്ടില്ല. ഏതാനും കിലോമീറ്റര് അകലെയുള്ള സ്വന്തം വീട്ടിലേക്കു സിനി പോയെന്നാണു കുട്ടന് മക്കളോട് പറഞ്ഞത്. കുട്ടൻ സിനിയെ ആക്രമിക്കുമ്പോൾ കുട്ടികൾ വീട്ടിൽ തന്നെയുണ്ടായിരുന്നു. അക്രമം തടയാൻ ശ്രമിച്ചപ്പോൾ ഇരുവരെയും ആട്ടിയോടിച്ചു. ഞായറാഴ്ച ശുചിമുറിയ്ക്കായി എടുത്ത കുഴിയിൽ അച്ഛൻ മണ്ണിടുന്നത് മുത്തമകൻ അനന്ദു (16) കണ്ടിരുന്നു. കേൾവിക്കുറവും സംസാരിക്കാൻ ബുദ്ധിമുട്ടുമുള്ള അനന്ദു ഇത് ഗൗരവമായി എടുക്കുകയോ ആരോടും പറയുകയും ചെയ്തിരുന്നില്ല.\nഓർമ വച്ചനാൾ മുതൽ സമാധാനം എന്തെന്ന് അനന്ദുവും അരവിന്ദും അറിഞ്ഞിട്ടില്ല. സ്ഥിരം മദ്യപിച്ചെത്തുന്ന അച്ഛൻ അമ്മയെ മർദിക്കുന്നത് കണ്ട് എന്നും നൊമ്പരപ്പെട്ടിരുന്നു ഇവർ. മർദനം തടയാൻ ശ്രമിക്കുമ്പോൾ കുട്ടികളെയും കുട്ടൻ ക്രൂരമായി മർദിക്കുമായിരുന്നു. പതിവായി മർദനമേറ്റിരുന്ന സിനി പിറ്റേദിവസം എന്തെങ്കിലും ആഹാരമുണ്ടാക്കി മക്കളെ കാത്തിരിക്കുന്നതാണ് ഇരുവർക്കും പരിചയമുണ്ടായിരുന്നത്.\nകൊലപാതകം നടന്നെന്നു സംശയം തോന്നാതിരിക്കാൻ കുട്ടൻ അടുക്കളയിൽ ചോറും കറികളുമുണ്ടാക്കി വച്ചിരുന്നു. ഞായറാഴ്ച പകല് മുഴുവന് അച്ഛൻ പറഞ്ഞത് വിശ്വസിച്ചിരുന്ന മക്കള് രാത്രിയിലും അമ്മ വരാതായതോടെ തിങ്കളാഴ്ച അമ്മയുടെ വീട്ടിലേക്കു അന്വേഷിച്ച് പോയി. സിനി അവിടെ എത്തിയിട്ടില്ലെന്നു ബോധ്യമായി. ഇതോടെ സംശയം വര്‍ധിച്ചു. ഇതിനിടെ കര്‍ണാടകയിലേക്കു ജോലിക്ക് പോവുകയാണെന്ന് പറഞ്ഞ് കുട്ടന് നാടുവിടുകയും ചെയ്തു. ഇതോടെ കുട്ടികള് ബന്ധുക്കളെ വിവരം അറിയിച്ചു.\nരക്തക്കറ പുരണ്ട ചുറ്റികയും വീട്ടിനുള്ളിൽ നിന്നു കണ്ടെത്തി. എട്ടു വർഷം മുൻപ് സിനിയെ ഗുരുതരമായി വെട്ടി പരുക്കേൽപ്പിച്ച കേസിൽ ജയിൽ ശിക്ഷ അനുഭവിച്ചയാളാണ് കുട്ടൻ. പിന്നീട് ജയിൽ മോചിതനായി കുറച്ചു കാലം വീണ്ടും ഒരുമിച്ചു താമസിച്ചു. വീട്ടിലും സമീപവാസികൾക്കും ശല്യക്കാരനായ കുട്ടന്റെ ദേഹത്ത് സമീപവാസി ആസിഡ് ഒഴിച്ചു. ഇതിൽ ഗുരുതരമായി പരുക്കേറ്റപ്പോൾ സിനിയാണ് ശുശ്രൂഷിച്ചത്. പരുക്കു മാറി കുട്ടൻ എഴുന്നേറ്റതോടെ വീണ്ടും ഉപദ്രവം തുടങ്ങിയതായി പറയുന്നു.\nബന്ധുക്കളെത്തി വീടിന്റെ പരിസരത്ത് തിരഞ്ഞപ്പോളാണ് ശുചിമുറിയുടെ കുഴി മൂടിയ നിലയില് കണ്ടത്. മണ്ണുമാറ്റിയതോടെ മൃതദേഹം കാണുകയും പൊലീസിനെ അറിയിക്കുകയുമായിരുന്നു. ബെംഗളൂരു ഉള്‍പ്പെടെ പലയിടങ്ങളില് കുട്ടന് ജോലിക്ക് പോയിട്ടുണ്ട്. ഇവിടങ്ങളിലേക്കാണോ ഒളിവില് പോയതെന്ന് കേന്ദ്രീകരിച്ചാണ് ആറ്റിങ്ങല് ഡിവൈ.എസ്.പി പി.വി. ബേബിയുടെയും വെഞ്ഞാറമൂട് സി.ഐ അജയ് ചന്ദ്രന്റെയും നേതൃത്വത്തില് അന്വേഷണം പുരോഗമിക്കുന്നത്.


അമേരിക്കയ്ക്കുവേണ്ടി ഇന്ത്യന് നിയമത്തില് ഭേദഗതി വരുത്തുന്നത് അവര്‍ക്കു മുമ്പില് കീഴടങ്ങലല്ലാതെ മറ്റൊന്നുമല്ല. "ശക്തനായ' നേതാവെന്ന വിശേഷണവുമായി നരേന്ദ്രമോഡി പ്രധാനമന്ത്രിയായതു മുതല് അമേരിക്കന് സാമ്രാജ്യത്വത്തിനു മുമ്പില് കീഴടങ്ങുന്ന നയങ്ങളാണ് സ്വീകരിച്ചുവരുന്നത്. മോഡിയുടെ ആദ്യ അമേരിക്കന് സന്ദര്‍ശനവേളയില് തന്നെ അമേരിക്കന് വിധേയത്വത്തിന്റെ സാക്ഷ്യപത്രമായി, പ്രതിരോധ ചട്ടക്കൂട് കരാര് പത്തുവര്‍ഷത്തേക്കു കൂടി നീട്ടാന് തീരുമാനിച്ചിരുന്നു. ചൈനയ്ക്കെതിരെ അമേരിക്ക രൂപംനല്‍കുന്ന എഷ്യന് അച്ചുതണ്ടിന്റെ ഭാഗമായി ഇന്ത്യയെ മാറ്റുന്നതിനുള്ള ഏറ്റവും പ്രധാന കരാറാണിത്.\nഈ വര്‍ഷത്തെ റിപ്പബ്ലിക് ദിനത്തിലെ അതിഥിയായി അമേരിക്കന് പ്രസിഡന്റ് ബറാക് ഒബാമ എത്തുന്ന സാഹചര്യത്തിൽ ആണവക്കരാര് വിഷയത്തില് അമേരിക്കയുമായുള്ള തര്‍ക്കങ്ങള് പരിഹരിക്കാന് നരേന്ദ്രമോഡി സര്‍ക്കാര് ശ്രമം ആരംഭിച്ചെന്നാണ് കഴിഞ്ഞദിവസം ഒരു ദേശീയ ദിനപത്രം റിപ്പോര്‍ട്ട് ചെയ്തത്. 2008ലാണ് അന്നത്തെ യുപിഎ സര്‍ക്കാര് അമേരിക്കയുമായി സൈനികേതര ആണവക്കരാര് ഒപ്പിട്ടത്. കരാറൊപ്പിട്ട് ആറുവര്‍ഷം പൂര്‍ത്തിയായെങ്കിലും ഈ കരാറിന്റെ ഭാഗമായി ഒരു മെഗാവാട്ട് വൈദ്യുതിപോലും ഇതുവരെ രാജ്യത്ത് ഉല്‍പ്പാദിപ്പിക്കപ്പെട്ടിട്ടില്ല.\nകരാറൊപ്പിട്ട ഉടന് ഗുജറാത്തിലെ മിഥിവിര്‍ധിയിലും ആന്ധ്രപ്രദേശിലെ കൊവാഡയിലും ആണവനിലയം സ്ഥാപിക്കാന് സര്‍ക്കാര്, അമേരിക്കയ്ക്ക് അനുവാദം നല്‍കി. ഗുജറാത്തില് അമേരിക്കന് കമ്പനിയായ വെസ്റ്റിങ് ഹൗസിനും ആന്ധ്രയില് ജനറല് ഇലക്ട്രിക്കന്-ഹിതാച്ചിക്കുമാണ് അനുവാദം നല്‍കിയത്. മഹാരാഷ്ട്രയിലെ ജെയ്താപുരില് ഫ്രാന്‍സിനും പശ്ചിമബംഗാളിലെ ഹരിപുരയില് റഷ്യക്കും ആണവനിലയം സ്ഥാപിക്കാന് അനുവാദം നല്‍കി. ജെയ്താപുരില് സ്ഥലം ഏറ്റെടുക്കലിനെതിരെ വന്‍ജനകീയപ്രക്ഷോഭം ഉയര്‍ന്നതിനാല് പദ്ധതി പ്രവര്‍ത്തനം മുന്നോട്ടുപോയില്ല.\nഅമേരിക്കന് കമ്പനികളാകട്ടെ, ആണവനിലയം സ്ഥാപിക്കാനുള്ള പ്രാഥമിക പ്രവര്‍ത്തനങ്ങള്‍പോലും മുന്നോട്ടുനീക്കിയിട്ടില്ല. ഇതിനുള്ള പ്രധാനകാരണം പാര്‍ലമെന്റിന്റെ ഇരുസഭയും പാസാക്കിയ ആണവബാധ്യതാ നിയമമാണ്. ആണവ അപകടമുണ്ടായാല് അതിന്റെ ബാധ്യത റിയാക്ടര് നല്‍കുന്ന വിദേശകമ്പനികള് ഏറ്റെടുക്കണമെന്നതാണ് ആണവബാധ്യതാ നിയമത്തിന്റെ കാതല്. ദുരന്തബാധിതര്‍ക്ക് വിദേശകമ്പനികളെ നിയമത്തിനുമുന്നില് കൊണ്ടുവരാന് അധികാരമുണ്ടെന്നും ഈ നിയമം പറയുന്നു. ഇടതുപക്ഷ പാര്‍ടികള് നടത്തിയ വിട്ടുവീഴ്ചയില്ലാത്ത പോരാട്ടത്തിന്റെ ഫലമായാണ് ഇത്തരമൊരു നിയമം പാര്‍ലമെന്റില് പാസാക്കാന് കഴിഞ്ഞത്. അന്ന് പ്രതിപക്ഷത്തായിരുന്ന ബിജെപിയും ഈ നീക്കങ്ങളെ അന്ന് പിന്തുണച്ചു. ഇതിന്റെ ഫലമായാണ് ആണവദുരന്തമുണ്ടായാല് റിയാക്ടര് നല്‍കുന്ന കമ്പനികള് പരമാവധി 1500 കോടിരൂപ നഷ്ടപരിഹാരം നല്‍കണമെന്ന് നിശ്ചയിക്കപ്പെട്ടത്.\nനിയമത്തിലെ 46-ാം വകുപ്പനുസരിച്ച് ആണവവസ്തുക്കള് വിതരണം ചെയ്യുന്ന കമ്പനികളുടെ തകരാര് കാരണമാണ് അപകടമുണ്ടായതെന്ന് കണ്ടെത്തിയാല് അവര്‍ക്കെതിരെ നിയമനടപടി സ്വീകരിക്കാനും ദുരന്തബാധിതര്‍ക്ക് കഴിയും. എന്നാല്, ആണവബാധ്യതാ നിയമത്തിലെ ഈ രണ്ടു പ്രധാന വകുപ്പിലും മാറ്റംവരുത്താനാണ് മോഡി സര്‍ക്കാര് ഇപ്പോള് തയ്യാറാകുന്നത്. ഇന്‍ഷുറന്‍സ് വിദേശനിക്ഷേപം, ഭൂമി ഏറ്റെടുക്കല് നിയമം, പെട്രോള് വില തുടങ്ങിയ പ്രശ്നങ്ങളില് പ്രതിപക്ഷത്തിരിക്കുമ്പോള് കൈക്കൊണ്ട സമീപനത്തിന് തീര്‍ത്തും കടകവിരുദ്ധമായി നീങ്ങുന്ന ബിജെപി ഇക്കാര്യത്തിലും അതേ സമീപനമാണ് കൈക്കൊള്ളുന്നത്.\nസെപ്തംബറില് മോഡിയുടെ അമേരിക്കന് സന്ദര്‍ശനവേളയിലാണ് ആണവബാധ്യതാ നിയമത്തില് വെള്ളംചേര്‍ക്കുമെന്ന സൂചന നല്‍കി സിവില് ന്യൂക്ലിയര് കോണ്‍ടാക്ട് ഗ്രൂപ്പിന് രൂപംനല്‍കിയത്. ഈ ഇന്ത്യ-അമേരിക്ക ഗ്രൂപ്പിന്റെ ആദ്യയോഗം ഡിസംബര് 16-17 തീയതികളില് ചേര്‍ന്നു. ഈ യോഗത്തില് അമേരിക്കയ്ക്ക് മുമ്പില് രണ്ടു നിര്‍ദേശമാണ് ഇന്ത്യ വച്ചത്. അമേരിക്കന് കമ്പനികളെ നഷ്ടപരിഹാരം നല്‍കുന്നതില്‍നിന്ന് ഒഴിവാക്കുക ലക്ഷ്യമാക്കി ഇന്ത്യന് ഇന്‍ഷുറന്‍സ് കമ്പനികളുടെ കൂട്ടായ്മയിലൂടെ 242 ദശലക്ഷം ഡോളറിന്റെ അപകടനിധിക്ക് രൂപംനല്‍കുകയാണ് ഒരു നിര്‍ദേശം.\nഅമേരിക്കയിലെ പ്രൈസ്-ആര്‍ഡേഴ്സണ് ആക്ടിന്റെ മാതൃകയിലാണ് ഈ നിധിക്ക് രൂപംനല്‍കുന്നത്. ജനറല് ഇന്‍ഷുറന്‍സ്, ന്യൂ ഇന്ത്യ അഷ്വറന്‍സ്, ഓറിയന്റല് ഇന്‍ഷുറന്‍സ്, നാഷണല് ഇന്‍ഷുറന്‍സ്, യുണൈറ്റഡ് ഇന്ത്യ എന്നീ ഇന്‍ഷുറന്‍സ് കമ്പനികള് ചേര്‍ന്നാണ് ഈ അപകടനിധിക്ക് രൂപംനല്‍കുക. ആണവ അപകടമുണ്ടായാല് ഈ നിധിയില് നിന്നാകും നഷ്ടപരിഹാരം നല്‍കുക. യുപിഎ കാലത്തുതന്നെ ഉയര്‍ന്നുവന്ന ഈ നിര്‍ദേശം അമേരിക്ക അംഗീകരിച്ചിരുന്നില്ല. നിയമത്തിലെ 46-ാം വകുപ്പിനെക്കുറിച്ച് അമേരിക്കന് റിയാക്ടര് കമ്പനികളുമായി ചര്‍ച്ചനടത്താമെന്നാണ് മോഡി സര്‍ക്കാരിന്റെ രണ്ടാമത്തെ നിര്‍ദേശം. ഈ വകുപ്പു സംബന്ധിച്ചുള്ള അവ്യക്തതകള് നീക്കി പുതിയ നിര്‍വചനം നല്‍കുമെന്നാണ് മോഡി സര്‍ക്കാരിന്റെ വാഗ്ദാനം.\nഅമേരിക്കന് സമ്മര്‍ദത്തിനു വഴങ്ങി പലസ്തീന് ഇന്ത്യ നല്‍കുന്ന പിന്തുണ അവസാനിപ്പിക്കാനും മോഡി സര്‍ക്കാര് തീരുമാനിച്ചതായി അടുത്തിടെ വാര്‍ത്തയുണ്ടായിരുന്നു. ഇസ്രയേല് ലോകരാഷ്ട്രങ്ങളില് ഒറ്റപ്പെടുന്ന വേളയിലാണ് ഇന്ത്യ ഇസ്രയേലുമായി കൂടുതല് അടുക്കുന്നത്. ഇന്‍ഷുറന്‍സ് മേഖലയില് വിദേശനിക്ഷേപം വര്‍ധിപ്പിക്കുന്നതും അമേരിക്കന് ഔഷധകമ്പനികള്‍ക്ക് അനുകൂലമായി പേറ്റന്റ് നിയമത്തില് ഭേദഗതി വരുത്തുന്നതും ഭക്ഷ്യസുരക്ഷാപദ്ധതി ഉപേക്ഷിക്കുന്നതും തൊഴില് നിയമങ്ങള് കോര്‍പറേറ്റുകള്‍ക്ക് അനുകൂലമായി ഭേദഗതി ചെയ്യുന്നതും അമേരിക്കന് സമ്മര്‍ദത്തിന്റെ ഫലമായാണ്.\nമോഡിസര്‍ക്കാരിന്റെ ഈ അമേരിക്കന് വിധേയത്വത്തിനെതിരെ ശക്തമായ പ്രതിഷേധം അലയടിക്കേണ്ടതുണ്ട്. ജനുവരി 24നു രാജ്യവ്യാപകമായി പ്രതിഷേധദിനമായി ആചരിക്കുവാൻ ഇടതുപക്ഷ പാര്‍ട്ടികള് തീരുമാനിക്കുന്നത് ഈ അവസരത്തിലാണ്. രാജ്യത്തിന്റെ പരമാധികാരവും സ്വാതന്ത്ര്യവും സംരക്ഷിക്കാനും ആഭ്യന്തരമേഖലയിലേക്കുള്ള അമേരിക്കന് കടന്നുകയറ്റം അവസാനിപ്പിക്കാനും ആഗ്രഹിക്കുന്ന ഏവരും ഈ പ്രതിഷേധത്തില് കൈകോര്‍ക്കണം.


Director Jeethu Joseph About Mohanlal brilliance in Drishyam movie , ദൃശ്യത്തിൽ ആ സീനിൽ എന്താണ് വേണ്ടതെന്ന് എനിക്ക് പറയാൻ കഴിഞ്ഞില്ല, എന്നാൽ ലാലേട്ടൻ മനോഹരമായി ചെയ്തു - Malayalam Filmibeat\nദൃശ്യത്തിൽ ആ സീനിൽ എന്താണ് വേണ്ടതെന്ന് എനിക്ക് പറയാൻ കഴിഞ്ഞില്ല, എന്നാൽ ലാലേട്ടൻ മനോഹരമായി ചെയ്തു\n| Updated: Sunday, August 16, 2020, 10:49 [IST]\nമലയാളി പ്രേക്ഷകർ ഏറ്റവും കൂടുതൽ ചർച്ച ചെയ്ത ചിത്രമായിരുന്നു ജീത്തു ജോസഫ് - മോഹൻലാൽ കൂട്ട്കെട്ടിൽ പുറത്തിറങ്ങിയ ചിത്രമായ ദൃശ്യം. 2013 ൽ പ്രദർശനത്തിനെത്തിയ ചിത്രം ആ വർഷത്തെ ഏറ്റവും മികച്ച വിജയം കീഴടക്കിയ ചിത്രങ്ങളിലൊന്നായിരുന്നു. 15 ദിവസം ദിവസം ചിത്രം തിയേറ്ററിൽ നിറഞ്ഞ് പ്രദർശിപ്പിക്കുകയും ചെയ്തിരുന്നു . മലയാളത്തിൽ വൻ വിജയ മായ ചിത്രം പിന്നീട് തമിഴ്. തെലുങ്ക്, കന്നഡ, ഹിന്ദി ഭാഷകളിലും റീമേക്ക് ചെയ്തിരുന്നു. കേബിൾ ടിവി സ്ഥാപനം നടത്തുന്ന ജോർജ്ജ്കുട്ടിയുടേയും കുടുംബത്തിന്റേയും കഥയാണ് ദൃശ്യം. ഇവരുടെ ജീവിതത്തിൽ അപ്രതീക്ഷിതമായുണ്ടാകുന്ന ഒരു സംഭവത്തിലൂടെയാണ് സിനിമ സഞ്ചരിക്കുന്നത്.\nവർഷങ്ങൾ ശേഷം വീണ്ടും ജോർജ്ജ് കുട്ടിയും കുടുംബവും വീണ്ടും എത്തുകയാണ്. സംവിധായകൻ ജീത്തു ജോസഫ് ചിത്രത്തിനെ കുറിച്ച് വെളിപ്പെടുത്തിയപ്പോൾ തന്നെ പ്രേക്ഷകർ ആകാക്ഷയിലാണ്. ഇപ്പോഴിത ദൃശ്യം ആദ്യ ഭാഗത്തിൽ തനിക്കുണ്ടായ അവ്യക്തയെ കുറിച്ച് വെളിപ്പെടുത്തുകയാണ് സംവിധായകൻ ജീത്തു ജോസഫ്. കോളേജ് വിദ്യാർത്ഥികൾക്കായി കേരള സർക്കാർ നടപ്പിലാക്കുന്ന നൈപുണ്യ വികസന പദ്ധതിയുടെ ഭാഗമായി ഒരുക്കിയ അഭിമുഖത്തിലാണ് ജീത്തു ജോസഫ് ഇക്കാര്യം പറഞ്ഞത്. അത് മോഹൻലാൽ കൃത്യമായി മനസിലാക്കി കൈകാര്യം ചെയ്തുവെന്നും സംവിധായകൻ പറയുന്നു.\nദൃശ്യത്തിലെ ഓരോ സീനിലേയും റിയാക്ഷനെ കുറിച്ച് കൃത്യമായ ധാരണയുണ്ടായിരുന്നു. എന്നാൽ ഒരു റിയാക്ഷൻ മാത്രം എനിക്ക് അറിയില്ലായിരുന്നു.ജോർജ്ജൂട്ടിയെ കാണാൻ വീട്ടിൽ പൊലീസുകാർ വന്ന് സംസാരിച്ചുകൊണ്ടിരിക്കുന്നതിനിടെയാണ് ആ ഷോട്ട്. അവിടെ എന്താണ് വേണ്ടതെന്ന് എനിക്ക് അറിയില്ലായിരുന്നു. ലാലേട്ടന് പറഞ്ഞ് കൊടുക്കാനും ആ റിയാക്ഷൻ അറിയുമായിരുന്നില്ല. സംഭവത്തെ കുറിച്ച് സംവിധായകൻ പറയുന്നത് ഇങ്ങനെയാണ്.\nപോലീസുകാരുടെ ചോദ്യങ്ങൾക്കിടെ റാണി ഇടയ്ക്ക് കയറി പറയുന്നുണ്ട്. അതിന് ഓഗസ്റ്റ്2ന് ഞങ്ങൾ ഇവിടെ ഇല്ലായിരുന്നല്ലോ എന്ന്. അതുകേട്ട് ജോർജ്ജ് കുട്ടി കസേരയിൽ ചായുകയാണ്. പുള്ളിക്ക് മനസ്സിസായി ഭാര്യ പറഞ്ഞത് മണ്ടത്തരം ആണെന്നും സംഗതി കയ്യിൽ നിന്ന് പോയെന്നും. എന്നാൽ ഇത് കേട്ടിട്ട് ജോർജ്ജ്കുട്ടിയുടെ മുഖത്ത് ഞെട്ടൽ വരാൻ പാടില്ല. ശരിക്കും കഥാപാത്രത്തിന്റെ ഉള്ളിൽ ഒരു പിടച്ചിലാണ്. അത് പുറമേ കാണിക്കൻ പറ്റില്ല.\nസംസാരിച്ച് കൊണ്ടിരുന്നയാൾ പിന്നിലേയ്ക്ക ചാഞ്ഞിട്ട് ഒരു വശത്തോക്ക് നോക്കും കഥാപാത്രം. ആ ഷോർട്ട് ഞാൻ നേരത്തെ പ്ലാൻ ചെയ്തിരുന്നു. സംഭാഷണം പറയുന്ന റാണി ഫോക്കസ് ഔട്ടിൽ ആണ്. ഫോക്കസ് ലാലേട്ടനിലാണ് വച്ചത്. കാരണം എനിക്ക് ആ റിയാക്ഷൻ ആയിരുന്നു പ്രധാനം. ആക്ഷൻ പറഞ്ഞപ്പോൾ ലാലേട്ടൻ എന്തോ ചെയ്തു. അതാണ് അവിടെ വേണ്ടിയിരുന്ന യഥാർത്ഥ റിയാക്ഷൻ.\nനേരത്തെ തന്നെ ദൃശ്യം 2നെ കുറിച്ച് സംവിധായകൻ സൂചന നൽകിയിരുന്നു. ലാലേട്ടന്റെ പിറനനാൾ ദിവസമായിരുന്നു ദൃശ്യം2ന്റെ ഫസ്റ്റ്ലുക്ക് ടീസർ പുറത്ത് വിട്ടത്.മോഹൻലാലിന്റെ ഔദ്യോഗിക സോഷ്യൽ മീഡിയ പേജിലൂടെയായിരുന്നു അന്ന് വീഡിയോ പുറത്തു വിട്ടത്. ആശീര്‍വാദ് സിനിമയ്ക്ക് വേണ്ടി ആന്റണി പെരുമ്പാവൂരാണ് ചിത്രം നിർമ്മിക്കുന്നത്. സർക്കാർ നിർദ്ദേശം അനുസരിച്ച് കൊണ്ടാകും ദൃശ്യം 2ന്റെ ചിത്രീകരണം നടക്കുക.\nDirector Jeethu Joseph About Mohanlal brilliance in Drishyam movie


Enforcement Directorate to present M Sivashankar before court today\nശിവശങ്കറെ ഇന്ന് കോടതിയിൽ ഹാജരാക്കും\nഅറസ്റ്റ്6മണിക്കൂറിലേറെ നീണ്ട ചോദ്യം ചെയ്യലുകള്‍ക്കൊടുവില്.\nPublished on : 29 Oct, 2020 , 2:00 am\nതിരുവനന്തപുരം: അറസ്റ്റിലായ എം ശിവശങ്കറിനെ ഇന്ന് രാവിലെ എറണാകുളം പ്രിൻസിപ്പൽ സെഷൻസ് കോടതിയിൽ ഹാജരാക്കും. കൂടുതൽ ചോദ്യം ചെയ്യാനായി എൻഫോഴ്‌സ്‌മെന്റ് കസ്റ്റഡിയിൽ വാങ്ങും. ഏഴു വർഷം വരെ തടവുശിക്ഷ ലഭിക്കാവുന്ന കള്ളപ്പണം വെളുപ്പിക്കൽ നിരോധന നിയമ പ്രകാരമാണ് ഇന്നലെ രാത്രി പത്തു മണിക്ക് ശിവശങ്കറെ ഇഡി അറസ്റ്റു ചെയ്തത്.\nആറ് മണിക്കൂറിലേറെ നീണ്ട ചോദ്യം ചെയ്യലുകള്‍ക്കും നിരവധി നാടകീയ നിമിഷങ്ങള്‍ക്കും ഒടുവിലാണ് എം ശിവശങ്കറെ എന്‍ഫോഴ്സമെന്‍റ് ഡയറക്ടറേറ്റ് അറസ്റ്റ് ചെയ്തത്. ആദ്യം അറസ്റ്റ് രേഖപ്പെടുത്തേണ്ടത് ഏത് ഏജന്‍സിയാണ് എന്ന കാര്യത്തില് ഒരു ഘട്ടത്തില് വിവിധ തലങ്ങളില് കൂടിയാലോചന നടക്കുകയും ചെയ്തിരുന്നു. ഒടുവില് ശിവശങ്കറെ കസ്റ്റഡിയിലെടുത്ത ഇഡി തന്നെ അറസ്റ്റ് തീരുമാനവുമായി മുന്നോട്ട് പോകുകയായിരുന്നു.\nകള്ളപ്പണം വെളുപ്പിക്കല് സംബന്ധിച്ചാണ് ഇഡി ഇന്നലെ ശിവശങ്കറെ ചോദ്യം ചെയ്തത്. കസ്റ്റംസിന്‍റെ കേസ് വിദേശത്തേക്ക് അനധികൃതമായി അമേരിക്കന് ഡോളര് കടത്തിയതും. ചോദ്യം ചെയ്യല് നാല് മണിക്കൂര് പിന്നിട്ടതോടെ അറസ്റ്റ് ചെയ്യാന് തീരുമാനമായി. അറസ്റ്റിനായി കസ്റ്റംസും വാദം ഉന്നയിച്ചു. പിന്നീട് വിവിധ തലങ്ങളില് കൂടിയാലോചനകള് നടന്നു. ഒടുവില് ഒമ്പതരയോടെ ഇഡി തന്നെ അറസ്റ്റ് രേഖപ്പെടുത്താന് തീരുമാനിച്ചു.\nപത്ത് മണിയോടെ അറസ്റ്റ് മെമ്മോ തയ്യാറായി. ശിവശങ്കറുടെ ഒപ്പും വാങ്ങി. എറണാകുളം ജനറല് ആശുപത്രിയിലെത്തിച്ച് വൈദ്യ പരിശോധനയ്ക്ക് വിധേയനാക്കി. ആരോഗ്യപ്രശ്നങ്ങളിലെന്ന് ഡോക്ടര്‍മാര് ഉറപ്പ് നല്കിയതോടെ തിരികെ വീണ്ടും ഇഡി ഓഫീസിലേക്ക് കൊണ്ടു പോവുകയായിരുന്നു.


Kollam Local News about production | ഉദ്പാദനക്ഷമത ഉയര്‍ത്തി പരമാവധി തൊഴില്‍ദിനങ്ങള് നല്‍കും മന്ത്രി ജെ. മേഴ്‌സിക്കുട്ടിയമ്മ - Malayalam Oneindia\n32 min ago തമിഴ്നാട്ടിൽ മൂന്ന് മലയാളികൾക്ക് കൊറോണ: റെയിൽവേ ഡോക്ടറും മകനും ഐസോലേഷനിൽ, ജീവനക്കാർ നിരീക്ഷണത്തിൽ\nUpdated: Wed, Jul 25, 2018, 17:06 [IST]\nകൊല്ലം: ആധുനീകരണത്തിലൂടെ ഉദ്പാദനക്ഷമത ഉയര്‍ത്തി പൊതുമേഖലാ കശുവണ്ടി ഫാക്ടറികളിലെ തൊഴിലാളികള്‍ക്ക് പരമാവധി തൊഴില്‍ദിനങ്ങള് ഉറപ്പാക്കുകയാണ് സര്‍ക്കാരിന്റെ ലക്ഷ്യമെന്ന് ഫിഷറീസ്‌കശുവണ്ടി വ്യവസായ മന്ത്രി ജെ. മേഴ്‌സിക്കുട്ടിയമ്മ പറഞ്ഞു. കാപക്‌സിന്റെ നവീകരിച്ച പെരുമ്പുഴ ഫാക്ടറിയുടെ ഉദ്ഘാടനം നിര്‍വഹിക്കുകയായിരുന്നു മന്ത്രി.\nപുതുതായി ആയിരം തൊഴിലാളികളെ കൂടി ഉള്‍പ്പെടുത്തി കശുവണ്ടി മേഖലയില് തൊഴിലവസരം ഉയര്‍ത്തുകയാണ് സര്‍ക്കാര്. കാപക്‌സില് ഇക്കൊല്ലം 200 തൊഴില് ദിനങ്ങളെങ്കിലും ഉറപ്പാക്കാനാണ് ശ്രമം. കശുവണ്ടി വികസന കോര്‍പറേഷന്റെ ഫാക്ടറികളിലും സമാന മുന്നേറ്റമാണ് പ്രതീക്ഷക്കുന്നത്.\nതൊഴിലാളി സംഘടനകള് ഒറ്റക്കെട്ടായി നിന്ന് പൊതുമേഖലാ ഫാക്ടറികളുടെ ലാഭകരമായ പ്രവര്‍ത്തനം ഉറപ്പാക്കണം. ഉത്പന്ന വിപണനം കൂടുതല് കാര്യക്ഷമമാക്കാനുള്ള നടപടികള് സ്വീകരിച്ചു വരികയാണ്. ലാഭകരമായി കശുവണ്ടി വ്യവസായം നടത്താനുള്ള എല്ലാ വഴികളും പ്രയോജനപ്പെടുത്താനാണ് ഉദ്ദേശിക്കുന്നതെന്നും മന്ത്രി വ്യക്തമാക്കി.\nതൊഴില്‍പരിഷ്‌കരണസംരക്ഷണ നടപടികളിലൂടെ കശുവണ്ടി മേഖലയെ കൂടുതല് മെച്ചപ്പെടുത്താനുള്ള ശ്രമമാണ് സര്‍ക്കാര് നടത്തുന്നതെന്ന് ഇവിടെ നിര്‍മിച്ച ബോര്‍മയുടെ ഉദ്ഘാടനം നിര്‍വഹിച്ച ചടങ്ങിലെ അധ്യക്ഷന് കൂടിയായ തൊഴിലും നൈപുണ്യവുംഎക്‌സൈസ് വകുപ്പ് മന്ത്രി ടി. പി. രാമകൃഷ്ണന് പറഞ്ഞു. തൊഴില് സംരക്ഷണം ഉറപ്പാക്കി വ്യവസായം നിലനിറുത്താനുള്ള പ്രായോഗിക സമീപനമാണ് സര്‍ക്കാരിന്റേതെന്നും അദ്ദേഹം വ്യക്തമാക്കി.\nഫാക്ടറിയില് സ്ഥാപിച്ച സി.സി.ടി.വി സംവിധാനം എന്.കെ. പ്രേമചന്ദ്രന് എം.പി ഉദ്ഘാടനം ചെയ്തു. കാപക്‌സിന്റെ ഫാക്ടറികളെല്ലാം മികച്ച നിലയില് ആധുനീകരിക്കുക വഴി വിപണിയിലെ മത്സരം നേരിടാനുള്ള സാഹചര്യമാണ് ഒരുക്കാനായതെന്ന് ചടങ്ങില് സ്വാഗതം പറഞ്ഞ കാപക്‌സ് ചെയര്‍മാന് എസ്. സുദേവന് പറഞ്ഞു.\nകശുവണ്ടി വികസന കോര്‍പറേഷന് ചെയര്‍മാന് എസ്. ജയമോഹന്, മുഖത്തല ബ്ലോക്ക് പഞ്ചായത്ത് പ്രസിഡന്റ് എസ്. രാജീവ്, മറ്റു ജനപ്രതിനിധികള്, കാപക്‌സ് ഡയറക്ടര് ബോര്‍ഡ് അംഗങ്ങളായ കെ. സുഭഗന്, ടി.സി. വിജയന്, സി.ജി. ഗോപുകൃഷ്ണന്, കോതേത്ത് ഭാസുരന്, മാനേജിംഗ് ഡയറക്ടര് ആര്. രാജേഷ്, തൊഴിലാളി സംഘടനാ നേതാക്കളായ കെ. രാജഗോപാല്, ആര്. ചന്ദ്രശേഖരന്, ഉദ്യോഗസ്ഥര്, തൊഴിലാളികള് തുടങ്ങിയവര് പങ്കെടുത്തു.\nകൊല്ലത്ത് നിരീക്ഷണത്തിലിരുന്നയാള് നഴ്‌സിനെ ആക്രമിച്ചു; ജനാലകള് അടിച്ചു തകര്‍ത്തു, ആത്മഹത്യഭീഷണിയും\nkollam കൊല്ലം mercykuttyamma മേഴ്സിക്കുട്ടിയമ്മ\nKollam Local News about production


കണക്കൂര് (kanakkoor): March 2014\nതോറ്റവര്‍ക്കായുള്ള യുദ്ധങ്ങള് .......\nചുവരിൽ മുഖം ചേർത്ത് ആ സുഷിരത്തിലൂടെ അവനും കൂട്ടുകാരിയും ലോകത്തെ നോക്കിക്കാണുകയായിരുന്നു. ലോകം അട്ടികളും അടരുകളുമായി ആ ചെറിയ സുഷിരത്തിൽ ഒതുങ്ങി. അവരുടെ സൗകര്യം പോലെ വേണ്ടതെല്ലാം അവിടെനിന്നും നോക്കിക്കണ്ടു.\nഅങ്ങനെയിരിക്കെയാണ് അയാളുടെ വരവ് സംഭവിച്ചത്. ഒരു നേരം കെട്ട നേരത്ത് തോളിൾ ഒരു ബാഗും തൂക്കി ഒരാൾ അവിടേക്ക് കടന്നുവന്നു.\n"ആരാണ് എന്താണ് എന്ന് അറിയാതെ എങ്ങനെ ഒരാളെ വീട്ടിൽ കയറ്റി താമസിപ്പിക്കും ?" അവന്‍റെ കൂട്ടുകാരി അവനെ കിടപ്പുമുറിയിലേക്ക് വിളിച്ചുവരുത്തി , ശബ്ദം കുറച്ച് ചോദിച്ചപ്പോൾ അവൻ ഒന്ന് പതറി.\n"അബു പറഞ്ഞ ആളായത് കൊണ്ട് ..." അവൻ വിക്കി.\nഅവൾ കടുപ്പിച്ച് ഒന്ന് നോക്കിയിട്ട് അടുക്കളയിലേക്ക് മടങ്ങി. അവിടെ ഒരു വട്ടക്കസേരയിൽ ആഗതൻ ഒതുങ്ങി ഇരിപ്പുണ്ട്. അടുത്ത് ഒരു ബാഗും. അവനെ നോക്കി ആഗതൻ ആശയോടെ ചിരിക്കുന്നുമുണ്ട് .\n"ഇവിടെ സൗകര്യങ്ങൾ അല്പം കുറവാണ് " എന്ന് അവൻ സത്യം വെളിപ്പെടുത്തി..\n"എനിക്ക് നിലത്ത് അല്പം ഇടം മതി "\nപ്രിയ സുഹൃത്തുക്കളെ , കഥകൾ കേട്ടിട്ട് നിങ്ങൾ സന്തോഷിക്കുകയും ചിലപ്പോൾ സങ്കടപ്പെടുകയും ചെയ്തേക്കാം . ചില കഥകൾ ഒരു വികാരവും നൽകാതെ വെറുതെ കേട്ടിരുന്ന് നേരം കൊല്ലുവാൻ മാത്രം ഉതകും .അതൊക്കെ നിങ്ങളുടെ കാര്യം. പക്ഷെ കഥ പറയുമ്പോൾ എനിക്ക് മനസ്സിൽ നിന്ന് ഒരു കുരുക്ക് അഴിച്ചുകളയുന്ന സുഖമാണ് . ചില കഥകള് പറഞ്ഞൊഴിച്ചില്ല എങ്കിൽ ആ കുരുക്ക് അഴിയാതെ ശ്വാസം മുട്ടിച്ചുകൊണ്ടിരിക്കും . ഇപ്പോൾ പറഞ്ഞു തുടങ്ങിയത് അതുപോലെ ഒന്നാണ് .\nഒരേയൊരു കിടപ്പുമുറിയിൽ ഒരു ചെറിയ മടക്കുകട്ടിൽ ആണ് ആകെ ഉള്ളത്. അതിൽ അവർ രണ്ടാൾ ഒട്ടിച്ചേർന്നു കിടക്കും. പുറത്തെ മുറിയിൽ, കട്ടിൽ പോയിട്ട് കിടക്കുവാനുള്ള അല്പം ഇടം പോലും ഇല്ലായിരുന്നു. പഴയ പത്രങ്ങൾ അട്ടിയാക്കി കെട്ടിവച്ചിരുന്നത് കുറച്ച് ഒതുക്കി. ഒരു വലിയ സ്റ്റാന്റ് അല്പം തള്ളിമാറ്റി അവൻ കുറച്ച് ഇടമുണ്ടാക്കി . അവിടെ ഒരു പായ കഷ്ടിച്ചു വിരിക്കുവാൻ കഴിഞ്ഞു.\nആ വീട്ടിലെ താമസക്കാർ കാഴ്ചകൾ നോക്കിക്കാണുന്ന ഒരു സുഷിരം അവിടെ, മുന്മുറിയിലെ ചുവരിലാണ് ഉള്ളത് . മറ്റൊരാൾ ആ മുറിയിൽ ഉള്ളതിനാൽ ആ സുഷിരത്തിലൂടെ നോക്കുവാൻ അന്ന് അവർ മടിച്ചു.\n"അയാൾ വല്ലതും കഴിച്ചതാവുമോ ?" അവൾ അവന്റെ കാതിൽ ചോദിച്ചു. വീട്ടിൽ ഒന്നും ഇരിപ്പുണ്ടാവില്ല എന്ന് അവനറിയാം. എന്നിട്ടും അവൻ ചോദിച്ചു . അയാൾ വിശപ്പ് നിറഞ്ഞ സ്വരത്തിൽ "ഒന്നും വേണ്ട..." എന്ന് പറഞ്ഞു.\nപുറത്ത് രാത്രി നന്നായി ഒരുങ്ങിയിട്ടുണ്ട്.\n"എന്താണ് നിങ്ങള് ചെയ്യുന്നത് ?"\nആഗതൻ എന്തോ കുറച്ചുനേരം ആലോചിച്ചു . എന്നിട്ട് ഒരു മറുചോദ്യം എറിഞ്ഞു : "അബു ഒന്നും പറഞ്ഞില്ലേ ?"\nഅബു വല്ലതും പറഞ്ഞിരുന്നോ എന്ന് അവൻ ഓർത്തുനോക്കി . ഇല്ല .. ഓർമ്മ വരുന്നില്ല.\n"ഞാൻ ഒരു പടയാളിയാണ്. തോറ്റവർക്കായി യുദ്ധം ചെയ്യുന്നയാൾ "എന്ന് അയാൾതന്നെ വെളിപ്പെടുത്തി.\nഅവൻ വിളക്കണച്ച് ഉറങ്ങിക്കൊള്ളുവാൻ ആഗതനോട് പറഞ്ഞു .\nപിന്നെ അവർ അകത്തെ മുറിയിൽ ഉറങ്ങുവാൻ കിടന്നു.\nഅവരുടെ രാത്രികൾ മിക്കപ്പോഴും മലമടക്കിലെ കുഞ്ഞരുവി പോലെ തുടങ്ങി കുത്തിയൊലിക്കുന്ന പുഴയായി പിന്നെ ചെറുതിരകൾ അനങ്ങുന്ന കടലായി മാറുന്നതാണ് . പക്ഷെ പതിവില്ലാതെ അവർ കുറച്ചുനേരം മിണ്ടാതെ കിടന്നു.\nലോകം എത്ര മാറി വരുന്നു! അവൻ അവിടെ കിടന്നുകൊണ്ട് ചിന്തിച്ചു. ഒരു പടയാളിയായി മാറേണ്ട അത്യാവിശ്യത്തെ കുറിച്ച് അവൻ ഓർക്കുകയായിരുന്നു. അധിനിവേശങ്ങളെ ചെറുക്കുന്ന ഒരു പോരാളി ആയിരിക്കണം. ജയിക്കണം എന്ന് എത്ര വാശി കാണിച്ചാലും യുദ്ധങ്ങളിൽ ഒരുകൂട്ടർ തോറ്റെ മതിയാവൂ .\nപിന്നെയും സമയം പോകവേ അവൾ മെല്ലെ എഴുനേറ്റു. പതുക്കെ കതവ് തുറന്ന് അപ്പുറത്തേക്ക് പോയി. ഉറക്കം വന്നപ്പോൾ അവൻ തന്‍റെ മുഖത്ത് ആഞ്ഞു നുള്ളി അവൾ തിരികെ വരുംവരെ ഉണർന്നിരിക്കുവാൻ ശ്രമിച്ചു.\nകുറച്ചേറെ സമയം കഴിഞ്ഞപ്പോൾ അവൾ തിരികെയെത്തി . അവൻ അപ്പോൾ പാതിയുറക്കത്തിൽ ആയിരുന്നു.\nസുഹൃത്തുക്കളെ , ഈ കഥയുടെ ആദ്യം, ചുവരിലുള്ള ഒരു സുഷിരത്തെ കുറിച്ച് പറഞ്ഞില്ലേ ? അവൾ ആ സുഷിരത്തിൽ കണ്ണുകൾ ചേർത്ത് നോക്കുവാൻ പോയതാകണം. ചുറ്റുമുള്ള ലോകത്ത് നടക്കുന്നത് അറിയുക എന്നത് വളരെ പ്രധാനപ്പെട്ട ഒരു കാര്യമാണ് എന്ന് അവർ നമ്മെപ്പോലെ വിശവസിക്കുന്നു. ചിലപ്പോൾ അവർ മാറിമാറി അതിലൂടെ നോക്കും . കാഴ്ചകളെ നിർദ്ധാരണം ചെയ്തെടുക്കുവാൻ ആ ദ്വാരത്തിന് വലിയ കഴിവുണ്ട് . അവൾ തിരികെ വന്ന് അടുത്ത് കിടന്നു . വെടിമരുന്നിന്‍റെ ഗന്ധമായിരുന്നു അവളുടെ നിശ്വാസത്തിന് എന്ന് അവന് തോന്നി. ലോകത്ത് എമ്പാടും നടക്കുന്ന യുദ്ധങ്ങളിൽ ചിലത് അവൾ നോക്കിക്കണ്ടിരിക്കും.\n"അയാൾ എന്തിനാവും വന്നത് ?'' അവൾ പതുക്കെ ചോദിച്ചു .\n"തോറ്റവർക്കായി യുദ്ധം ചെയ്യാൻ."\n"എനിക്ക് ഇഷ്ടമായില്ല അയാളെ "\n"അബുവിനെ ഓർത്താണ് ഞാൻ..."\n"ആരാണ് അബു ? "\nഅപ്പുറത്തെ മുറിയിൽ നിന്നും അയാളുടെ ശ്വാസംവലിയുടെ സ്വരം മരക്കതവുകടന്ന് അകത്തെത്തി. ക്രമമായ് ഉയർന്നു താഴുന്ന ആ ശബ്ദത്തിന് ഒരു നിലവിളിയുടെ ഈണം തോന്നി . കുറച്ചുകഴിഞ്ഞപ്പോൾ ആ ശബ്ദം നിലച്ചു . അപ്പുറത്തെ മുറിയിൽ നിന്നും എന്തൊക്കെയോ അനക്കങ്ങൾ. പിന്നെ പൂർണ്ണനിശബ്ദത!\nഅവൻ മെല്ലെ എഴുനേറ്റ് കതകിന്‍റെ കൊളുത്തെടുത്തു. അവിടെ അയാൾ ഇല്ല. അയാളുടെ ബാഗും !\n"അയാൾ പോയോ ?" അവൾ പിന്നിൽ നിന്നും ചോദിച്ചു.\n"ഇവിടെ കാണുന്നില്ല. യുദ്ധങ്ങളില് ജയിക്കുന്നവർക്കായി അയാൾ ഒരുപക്ഷെ കാത്തുകിടക്കില്ലായിരിക്കാം. ഏതായാലും ഞാൻ ഒന്ന് നോക്കിയിട്ടുവരാം "\nഅവൾ ഒന്നും പറഞ്ഞില്ല. പകരം മുൻവാതിലിൽ നിന്ന് കാണാവുന്ന വഴിയുടെ അങ്ങേയറ്റത്തേക്ക് നോക്കി. അവിടെ മുഴുവൻ ഇരുട്ട് ഉറഞ്ഞുകിടന്നിരുന്നു.\nപുറത്ത് നല്ല തണുപ്പുണ്ട് . അവൻ മുഖത്തിന് ചുറ്റും ഒരു തുണി ചുറ്റിക്കെട്ടി. അയാളെ വഴിയിൽ കണ്ടുമുട്ടും എന്ന് പ്രതീക്ഷയില്ല എങ്കിലും നീണ്ടുപോകുന്ന വഴിയിലൂടെ വേഗത്തിൽ നടന്നു. പാലത്തിന്‍റെ മുകളിൽ എത്തിയപ്പോൾ അതുപോലെ ഒരാൾ പുഴയരികിലൂടെ നടന്നുപോകുന്നത് അവൻ കണ്ടു . അത്പോലെ ഒരു ബാഗ് അയാളുടെ തോളിൽ ഞാന്നു കിടക്കുന്നുണ്ട്.\nഅവനെ കണ്ടതും അയാൾ നടത്തം വേഗത്തിൽ ആക്കി. അവൻ പിന്നാലെ ചെന്നപ്പോൾ അയാൾ ഓടുവാൻ തുടങ്ങി. ഇരുട്ടിൽ ഒരാളെ പിന്തുടരുവാൻ അത്ര എളുപ്പമല്ല.\nഅധികദൂരം അങ്ങനെ പോകേണ്ടിവന്നില്ല . ഒരു കല്ലിൽ തട്ടി അയാൾ മറിഞ്ഞുവീണു. എഴുനേല്‍ക്കുവാൻ കഴിയാതെ അയാൾ അവിടെ കിടന്നു. ഇരുട്ടിൽ അത് ആര് എന്ന് ഉറപ്പു വരുത്തുവാൻ കഴിഞ്ഞില്ല . എങ്കിലും അതയാള് തന്നെ എന്ന് അവന് ഉറപ്പായിരുന്നു. വലിയ ഒരു കല്ലെടുത്ത് അയാളുടെ തലയിൽ പലവട്ടം ആഞ്ഞടിച്ചു. കല്ല് ഒരു നല്ല ആയുധമാണ്. മനുഷ്യൻ ആദ്യമായി ഉപയോഗിച്ച ആയുധം. ഒന്ന് നിലവിളിക്കുക പോലും ചെയ്യാതെ ആ പടയാളി ഒടുങ്ങി! ആ ദേഹത്തെ പുഴയിലേക്ക് മറിച്ചിട്ട് ചോരപ്പാടുകൾ കഴുകി അവൻ തിരികെ നടന്നു. മടങ്ങും മുമ്പ് ആ ബാഗ് പുഴയിലേക്ക് വലിച്ചെറിയുവാൻ മറന്നില്ല.\nതിരികെ നടക്കുമ്പോൾ അവൻ അബുവിനെ നന്ദിയോടെ ഓർത്തു .\nവീട്ടുവാതിൽക്കൽ ഇരുട്ടിൽ അവൾ കാത്തു നിൽക്കുകയായിരുന്നു.\n"അയാളെ കണ്ടോ ? "\nഅവൻ ഒന്നും പറഞ്ഞില്ല . ചിലപ്പോൾ അവൾക്ക് പറയാതെ എല്ലാം മനസ്സിലായിരിക്കാം. അവൾ മുറിയുടെ മൂലയിൽ പോയിരുന്ന് കരയുന്നുണ്ടാവും. ചുവരിലുള്ള സുഷിരത്തിലൂടെ ലോകത്തെ വീണ്ടും നോക്കിക്കാണുവാൻ തുടങ്ങിയിരിക്കും .\nഅവളുടെ കരച്ചിൽ അവൻ വ്യക്തമായി കേട്ടു. സഹികെട്ടപ്പോൾ അവൻ അങ്ങോട്ട് ചെന്നു. ക്രൂരമായ ഒരു മന്ദഹാസത്തോടെ ചുവരിലെ സുഷിരത്തിൽ മുഖം ചേർത്തു. ഇപ്പോൾ ലോകത്തിന്‍റെ നെറുകയിൽ കയറി നില്ക്കുന്ന അബുവിനെ അവന് അതിലൂടെ കാണാം. അബു അവനെ നോക്കി ചിരിക്കുന്നു . അബുവിന്‍റെ തലയുടെ ചുറ്റും ദിവ്യമായ ഒരു പ്രകാശ വലയം. അവൻ ആ ദ്വാരം കല്ലുകൾ ഇടിച്ചു കയറ്റി അടച്ചു.\nപ്രിയ സുഹൃത്തുക്കളെ , അവൻ പിന്നെയും മടക്കു കട്ടിലിൽ ഉറങ്ങുവാൻ കിടന്നു. എങ്കിലും കഥ അവസാനിക്കുന്നില്ല.\nPosted by kanakkoor at 6:51 AM 16 comments:


mathai murder case 'ബോധരഹിതനാക്കി കിണറ്റിൽ തള്ളി, നീതി കിട്ടാതെ മൃതദേഹം സംസ്‌കരിക്കില്ല'; മത്തായിയുടെ മരണത്തിൽ സഹോദരൻ\nപത്തനംതിട്ട കുടപ്പനയിൽ ദുരൂഹ സാഹചര്യത്തിൽ മരിച്ച നിലയിൽ കണ്ടെത്തിയ മത്തായിയുടെ മരണത്തിൽ വനംവകുപ്പ് ഉദ്യോഗസ്ഥർക്കെതിരെ കുടുംബം. മത്തായിയെ വനംവകുപ്പ് ഉദ്യോഗസ്ഥർ കൊലപ്പെടുത്തിയതാണെന്ന് സഹോദരൻ ആരോപിച്ചു. നീതി കിട്ടാതെ മൃതദേഹം സംസ്‌കരിക്കില്ലെന്നും സഹോദരൻ പറഞ്ഞു.\nമത്തായിയെ വീട്ടിൽ നിന്ന് പിടിച്ചുകൊണ്ടുപോകുകയായിരുന്നു. കാര്യം ചോദിച്ച അമ്മയെ ഉദ്യോഗസ്ഥർ പിടിച്ചു തള്ളി. സംഭവം നടന്ന സ്ഥലത്ത് വനംവകുപ്പ് ഉദ്യോഗസ്ഥർ തലേ ദിവസം തന്നെ എത്തിയിരുന്നു. കാര്യങ്ങൾ മുൻകൂട്ടി നിശ്ചയിച്ച പ്രകാരമാണ് നടന്നത്. മത്തായിയെ കാട്ടിൽ കൊണ്ടുപോയി ഉദ്യോഗസ്ഥർ മർദിച്ചു. ബോധരഹിതനായതോടെ കിണറ്റിൽ തള്ളുകയായിരുന്നു. കസ്റ്റഡിയിൽ ഉള്ള ആൾ എങ്ങനെയാണ് കിണറ്റിൽ വീഴുന്നത്? കുറച്ച് സമയം കൊണ്ട് ഒരാൾ ആത്മഹത്യ ചെയ്യാൻ തീരുമാനിക്കുമോയെന്നും സഹോദരൻ ചോദിക്കുന്നു.\nRead Also :തെളിവെടുപ്പിനിടെ കിണറ്റിൽ ചാടി; മത്തായിയുടേത് ആത്മഹത്യയെന്ന് വനംവകുപ്പ്\nമത്തായിയുടെ മൃതദേഹം മോർച്ചറിയിലാണ്. മൃതദേഹം സംസ്‌കരിക്കാൻ ഉദ്യോഗസ്ഥർ ഉൾപ്പെടെ ആവശ്യപ്പെടുന്നുണ്ട്. സഹോദരന്റെ മരണത്തിന് ഉത്തരവാദികളായവരെ എന്ന് അറസ്റ്റ് ചെയ്യുന്നോ അന്ന് മാത്രമേ മൃതദേഹം സംസ്‌കരിക്കൂ. ഒന്നോ രണ്ടോ മാസമോ ഒരു വർഷമെടുത്താലും നീതി കിട്ടാതെ മൃതദേഹം സംസ്‌കരിക്കില്ല. അന്വേഷണത്തിൽ തൃപ്തിയില്ലെന്നും മത്തായിയുടെ സഹോദരൻ കൂട്ടിച്ചേർത്തു.\nRead more on: death | Mathai | pathanamthitta


ഭഗത് സിങിനെ സംഘികള് അല്ല, പാകിസ്താന് കൊണ്ടുപോകും; പാകിസ്താന്റെ ദേശീയ നായകന്? | Demand to declare Bhagat Singh national hero raised in Pakistan on 87th death anniversary - Malayalam Oneindia\nUpdated: Fri, Aug 10, 2018, 13:33 [IST]\nലാഹോര്: ഭഗത് സിങ് എന്നും ഇന്ത്യന് ജനതയുടെ ആവേശം ആണ്. ഇന്ത്യന് സ്വാതന്ത്ര്യ സമരത്തിന് അത്രയേറെ ആവേശം നല്‍കിയ യുവാക്കള് അധികം ഉണ്ടാകില്ല. 1931 മാര്‍ച്ച് 23 ന് ആയിരുന്നു ബ്രിട്ടീഷുകാര് ഭഗത് സിങിനെ തൂക്കിക്കൊന്നത്. രാജ് ഗുരുവും സുഖ് ദേവും അഭഗത് സിങിനൊപ്പം വീരചരമം പ്രാപിച്ചു.\nലാഹോര് ഗൂഢാലോചന കേസില് ആയിരുന്നു ഭഗത് സിങിന് വധശിക്ഷ വിധിച്ചത്. ലാഹോര് സെന്‍ട്രല് ലെജിസ്ലേറ്റീവ് അസംബ്ലിയില് ബോംബ് എറിഞ്ഞതുമായി ബന്ധപ്പെട്ട കേസില് ആയിരുന്നു ഇത്. എന്താ.ാലും ലാഹോര് ഇപ്പോള് ഇന്ത്യയില് അല്ല. പാകിസ്താനില് ആണ്. ഭഗത് സിങ് ജനിച്ചതും ഇപ്പോഴത്തെ പാകിസ്താനില് ആണ്.\nഇന്ത്യയില് ആണെങ്കില് ഭഗത് സിങിന്റെ ചരിത്രം ഏറ്റെടുക്കാന് സംഘപരിവാര് അനുകൂല സംഘടനകളുടെ മത്സരം ആണ്. മാര്‍ക്‌സിസത്തോട് അനുഭാവം പുലര്‍ത്തിയിരുന്ന ആളായിരുന്നു ഭഗത് സിങ് എന്നാണ് ചരിത്രം പറയുന്നത്.\nഇപ്പോള് അതൊന്നും അല്ല വിഷയം. ജന്മനാടായ പാകിസ്താനിലും ഭഗത് സിങിന് വേണ്ടി ശബ്ദം ഉയരുന്നു എന്നതാണത്. ഭഗത് സിങ്ങിനേയും രാജ് ഗുരുവിനേയും സുഖ് ദേവിനേയും വധശിക്ഷയ്ക്ക് വിധേയരാക്കിയതിന് ശേഷം ആയിരുന്നു പാകിസ്താനില് സ്വാതന്ത്ര്യസമരം ശക്തമായത്. അതുകൊണ്ട് തന്നെ ഭഗത് സിങിനെ പാകിസ്താന്റെ ദേശീയ നായകനായി പ്രഖ്യാപിക്കണം എന്നാണ് ചിലര് ആവശ്യം ഉന്നയിക്കുന്നത്.\nഭഗത് സിങ് മെമ്മോറിയല് ഫൗണ്ടേഷന്, ഭഗത് സിങ് ഫൗണ്ടേഷന് പാകിസ്താന് എന്നീ സംഘടനകള് ആണ് ഇത്തരം ഒരു ആവശ്യം ഉന്നയിക്കുന്നത്. ലാഹോര് കേസില് തൂക്കിലേറ്റപ്പെട്ടവരുടെ സ്മരണക്ക് ഇവര് ചില പരിപാടികളും സംഘടിപ്പിച്ചിരുന്നു. ഭഗത് സിങിനേയും രാജ് ഗുരുവിനേയും സുഖ് ദേവിനേയും തൂക്കിക്കൊന്ന സംഭവത്തില് ബ്രിട്ടീഷ് രാജ്ഞി മാപ്പുപറയണം എന്ന ആവശ്യവും ഇവര് ഉന്നയിക്കുന്നുണ്ട്.\nകൂടുതൽ bhagat singh വാർത്തകൾ\nശോഭാജിയെ വിടാതെ ട്രോളന്‍മാര്! വീണ്ടും അടപടലം ട്രോളുകള്... കുമ്മോജി വരെ കൈമാറി ഇടിവെട്ട് പൊങ്കാല\nമേം, മോദി ദുശ്മൻ ദുശ്മൻ!!! ഷാനിയെ ഹിന്ദി പഠിപ്പിക്കാനിറങ്ങിയ ശോഭ സുരേന്ദ്രന് അറഞ്ചം പുറഞ്ചം ട്രോളുകൾ\nഷാനിയെ ഹിന്ദി പഠിപ്പിക്കാന് ശോഭ സുരേന്ദ്രന്... മണ്ടത്തരം പൊളിച്ചടുക്കി ഷാനി പ്രഭാകർ\nസൈനിക മേധാവികളെ നീചമായി അവഹേളിച്ചത് മോദി.. വായിൽത്തോന്നിയതല്ല ഇന്ത്യാ ചരിത്രമെന്ന് ഐസക്\nഭഗത് സിങ് തീവ്രവാദിയെന്ന് മുദ്രകുത്തുന്ന ബുക്ക് ദില്ലി സര്‍വ്വകലാശാല നിരോധിച്ചു\nകനയ്യ ഭഗത് സിംഗ്, സ്മൃതി ഇറാനി ടിവി 'ഉരുപ്പടി': ശശി തരൂര് ഇതെന്ത് ഭാവിച്ചാണ്?\nരാജ്യത്തെ മുഴുവന് രാജ്യസ്‌നേഹികളെയും ശശി തരൂര് അപമാനിച്ചെന്ന് ബിജെപി\nനേതാജിയെ മാത്രമല്ല, ഭഗത് സിംഗിനേയും... നാണംകെട്ട ചരിത്രമോ?\nbhagat singh freedom fighter freedom struggle india pakistan lahore സ്വാതന്ത്ര്യ സമരം രക്തസാക്ഷി ഇന്ത്യ പാകിസ്താന് ലാഹോര് ഭഗത് സിംഗ്\nFreedom fighter Bhagat Singh’s 87th death anniversary was observed in Lahore by two groups of people who demanded declaring hima“national hero” of Pakistan.


വീട്ടുമുറ്റത്ത് മുത്തച്ഛനൊപ്പം കളിച്ചുകൊണ്ടുനിന്ന രണ്ടര വയസുകാരി പാമ്പുകടിയേറ്റു മരിച്ചു| girl child died after being bitten byasnake while playing with her grandfather – News18 Malayalam\nവീട്ടുമുറ്റത്ത് മുത്തച്ഛനൊപ്പം കളിച്ചുകൊണ്ടുനിന്ന രണ്ടര വയസുകാരി പാമ്പുകടിയേറ്റു മരിച്ചു\nകുഞ്ഞിന്റെ നിലവിളി കേട്ട് നോക്കിയപ്പോള് പാമ്പ് മതിലിനോട് ചേര്‍ന്ന ദ്വാരത്തിലേക്ക് കയറിപോകുന്നതാണ് കണ്ടത്.\nLast Updated : June 29, 2021, 22:19 IST\nകൊല്ലം: വീട്ടുമുറ്റത്ത് കളിച്ചു കൊണ്ടു നിന്ന രണ്ടര വയസുകാരി പാമ്പ് കടിയേറ്റു മരിച്ചു. കൊട്ടാരക്കര പള്ളിക്കൽ റാണി ഭവനത്തിൽ രതീഷിന്റെയും ആർച്ചയുടെയും മകൾ നീലാംബരിയാണ് മരിച്ചത്. തിങ്കളാഴ്ച വൈകിട്ട് വീടിന്റെ ചവിട്ടുപടിക്കു മുന്നിൽ കളിച്ചു നിൽക്കുകയായിരുന്നു കുട്ടി. അമ്മ ആര്‍ച്ചയുടെ അച്ഛന് ശ്രീജയനോടൊപ്പം വീട്ടുമുറ്റത്ത് കളിച്ചുകൊണ്ട് നില്‍ക്കുകയായിരുന്നു കുട്ടി. ഇതിനിടെയാണ് പാമ്പ് കടിയേറ്റത്.\nമൊബൈല് ഫോണില് ശ്രീജയന് സംസാരിക്കുന്നതിനിടെ കുഞ്ഞിന്റെ നിലവിളി കേട്ട് നോക്കിയപ്പോള് പാമ്പ് മതിലിനോട് ചേര്‍ന്ന ദ്വാരത്തിലേക്ക് കയറിപോകുന്നതാണ് കണ്ടത്. കുട്ടിയുടെ കാലിൽ കടിയേറ്റ പാട് കണ്ടതോടെ ഉടന് കൊട്ടാരക്കര താലൂക്ക് ആശുപത്രിയിലെത്തിച്ചു. പ്രഥമ ശുശ്രൂഷയ്ക്ക് ശേഷം അവിടെ നിന്നും തിരുവനന്തപുരം മെഡിക്കൽ കോളജ് ആശുപത്രിയിലേക്കും കൊണ്ടുപോയി. ഇതിനിടെ മരണം സംഭവിച്ചു. റസ്റ്ററന്റ് ജീവനക്കാരനാണ് പിതാവ് രതീഷ്. സംസ്കാരം ചൊവ്വാഴ്ച വൈകിട്ട് നാലിന് വീട്ടുവളപ്പിൽ നടന്നു.\nകോവിഡ് വാക്സിൻ കുത്തിവെപ്പിൽ ഗുരുതര വീഴ്ച. കരുവാറ്റയിൽ 65 കാരന് രണ്ടാം ഡോസ് വാക്സിൻ മിനുറ്റുകളടെ വ്യത്യാസത്തിൽ രണ്ട് തവണ കുത്തിവെച്ചു. കരുവാറ്റ പ്രാഥമികാരോഗ്യ കേന്ദ്രത്തിലാണ് സംഭവം. അശ്രദ്ധ ഉണ്ടായ കാര്യം ആരോഗ്യ വകുപ്പും സ്ഥിരീകരിച്ചു. ഹരിപ്പാട്, കരുവാറ്റ ഇടയിലിൽ പറമ്പിൻ ഭാസ്കരനെയാണ് മിനിട്ടുകളടെ വ്യത്യാസത്തിൽ രണ്ടു തവണ വാക്സിൻ കുത്തിവെച്ചത്. ഇന്നലെ രാവിലെ 11 മണിയോടെയാണ് ഭാസ്കരൻ കരുവാറ്റ പ്രാഥമികാരോഗ്യ കേന്ദ്രത്തിൽ എത്തിയത്. രജിസ്ട്രേഷൻ നടപടികൾക്ക് ശേഷം പതിനൊന്നരയോടെ കോവിഷീൽഡിന്റെ സെക്കൻ ഡോസ് വാക്സിൻ സ്വീകരിച്ചു. പിന്നീട് തൊട്ടടുത്ത മുറിയിലേക്ക് അയച്ചു. രേഖകൾ പോലും പരിശോധിക്കാതെ ഒരു ഡോസ് കോവി ഷീൽഡ് കൂടി ആരോഗ്യ പ്രവർത്തക ഭാസ്കരനിൽ കുത്തിവെക്കുകയായിരുന്നുവെന്ന് ഭാര്യ പൊന്നമ്മ പറഞ്ഞു.\nഎത്ര കുത്തിവെപ്പുകൾ ഉണ്ട് എന്നതിനെ സംബന്ധിച്ച് ഭാസ്കരന് അറിവുണ്ടായിരുന്നില്ല. പൊന്നമ്മ ആദ്യ ഡോസ് വാക്സിൻ സ്വീകരിച്ച ശേഷം മടങ്ങിയെത്തിയപ്പോൾ നീ രണ്ടാമത്തേത് എടുക്കുന്നില്ലേയെന്ന് ഭാസ്കരൻ ചോദിച്ചു. ഇതോടെയാണ് രണ്ട് കുത്തിവെപ്പുകളാണ് ഭാസ്കരന് കിട്ടിയതെന്ന് അറിഞ്ഞത്. രണ്ട് തവണയും കുത്തിവെച്ചത് കോവി ഷീൽഡിന്റെ സെക്കൻ ഡോസ് ആയിരുന്നു. തുടർന്ന് പൊന്നമ്മ മെഡിക്കൽ ഓഫീസറെ വിവരം അറിയിച്ചു. വീട്ടിലേക്ക് മടങ്ങി നിരീക്ഷണത്തിലിരിക്കാനായിരുന്നു നിർദ്ദേശം.\nരണ്ട് ഡോസ് വാക്സിൻ തെറ്റായി കുത്തിവെച്ചതായി ആരോഗ്യ വകുപ്പും സ്ഥിരീകരിച്ചു. ഭാസ്കരൻ ആരോഗ്യ വകുപ്പിന്റെ നിരീക്ഷണത്തിലാണെന്ന് ആലപ്പുഴ ഡിഎം ഒ ഡോക്ടർ അനിതാകുമാരി പറഞ്ഞു. അതേസമയം ഭാസ്കകരന്റെ അശ്രദ്ധ മൂലമാണ് തെറ്റായ കുത്തിവെപ്പ് നടന്നതെന്നാണ് ആരോഗ്യ വകുപ്പിന്റെ വാദം. രണ്ടാമതും മരുന്ന് കുത്തിവെക്കുമ്പോൾ ഭാസ്കരൻ ആദ്യം കുത്തിവെപ്പ് എടുത്ത കാര്യം പറഞ്ഞിരുന്നില്ല എന്നാണ് ആരോഗ്യ വകുപ്പിന്റെ വിശദീകരണം.\nFirst published: June 29, 2021, 22:19 IST


“പൊട്ടിക്കരഞ്ഞു കുഴഞ്ഞുവീണു” ഷാജ് കിരണ് പറഞ്ഞതെല്ലാം ഇപ്പോള് സംഭവിക്കുകയാണെന്ന് സ്വപ്‌ന – India Vision Media\n'ഹൂറികളെ തേടിയുള്ള തീർത്ഥ യാത്ര. കൊണ്ടോട്ടിയിൽ നിന്നും കാബൂളിലേക്ക് പിണറായി സർക്കാർ ഒരുക്കിയ പ്രത്യേക സർവീസ്. ആട് മേക്കാൻ താല്പര്യം ഉള്ള ആർക്കും കേറാം. സർക്കാരിന്റെ ഒന്നാം വാർഷിക ആഘോഷം പ്രമാണിച്ചു പ്രവേശനം സൗജന്യം'\nപാലക്കാട് | അഭിഭാഷകനെതിരെ കേസെടുത്തതുമായി ബന്ധപ്പെട്ട് മാധ്യമങ്ങളോട് സംസാരിക്കവെ കുഴഞ്ഞുവീണ് സ്വപ്‌ന സുരേഷ്. ഷാജ് കിരണ് പറഞ്ഞതെല്ലാം ഇപ്പോള് സംഭവിക്കുകയാണെന്ന് സ്വപ്‌ന സുരേഷ് മാധ്യമങ്ങള്‍ക്കുമുന്നില് പറഞ്ഞു. ഏറെ വൈകാരികമായായിരുന്നു സ്വപ്‌ന സുരേഷിന്റെ പ്രതികരണം. തന്നെ വേണമെങ്കില് ഇല്ലാതാക്കാന് നോക്കിക്കോളൂ. എന്നാല് തനിക്കൊപ്പമുള്ള മറ്റുള്ളവരെ അതില് നിന്ന് ഒഴിവാക്കണമെന്നും സ്വപ്‌ന സുരേഷ് കൂട്ടിച്ചേര്‍ത്തു. തന്‍റെ അഭിഭാഷകനെതിരെ കേസെടുത്തു. തനിക്ക് അഭിഭാഷകനില്ലാത്ത അവസ്ഥയായി. എന്തുകൊണ്ടാണ് അവരിപ്പോഴും തന്നെ ഇങ്ങനെ ദ്രോഹിക്കുന്നതെന്നും സ്വപ്ന സുരേഷ് ചോദിച്ചു. മാധ്യമങ്ങള്‍ക്ക് മുമ്പില് പൊട്ടിക്കരഞ്ഞുകൊണ്ടായിരുന്നു സ്വപ്നയുടെ ചോദ്യം\nതന്‍റെ അഭിഭാഷകനെതിരെ കേസെടുക്കുമെന്ന് ഷാജ് കിരണ് പറഞ്ഞത് ശരിയായി. അഭിഭാഷകരെ എപ്പോഴും മാറ്റാനൊന്നും തനിക്ക് പണമില്ല. പഴയ ഫേസ്ബുക്ക് പോസ്റ്റിന്‍റെ പേരില് ഇന്ന് അഭിഭാഷകനെതിരെ കേസെടുത്തു. ഇന്നലെ മൂന്ന് മണിക്ക് താനൊരുഓഡിയോ പുറത്താക്കി. കേസുമായി ബന്ധപ്പെട്ട കാര്യമാണ് ഒരു പരിധി വരെ.ഒരു വിലപേശൽ നടന്നു എന്ന് കാണിക്കാൻ മാത്രമാണ് താനത് പുറത്ത് വിട്ടത്. അതല്ലാതെ തന്‍റെ കേസില് രക്ഷപ്പെടാനുള്ള ശ്രമം താന് നടത്തിയിട്ടില്ല എന്നും സ്വപ്ന മാധ്യമങ്ങളോട് പറഞ്ഞു. തന്നെ എന്തിനാണ് വേട്ടയാടുന്നത്. ഒരു തീവ്രവാദിയെപ്പോലെ തന്നോട് പെരുമാറുന്നത് എന്തിനാണെന്നും സ്വപ്ന വിതുമ്പിക്കൊണ്ട് ചോദിച്ചു. പിന്നാലെയാണ് സ്വപ്ന കുഴഞ്ഞുവീണതും അപസ്മാരത്തിന്‍റെ ലക്ഷണങ്ങള് കാണിച്ചതും.\nസ്വപ്‍ന സുരേഷിന്റെ അഭിഭാഷകൻ അഡ്വ. കൃഷ്ണ രാജിനെതിരെ എറണാകുളം സെൻട്രൽ പൊലീസ് ആണ് ഇന്ന് കേസെടുത്തത്. മതനിന്ദ നടത്തിയെന്ന കുറ്റം ചുമത്തിയാണ് കേസെടുത്തത്. കെഎസ്ആർടിസി ബസ് ഡ്രൈവറെ അപകീർത്തിപ്പെടുത്തി സോഷ്യൽ മീഡിയയിൽ പോസ്റ്റ് ഇട്ടതിനാണ് കേസെടുത്തത്. മതവിദ്വേഷം ഉണ്ടാക്കാൻ ശ്രമിച്ചു എന്ന കുറ്റം ചുമത്തിയിട്ടുണ്ട്. തൃശൂര് സ്വദേശിയും അഭിഭാഷകനുമായ വി.ആര്.അനൂപിന്റെ പരാതിയിലാണ് നടപടി. എറണാകുളം സെന്‍ട്രല് പൊലീസാണ് കേസെടുത്തത്. ഏതാനും ദിവസംമുമ്പാണ് താടിവെച്ച കെഎസ്ആര്‍ടിസി ഡ്രൈവറുടെ ഫോട്ടോ ഫേസ്ബുക്കില് ഷെയര്‍ചെയത് മതപരമായി അധിക്ഷേപിക്കുന്ന തരത്തില് കൃഷ്ണരാജ് കുറിപ്പ് എഴുതിയത്. ഇതിനെതിരെ അനൂപ് പരാതി നല്‍കുകയായിരുന്നു. ഐ.പി.സി 295 എ പ്രകാരമാണ് കേസ് എടുത്തത്.\n‘ഹൂറികളെ തേടിയുള്ള തീർത്ഥ യാത്ര. കൊണ്ടോട്ടിയിൽ നിന്നും കാബൂളിലേക്ക് പിണറായി സർക്കാർ ഒരുക്കിയ പ്രത്യേക സർവീസ്. ആട് മേക്കാൻ താല്പര്യം ഉള്ള ആർക്കും കേറാം. സർക്കാരിന്റെ ഒന്നാം വാർഷിക ആഘോഷം പ്രമാണിച്ചു പ്രവേശനം സൗജന്യം’.\nഭിന്നിപ്പുണ്ടാക്കാന് ശ്രമിച്ചാല് ഏത് കൊലകൊമ്പനായാലും നടപടിയെടുക്കുമെന്ന് മുഖ്യമന്ത്രി പിണറായി വിജയന്


10:23, 12 ഫെബ്രുവരി 2020-നു നിലവിലുണ്ടായിരുന്ന രൂപം (മൂലരൂപം കാണുക)\n22:29, 24 ഓഗസ്റ്റ് 2020-നു നിലവിലുള്ള രൂപം (മൂലരൂപം കാണുക)\n'''എന്തുകൊണ്ട്, എന്തുകൊണ്ട്, എന്തുകൊണ്ട്''' എന്ന പുസ്തകത്തിൻറെ 31-ാം പതിപ്പ് പ്രസിദ്ധീകരിച്ചു. 1987ലാണ് ആദ്യ പതിപ്പ് ഇറങ്ങിയത്. ഇന്നും പ്രസക്തമായി ഈ പുസ്തകം എല്ലാവർഷവും 3000ത്തിലധികം കോപ്പി വിറ്റുപോകുന്നുണ്ട്. ഇതുവരെ ഒന്നര ലക്ഷത്തിലധികം കോപ്പികൾ വിറ്റഴിഞ്ഞു.\nഇത് മലയാള പ്രസിദ്ധീകരണരംഗത്തെ ഒരു സർവ്വകാല റെക്കോഡാണ്. ഒരിക്കലും മറക്കാനാവാത്ത ഒരു രാപ്പകൽ കൂട്ടായ്മയിലൂടെയാണ് എന്തുകൊണ്ടിന്റെ ആദ്യപതിപ്പ് രൂപപ്പെട്ടത്. ഒട്ടേറെ എഴുത്തുകാരും കലാകാരന്മാരും തിരുവനന്തപുരത്തെ പാറ്റൂര് ജംഗഷന് സമീപത്തുണ്ടായിരുന്ന പരിഷദ്ഭവനിലെ എന്തുകൊണ്ട് മുറിയിൽ ഒന്നിച്ചുകൂടി. മൂന്നുമാസത്തോളം ചോദ്യങ്ങളുമായെത്തുന്ന അധ്യാപകരും ശരിയുത്തരങ്ങൾക്കായി തർക്കിക്കുന്ന എഴുത്തുകാരും ഉത്തരങ്ങൾക്കുചേര്ന്ന ചിത്രങ്ങൾ വരക്കുന്ന കലാകാരന്മാരും പിന്നെ പരിഷത്ത പ്രവർത്തകരും ഒക്കെ ചേർന്ന അസാധാരണ സ്നേഹക്കൂട്ടായ്മയാണ് ഈ വിജയം സാധ്യമാക്കിയത്. കഴിഞ്ഞ 40വർഷമായി വിദ്യാഭ്യാസകാര്യങ്ങളിൽ സജീവമായി ഇടപെടാൻ ശ്രമിച്ചതിന്റെ ഒട്ടേറെ അനുഭവങ്ങൾ ഉള്ള സംഘടനയാണ് ശാസ്തസാഹിത്യ പരിഷത്ത്. ശരിയായ ചോദ്യങ്ങൾ ചോദിക്കാനും അവയ്ക്കുള്ള ഉത്തരങ്ങൾ തേടാനും പ്രാപ്തമാക്കലാകണം വിദ്യാഭ്യാ സം. പക്ഷെ നമ്മുടെ വിദ്യാഭ്യാസം പ്രശ്നങ്ങൾ ഉന്നയിക്കാനുള്ള കുട്ടികളുടെ വാസനയെയും ജിജ്ഞാസയെയും വന്ധീകരിക്കുന്നു. വിരസവും ജനവിരുദ്ധവുമായ പാഠപുസ്തകങ്ങളുടെ തടവറയില്നിന്ന് കുട്ടികളെ മോചിപ്പിക്കേണ്ടത് അത്യാവശ്യമാണ്. അർഥവത്തായ പുതിയചോദ്യങ്ങൾ ഉയർത്താൻ കെല്പുള്ള ഒരു പുതിയ തലമുറയെ സൃഷ്ടിക്കുന്നതിൽ ഈ പുസ്തകത്തിന് വലിയ പങ്ക് വഹിക്കാൻ കഴിയുമെന്നതിൽ സംശയമില്ല. 500രൂപയാണ് വില.\n22:29, 24 ഓഗസ്റ്റ് 2020-നു നിലവിലുള്ള രൂപം\nഎന്തുകൊണ്ട്, എന്തുകൊണ്ട്, എന്തുകൊണ്ട് എന്ന പുസ്തകത്തിൻറെ 31-ാം പതിപ്പ് പ്രസിദ്ധീകരിച്ചു. 1987ലാണ് ആദ്യ പതിപ്പ് ഇറങ്ങിയത്. ഇന്നും പ്രസക്തമായി ഈ പുസ്തകം എല്ലാവർഷവും 3000ത്തിലധികം കോപ്പി വിറ്റുപോകുന്നുണ്ട്. ഇതുവരെ ഒന്നര ലക്ഷത്തിലധികം കോപ്പികൾ വിറ്റഴിഞ്ഞു. ഇത് മലയാള പ്രസിദ്ധീകരണരംഗത്തെ ഒരു സർവ്വകാല റെക്കോഡാണ്. ഒരിക്കലും മറക്കാനാവാത്ത ഒരു രാപ്പകൽ കൂട്ടായ്മയിലൂടെയാണ് എന്തുകൊണ്ടിന്റെ ആദ്യപതിപ്പ് രൂപപ്പെട്ടത്. ഒട്ടേറെ എഴുത്തുകാരും കലാകാരന്മാരും തിരുവനന്തപുരത്തെ പാറ്റൂര് ജംഗഷന് സമീപത്തുണ്ടായിരുന്ന പരിഷദ്ഭവനിലെ എന്തുകൊണ്ട് മുറിയിൽ ഒന്നിച്ചുകൂടി. മൂന്നുമാസത്തോളം ചോദ്യങ്ങളുമായെത്തുന്ന അധ്യാപകരും ശരിയുത്തരങ്ങൾക്കായി തർക്കിക്കുന്ന എഴുത്തുകാരും ഉത്തരങ്ങൾക്കുചേര്ന്ന ചിത്രങ്ങൾ വരക്കുന്ന കലാകാരന്മാരും പിന്നെ പരിഷത്ത പ്രവർത്തകരും ഒക്കെ ചേർന്ന അസാധാരണ സ്നേഹക്കൂട്ടായ്മയാണ് ഈ വിജയം സാധ്യമാക്കിയത്. കഴിഞ്ഞ 40വർഷമായി വിദ്യാഭ്യാസകാര്യങ്ങളിൽ സജീവമായി ഇടപെടാൻ ശ്രമിച്ചതിന്റെ ഒട്ടേറെ അനുഭവങ്ങൾ ഉള്ള സംഘടനയാണ് ശാസ്തസാഹിത്യ പരിഷത്ത്. ശരിയായ ചോദ്യങ്ങൾ ചോദിക്കാനും അവയ്ക്കുള്ള ഉത്തരങ്ങൾ തേടാനും പ്രാപ്തമാക്കലാകണം വിദ്യാഭ്യാ സം. പക്ഷെ നമ്മുടെ വിദ്യാഭ്യാസം പ്രശ്നങ്ങൾ ഉന്നയിക്കാനുള്ള കുട്ടികളുടെ വാസനയെയും ജിജ്ഞാസയെയും വന്ധീകരിക്കുന്നു. വിരസവും ജനവിരുദ്ധവുമായ പാഠപുസ്തകങ്ങളുടെ തടവറയില്നിന്ന് കുട്ടികളെ മോചിപ്പിക്കേണ്ടത് അത്യാവശ്യമാണ്. അർഥവത്തായ പുതിയചോദ്യങ്ങൾ ഉയർത്താൻ കെല്പുള്ള ഒരു പുതിയ തലമുറയെ സൃഷ്ടിക്കുന്നതിൽ ഈ പുസ്തകത്തിന് വലിയ പങ്ക് വഹിക്കാൻ കഴിയുമെന്നതിൽ സംശയമില്ല. 500രൂപയാണ് വില.\n"https://wiki.kssp.in/index.php?title=എന്തുകൊണ്ട്_എന്തുകൊണ്ട്_എന്തുകൊണ്ട്&oldid=8734" എന്ന താളിൽനിന്ന് ശേഖരിച്ചത്


കാട്ടാക്കട കൊലപാതകം; മുഖ്യപ്രതി സജു കീഴടങ്ങി | The NRI News\nJanuary 27, 2020 11:32 am NRI Desk Head News, Kerala\nകാട്ടാക്കട: സ്വന്തം പുരയിടത്തില് നിന്ന് മണ്ണെടുക്കുന്നത് ചോദ്യം ചെയ്ത യുവാവിനെ ജെസിബി ഉപയോഗിച്ച് കൊലപ്പെടുത്തിയ കേസില് മുഖ്യപ്രതി കീഴടങ്ങി. സംഭവത്തിന് ശേഷം ഒളിവില് പോയ ജെസിബിയുടെ ഉടമയും ചാരുപാറ സ്വദേശിയുമായ സജുവാണ് കീഴടങ്ങിയത്. ഇതോടെ കേസില് നാല് പേര് പിടിയിലായി. രണ്ട് പ്രതികളുടെ അറസ്റ്റ് ഇന്നലെ രേഖപ്പെടുത്തിയിരുന്നു. അനീഷ്, ലാല് കുമാര് എന്നിവരുടെ അറസ്റ്റാണ് ഇന്നലെ രേഖപ്പെടുത്തിയത്.\nജെസിബി നിയന്ത്രിച്ചിരുന്ന വിജിന് നേരത്തേ കീഴടങ്ങിയിരുന്നു. കൃത്യത്തില് നേരിട്ട് പങ്കുള്ള മൂന്ന് പേരും ഇവരെ സഹായിച്ച ആറ് പേരുമാണ് പ്രതിപ്പട്ടികയിലുള്ളത്. വെള്ളിയാഴ്ച പുലര്‍ച്ചെ രണ്ടരയോടെയാണ് സംഗീതിനെ സംഘം ജെസിബി ഉപയോഗിച്ച് കൊലപ്പെടുത്തിയത്. സംഗീതിന്റെ പുരയിടത്തില് നിന്ന് വ്യാഴാഴ്ച രാത്രിയോടെ സജുവിന്റെ നേതൃത്വത്തിലുള്ള സംഘം ജെസിബിയുമായി മണ്ണ് കടത്താനെത്തി.


മേഗന് മെര്‍ക്കിളിന്‍റെ മുഖ സാദൃശ്യം; ഇന്‍റര്‍നെറ്റ് ഏറ്റെടുത്ത സുന്ദരി ഇയാണ്... | woman lookalike meghan markle, the Duchess of Sussex goes viral in internet\nമേഗന് മര്‍ക്കിളിന്‍റെ മുഖ സാദൃശ്യം; ഇന്‍റര്‍നെറ്റ് ഏറ്റെടുത്ത സുന്ദരി ഇതാണ്...\nMissouri City, First Published 2, Feb 2020, 9:13 AM IST\n''അവര് അതിനോഹരിയാണ്, അതുകൊണ്ടുതന്നെ രാജകുടുംബത്തിലെയാണെന്ന് തെറ്റിദ്ധരിക്കുന്നത് ഒരു അംഗീകാരം തന്നെയാണ്...''\nചരിത്രപരമായ തീരുമാനത്തിലൂടെ എല്ലാ രാജപദവികളും ഉപേക്ഷിച്ച് ബ്രിട്ടീഷ് കൊട്ടാരം വിട്ടിറങ്ങാന് അസാമാന്യ ധൈര്യം കാണിച്ചവരാണ് പ്രിന്‍സ് ഹാരിയും ഭാര്യ മേഗന് മെര്‍ക്കിളും. ഇരുവരുടെയും പ്രണയം പുറത്തുവന്നതോടെ വാര്‍ത്തകളിലെയും ഗോസിപ്പുകളിലെയും സ്ഥിരം സാന്നിദ്ധ്യമാണ് ഇവര്. ഇപ്പോഴിതാ സസെക്സിലെ ഡച്ചസിന്‍റെ മുഖ സാദൃശ്യത്തോടെ മറ്റൊരു പെണ്‍കുട്ടിയെ കണ്ടെത്തിയിരിക്കുന്നു സോഷ്യല് മീഡിയ. 39 കാരിയായ അകെയ്ഷ ലാന്‍റ് ആണ് ആ സുന്ദരി. മകള് ഗ്രെയ്സണ്‍ന്‍റെ പേരിലുള്ള ഇന്‍സ്റ്റഗ്രാം അക്കൗണ്ടിലൂടെയാണ് ഇവര് ചിത്രങ്ങള് പോസ്റ്റ് ചെയ്തിരിക്കുന്നു.\n22000 ഓളം ലൈക്കുകളാണ് മേഗന്‍റെ അപരയായ അകെയ്ഷയ്ക്കും മകള് ഗ്രെയ്സണും അവരുടെ ബ്ലാക്ക് വസ്ത്രത്തിലുള്ള ഏറ്റവും പുതിയ ചിത്രത്തിന് ലഭിച്ചിരിക്കുന്നത്. മിസോറി സ്വദേശിയാണ് ഇവര്. പോസ്റ്റിന് താഴെ 'എന്‍റെ ദേവത മേഗന് മെര്‍ക്കിള് കാണാന് നിങ്ങളെപ്പോലെയാണ്' എന്ന് ഒരാള് കുറിച്ചിട്ടുണ്ട്. 'നിങ്ങളും മേഗനും ട്വിന്‍സ് ആണ്' എന്ന് മറ്റൊരാള് കുറിച്ചു. 'ശരിക്കും കരുതിയത് ഇത് മേഗന് ആണെന്നാണ്' എന്ന് മറ്റൊരു അക്കൗണ്ടില് നിന്നും കമന്‍റ് ചെയ്തിട്ടുണ്ട്.\nഞാനിത് ഒരു വലിയ അംഗീകാരമായി എടുക്കുന്നുവെന്നാണ് അകെയ്ഷ ഒരു മാധ്യമത്തിന് നല്‍കിയ അഭിമുഖത്തില് പറഞ്ഞത്. 'അവര് അതിനോഹരിയാണ്, അതുകൊണ്ടുതന്നെ രാജകുടുംബത്തിലെയാണെന്ന് തെറ്റിദ്ധരിക്കുന്നത് ഒരു അംഗീകാരം തന്നെയാണ്' അകെയ്ഷ പറഞ്ഞു. കുറച്ച് ദിവസം മുമ്പ് മേഗന്‍റെ ഭര്‍ത്താവും സസക്സിലെ ഡ്യൂക്കുമായ പ്രിന്‍സ് ഹാരിയുടെ അപരനെയും ഇന്‍റര്‍നെറ്റ് കണ്ടെത്തിയിരുന്നു. മോഡലായ ൈമണ് പെങ്കെല്ലിയാണ് ഹാരിയോട് സമാനനായി ഇരിക്കുന്നത്.


വിദ്യാഭ്യാസ അവാർഡ് ദാനവും സെമിനാറും സംഘടിപ്പിച്ചു – Chavakkad Online\nBy From the desk\t On Dec 24, 2018\nചാവക്കാട് : മുതുവട്ടൂർ മഹല്ല് വിദ്യാഭ്യാസ സമിതിയുടെ ആഭിമുഖ്യത്തിൽ വിദ്യാഭ്യാസ അവാർഡ്ദാനവും പ്രതിഭകളെ ആദരിക്കുന്ന ചടങ്ങും വിദ്യാഭ്യാസ സെമിനാറും സംഘടിപ്പിച്ചു. മുതുവട്ടൂർ മസ്ജിദ് അങ്കണത്തിൽ വെച്ച് സംഘടിപ്പിച്ച ചടങ്ങ് ഗുരുവായൂർ നഗരസഭ മുൻ ചെയർപേഴ്സൺ പ്രൊ. പി.കെ.ശാന്തകുമാരി ഉദ്ഘാടനം ചെയ്തു. മഹല്ല് സെക്രട്ടറി എ.വി.മുഹമ്മദ് അദ്ധ്യക്ഷനായി. കവിയും ഗാനരചയിതാവുമായ ഏങ്ങണ്ടിയൂർ ചന്ദ്രശേഖരൻ അവാർഡ് ദാനo നിർവഹിച്ചു.\nഎസ് എസ് എൽ സി മുതൽ പ്രൊഫഷണൽ തലം വരെയുള്ള പരീക്ഷകളിൽ ഉയർന്ന മാർക്ക് നേടിയ 40 വിദ്യാർത്ഥികളെ അനുമോദിച്ചു. ഫിലോസഫി ഇൻ ഇസ്ലാമിക് ഫിനാൻസിൽ ഡോക്ടറേറ്റ് നേടിയ ഷിനാജ് ഷംസുദ്ദീൻ, ബി.ടെക് പരീക്ഷയിൽ രണ്ടാം റാങ്ക് നേടിയ ഹഫ്സൽ പയ്യൂരയിൽ, ബീറ്റ് ഫോറസ്റ്റ് ഓഫീസറായി നിയമനം ലഭിച്ച സക്കീന ഷാജഹാൻ, കേരള ക്രിക്കറ്റ് അണ്ടർ 16 ടീമിലേക്ക് തെരഞ്ഞെടുക്കപ്പെട്ട റിയ ബഷീർ, സംസ്ഥാന സ്കൂൾ യുവജനോത്സവത്തിൽ കവിത രചനയിൽ എ ഗ്രേഡ് ലഭിച്ച തബ്ഷീർ അലി ബിൻ ബഷീർ എന്നിവരെ ആദരിച്ചു.\n‘വിദ്യാഭ്യാസവും മാനുഷിക മൂല്യവും’ എന്ന വിഷയത്തിൽ തൃശൂർ ഹിറമസ്ജിദ് ഇമാമും പ്രമുഖ വാഗ്മിയുമായ മുനീർ വരന്തരപ്പിള്ളി പ്രഭാഷണം നടത്തി.\nഖത്തീബ് വി.ഐ. സുലൈമാൻ അസ്ഹരി ആമുഖ ഭാഷണം നടത്തി. വിദ്യാഭ്യാസ സമിതി കൺവീനർ ഫൈസൽ പേരകം സ്വാഗതവും ജോ.സെക്രട്ടറി പി.വി. ഉസ്മാൻ നന്ദിയും പറഞ്ഞു. അവാർഡ് ജേതാക്കളുടെ മറുപടി പ്രസംഗവുമുണ്ടായി.\nമഹല്ല് കമ്മിറ്റി ട്രഷറർ എ. ബീരാവു, കമ്മറ്റി അംഗങ്ങളായ ആർ.വി. അബ്ദുൾറഷീദ്, പി.കെ. അബ്ദുൾ ഷെരീഫ്, എം.പി.ബഷീർ തുടങ്ങിയവർ നേതൃത്വം നൽകി.


Oman | ചികിത്സയ്ക്കു കൊണ്ടുവരാനായില്ല; തൃശൂർ സ്വദേശി ഒമാനിൽ മരിച്ചു – News18 Malayalam\nചികിത്സയ്ക്കു കൊണ്ടുവരാനായില്ല; തൃശൂർ സ്വദേശി ഒമാനിൽ മരിച്ചു\nതുടർ ചികിത്സയ്ക്ക് ഏപ്രിൽ ആദ്യവാരം എത്തേണ്ടതായിരുന്നത്. എന്നാൽ വിമാനങ്ങൾ റദ്ദാക്കിയത് തിരിച്ചടിയായി.\nLast Updated : April 19, 2020, 08:24 IST\nമസ്കത്ത്: ലോക് ഡൗൺ മൂലം ഇന്ത്യയിൽ ചികിത്സയ്ക്ക് എത്തിക്കാനാകാതെ തൃശൂർ സ്വദേശി ഒമാനിൽ മരിച്ചു. മാള പഴയാറ്റിൽ ജോസിന്റെ മകൻ ജോയൽ (42) ആണ് മരിച്ചത്. അർബുദ രോഗിയായ ജോയൽ വെല്ലൂരിലെ ചികിത്സയ്ക്കു ശേഷം ജനുവരിയിലാണ് ഒമാനിലേക്കു മടങ്ങിയത്.\nതുടർ ചികിത്സയ്ക്ക് ഏപ്രിൽ ആദ്യവാരം എത്തേണ്ടതായിരുന്നത്. എന്നാൽ വിമാനങ്ങൾ റദ്ദാക്കിയത് തിരിച്ചടിയായി. എയർ ആംബുലൻസിനു ശ്രമിച്ചെങ്കിലും അതും നടന്നില്ല. കഴിഞ്ഞ ദിവസങ്ങളിൽ ആരോഗ്യനില വഷളായതിനെ തുടർന്ന് ഒമാനിലുള്ള ആശുപത്രിയിൽ എത്തിച്ചെങ്കിലും ജീവൻ രക്ഷിക്കാനായില്ല. മസ്കത്തിലെ ലുലു ഫോറിൻ എക്സ്ചേഞ്ച് ബ്രാഞ്ച് മാനേജരാണു ജോയൽ.\nFirst published: April 19, 2020, 08:24 IST


കടുവകളെ തകര്‍ത്തു, ഇന്ത്യ സെമിയില്\n92 പന്തുകളില് നിന്ന് 104 റണ്‍സ് നേടി രോഹിത് ലോകകപ്പിലെ നാലാം സെഞ്ച്വറി തികച്ചു\n02 Jul, 2019 at 05:46 PM\nബംഗ്ലാദേശിനെ തകര്‍ത്ത് ഇന്ത്യ ലോകകപ്പ് സെമിയില്. എട്ട് കളികളില് നിന്നും 13 പോയിന്‍റോടെയാണ് ഇന്ത്യ സെമി ഉറപ്പിച്ചത്. ഇന്ത്യ ഉയര്‍ത്തിയ 315 എന്ന വിജയലക്ഷ്യം പിന്തുടര്‍ന്ന ബംഗ്ലാദേശ് മനോഹരമായി പൊരുതി ആവേശകരമായ അന്ത്യത്തില് മത്സരത്തെ കൊണ്ടെത്തിച്ചെങ്കിലും ലക്ഷ്യത്തിലെത്താനായില്ല. 48 ഓവറില് 286ന് ബംഗ്ലാദേശ് പുറത്താവുകയായിരുന്നു. ജസ്പ്രിത് ബുംറയുടെയും ഹാര്‍ദ്ദിക് പാണ്ഡ്യയുടെയും മികച്ച പ്രകടനമാണ് ഇന്ത്യക്ക് വിജയം സമ്മാനിച്ചത്.\nനിര്‍ണ്ണായകമായ മത്സരത്തില് ഓപ്പണര്‍മാര് മുതല് തങ്ങളുടെ പങ്ക് അറിയിക്കാന് ശ്രമിച്ചെങ്കിലും ഇന്നിങ്സ് അപകടകരമാകുമെന്ന സൂചനകള് നല്‍കുന്നതിനിടെ പുറത്താക്കാന് ഇന്ത്യന് ബൌളര്‍മാര് ശ്രദ്ധിച്ചു. ടൂര്‍ണ്ണമെന്‍റിലുടനീളം മികവ് കാട്ടിയ ഷക്കീബ് അല് ഹസന്(66) അര്‍ദ്ദ സെഞ്ച്വറി നേടി. എന്നാല് മറ്റാര്‍ക്കും ഒരുപാട് നേരം ക്രീസില് തുടരാനാവാതിരുന്നത് തിരിച്ചടിയായി. വാലറ്റത്തില് സബീര് റഹ്മാനും സൈഫുദ്ദീനും വലിയ പോരാട്ടം നടത്തി. പക്ഷെ, ബുംറ വില്ലനായെത്തി. മനോഹരമായ പന്തില് റഹ്മാനെ ബൌള്‍ഡാക്കിയതോടെ ഇന്ത്യ ബംഗ്ലാദേശ് പ്രതീക്ഷകള്‍ക്ക് വിലങ്ങിട്ടു. നാല്‍പ്പത്തിയെട്ടാം ഓവറില് രണ്ട് ഗംഭീര ബുംറ യോര്‍ക്കറുകള് ഇന്ത്യക്ക് വിജയം സമ്മാനിച്ചു. ബുംറ നാലും ഹാര്‍ദ്ദിക് പാണ്ഡ്യ മൂന്നും വിക്കറ്റെടുത്തു.\nരോഹിത് ശര്‍മ്മയുടെ മിന്നുന്ന ഫോം ഇന്ത്യന് ടീമിനെ വീണ്ടും തുണച്ചു. 92 പന്തുകളില് നിന്ന് 104 റണ്‍സ് നേടി രോഹിത് ലോകകപ്പിലെ നാലാം സെഞ്ച്വറി തികച്ചു. ലോകേഷ് രാഹുലുമൊത്ത് 180 റണ്‍സിന്‍റെ കൂട്ടുകെട്ടിന് ശേഷമാണ് രോഹിത് മടങ്ങിയത്. രാഹുല് 77(92) റണ്‍സെടുത്തു. ശേഷം വന്ന നായകന് കോഹ്‍ലി 26 റണ്‍സും റിഷബ് പന്ത് 48 റണ്‍സെടുത്തു. അവസാന ഓവറുകളില് ധോണി 35 റണ്‍സ് നേടി മടങ്ങി. അവസാന ഓവറുകളില് ബംഗ്ലാദേശ് മികച്ച രീതിയില് പന്തെറിഞ്ഞതോടെയാണ് 314 എന്ന സ്കോറില് ഇന്ത്യ ഒതുങ്ങിയത്. ബംഗ്ലാദേശിനായി മുസ്തഫിസുര് റഹ്മാന് അഞ്ച് വിക്കറ്റെടുത്തു.\nIndiaBangladeshWorld Cup Cricket 2019


Tuesday 8 May 2018 3:20 am IST\nടെഹ്റാന്: ആണവകരാറില്‍നിന്ന് അമേരിക്ക പിന്മാറുന്നതിനെതിരേ രൂക്ഷ വിമര്‍ശനവുമായി ഇറാന് പ്രസിഡന്റ് ഹസന് റൂഹാനി. കരാര് റദ്ദാക്കാനാണ് യുഎസിന്റെ തീരുമാനമെങ്കില് ദു: ഖിക്കേണ്ടിവരുമെന്ന് റുഹാനി മുന്നറിയിപ്പ് നല്‍കി.\nകരാറില്‍നിന്നു പിന്മാറുന്ന കാര്യത്തില് ഈ മാസം 12നാണ് യുഎസ് പ്രസിഡന്റ് ഡൊണാള്‍ഡ് ട്രംപ് തീരുമാനം പ്രഖ്യാപിച്ചത്. പിന്മാറുമെന്നു തന്നെയാണ് ഇതുവരെയുള്ള സൂചനകള്. ഇറാനുമായി നിലവിലുള്ള ആണവകരാര് ഭ്രാന്തന് കരാറാണെന്ന് ട്രംപ് നേരത്തേ പറഞ്ഞിരുന്നു.\nഅതേസമയം, കരാറില്‍നിന്ന് പിന്മാറുന്നതിനെതിരേ ഫ്രഞ്ച് പ്രസിഡന്റ് ഇമ്മാനുവല് മക്രോണ് മുന്നറിയിപ്പു നല്‍കി. യുദ്ധം പൊട്ടിപ്പുറപ്പെടുന്നതിനുവരെ സാധ്യതയുണ്ടെന്ന് ജര്‍മനിയിലെ ഡെര്‍സ്പീഗല് മാസികയ്ക്ക് അനുവദിച്ച അഭിമുഖത്തില് അദ്ദേഹം പറഞ്ഞു.\nആണവ നിര്‍വ്യാപന കരാര്: റഷ്യയുമായി യുഎസ് സഹകരിക്കില്ല


തല്‍ക്കാലം എന്‍ഡിഎയില് തുടരും: ബിഡിജെഎസ് - Janayugom Online\nതല്‍ക്കാലം എന്‍ഡിഎയില് തുടരും: ബിഡിജെഎസ്\nBy: Web Desk | Friday9February 2018 7:11 PM IST\nചേര്‍ത്തല : ബിജെപി ബന്ധം പുനഃപരിശോധിക്കുന്നതിനും ചെങ്ങന്നൂരില് മത്സരിക്കുന്നത് ആലോചിക്കുന്നതിനും ചേര്‍ന്ന ബിഡിജെഎസ് സംസ്ഥാന നേതൃയോഗം തല്‍ക്കാലം എന്‍ഡിഎയില് തുടരാന് തീരുമാനിച്ചതായി ചെയര്‍മാന് തുഷാര് വെള്ളാപ്പള്ളി വാര്‍ത്താസമ്മേളനത്തില് പറഞ്ഞു.\nമുന്നണിയില് ഇഴയടുപ്പം ഇല്ലാത്തതിനാല് ശക്തമായ ഭിന്നതയാണ് താഴേത്തലം മുതലുള്ളത്. കക്ഷികളെ വിശ്വാസത്തിലെടുക്കാത്ത ബിജെപിയുടെ സമീപനത്തില് ഇതര ഘടകകക്ഷികളും അസംതൃപ്തരാണ്. മറ്റുള്ളവര് വേണമോയെന്ന് തീരുമാനിക്കേണ്ടത് ബിജെപിയാണ്. പ്രശ്‌നങ്ങള് പരിഹരിക്കേണ്ടതുമ ബിജെപിയാണ്. ചെങ്ങന്നുരില് ബിഡിജെഎസ് സ്ഥാനാര്‍ഥി മത്സരിക്കുന്ന കാര്യം ഇപ്പോള് പറയാനാകില്ല. അവിടത്തെ ഘടകത്തിന്റെ നിലപാട് മത്സരിക്കണമെന്നാണ്. വെള്ളാപ്പള്ളി നടേശന് പറയുന്നത് എസ്എന്‍ഡിപി യോഗത്തിന്റെ നിലപാടാണെന്ന് അദ്ദേഹം പറഞ്ഞു.\nസംസ്ഥാന കൗണ്‍സിലിന്റെയും എക്‌സിക്യൂട്ടീവിന്റെയും സംയുക്ത യോഗമാണ് ചേര്‍ന്നത്. ബിജെപി ഉന്നതരുടെ ഇടപെടലിന്റെ പശ്ചാത്തലത്തിലാണ് ബിഡിജെഎസ് നിലപാട് മയപ്പെടുത്തിയത്. കടുത്ത തീരുമാനം എടുക്കരുതെന്ന അഭ്യര്‍ഥന മാനിച്ച് അനുരഞ്ജനത്തിന് അവസരം ഒരുക്കുന്നതിനാണ് തീരുമാനം. ചെങ്ങന്നൂരില് മത്സരിക്കാനൊരുങ്ങുന്ന പി എസ് ശ്രീധരന്‍പിള്ള മുഖേനയാണ് ഇടപെടലെന്നാണ് വിവരം. ചെങ്ങന്നൂര് ഉപതെരഞ്ഞെടുപ്പിന് മുമ്പ് പ്രശ്‌നങ്ങള് പരിഹരിക്കാമെന്നാണ് നല്‍കിയ ഉറപ്പ്.\nPhoto Courtesy: Kerala9.com\nഘടക കക്ഷികളോട് ചിറ്റമ്മ നയം :എൻ ഡി എ യോഗം തീരുമാനമാകാതെ പിരിഞ്ഞു\nബിജെപി -ബിഡിജെഎസ് ബന്ധം ഉലയുന്നു\n‘ബിജെപിയെ പാഠം പഠിപ്പിക്കാൻ ബിഡിജെഎസ് ഒറ്റക്ക് മത്സരിക്കണം’\nചെങ്ങന്നൂര് ഉപതെരഞ്ഞെടുപ്പില് ബിജെപിയുമായുള്ള നിസ്സഹകരണം തുടരാന് ബിഡിജെഎസ്\nബിജെപിയെ ഒറ്റപെടുത്താന് ബിഡിജെഎസ് തീരുമാനം\nബിജെപി അപമാനിക്കുന്നു: തുഷാര്\nപിന്നോക്കവിരുദ്ധ ബിജെപിക്ക് കേരളത്തില് ഇടമില്ല: വെള്ളാപ്പള്ളി\nബിഡിജെഎസിലെ ഭിന്നത രൂക്ഷമാകുന്നു,ചെങ്ങന്നൂര് നിയോജക മണ്ഡലം പ്രസിഡന്റ് രാജിവച്ചു.


ഉത്സവം കൊഴുപ്പിക്കാന് സാക്‌സോഫോണിസ്റ്റുകളായ ദമ്പതിമാര്\nFirst Published 10, Mar 2018, 1:31 PM IST\nസാക്‌സോഫോണ് കച്ചേരി അവതരിപ്പിക്കുന്നത് കാസര്‍കോട് കുഡ്‌ലു സ്വദേശി ഉദയന്റെയും ഭാര്യ മഞ്ജുഷയുമാണ്.\nകാസര്‍കോട്: ഉത്സവാഘോഷ സ്ഥലങ്ങളില് സാക്‌സോഫോണിലൂടെ ദേവസംഗീതം വായിച്ച് താരങ്ങളാവുകയാണ് കാസര്‍കോട് കുഡ്‌ലു സ്വദേശി ഉദയനും ഭാര്യ മഞ്ജുഷയും. പഞ്ചവാദ്യവും നെറ്റിപ്പട്ടം കെട്ടിയ ഗജവീരനും വെഞ്ചാമരവും ആലവട്ടവും മോഡികൂട്ടുന്ന ഉത്സവങ്ങളില് ഉദയനും ഭാര്യയും സാക്‌സോഫോണിലൂടെ തീര്‍ക്കുന്ന ദേവസംഗീതം വേറിട്ട ഉത്സവാനുഭവവമാകുന്നു. കഴിഞ്ഞ ദിവസം നീലേശ്വരം തളിയില് ക്ഷേത്രോസവത്തിനെത്തിയ ഇരുവരും പക്കമേളത്തിന്റെ അകമ്പടിയില് മൂന്നു മണിക്കൂറോളമാണ് ദേവസംഗീതം വായിച്ചത്.\nകുഡ്‌ലുവിലെ ബാന്‍ഡ് മാസ്റ്ററായിരുന്ന പരേതനായ സുരേഷിന്റെ മകന് ഉദയന് കഴിഞ്ഞ 20 വര്‍ഷമായി സാക്‌സോഫോണിസ്റ്റാണ്. സാക്‌സോഫോണില് പാരമ്പര്യമായി കിട്ടിയ കഴിവുകളുമായി ഉദയന് ചുറ്റാത്ത രാജ്യങ്ങളില്ല. യൂറോപ്പിലാണ് ഈ ദമ്പതികള് ഏറ്റവും കൂടുതല് കച്ചേരികള് നടത്തിയിട്ടുള്ളത്.\nകേരളത്തില് കാസര്‍കോട്, കണ്ണൂര്, കോഴിക്കോട് ജില്ലകള്‍ക്ക് പുറമേ കര്‍ണ്ണാടകയിലും ഉദയനും മഞ്ജുഷയും നിരവധി പരിപാടികള് അവതരിപ്പിച്ചിട്ടുണ്ട്. നേരത്തെ അച്ഛനോടൊപ്പമായിരുന്നു ഉദയന് സാക്‌സോഫോണ് വായിച്ചിരുന്നത്. പിന്നീട് അച്ഛന്റെ മരണശേഷം കച്ചേരിയിലേക്ക് പൂര്‍ണ്ണമായും തിരിഞ്ഞ ഉദയന് വിവാഹശേഷം ഭാര്യ മഞ്ജുഷയെയും കൂടെ കൂട്ടുകയായിരുന്നു. ആദ്യമൊക്കെ ക്ഷേത്രങ്ങളില് ഉദയന് വായിക്കുന്നത് നോക്കിയിരുന്ന മഞ്ജുഷ പിന്നീട് ഉദയനൊപ്പം സാക്‌സോഫോണിസ്റ്റാവുകയായിരുന്നു. പത്തുവര്‍ഷമായി ഉദയനോടൊപ്പം മഞ്ജുഷയും ഇപ്പോള് ക്ഷേത്രോത്സവങ്ങളില് സജ്ജീവമാണ്. കേരളത്തിനകത്തും പുറത്തുനിന്നുമായി ഒട്ടേറെ പുരസ്‌കാരങ്ങളും ഈ ദമ്പതികള്‍ക്ക് ലഭിച്ചിട്ടുണ്ട്.


ബദല് പദ്ധതിയുമായി ശശികല; പളനിസ്വാമിയെ മുഖ്യമന്ത്രിയാക്കാന് നീക്കം – Chandrika Daily\nBy chandrika Friday February 10, 2017 07:07 am\nബദല് പദ്ധതിയുമായി ശശികല; പളനിസ്വാമിയെ മുഖ്യമന്ത്രിയാക്കാന് നീക്കം\nചെന്നൈ: തമിഴ്‌നാട് രാഷ്ട്രീയത്തില് തന്റെ സ്ഥാനമുറപ്പിക്കുന്നതിന് ബദല് പദ്ധതി മുന്നോട്ടുവെച്ച് എഐഎഡിഎംകെ നേതാവ് ശശികല നടരാജന്. അനധികൃത സ്വത്ത് സമ്പാദന കേസില് തിങ്കളാഴ്ച വിധി പ്രഖ്യാപിക്കാനിരിക്കെയാണ് ശശികലയുടെ…\nചെന്നൈ: തമിഴ്‌നാട് രാഷ്ട്രീയത്തില് തന്റെ സ്ഥാനമുറപ്പിക്കുന്നതിന് ബദല് പദ്ധതി മുന്നോട്ടുവെച്ച് എഐഎഡിഎംകെ നേതാവ് ശശികല നടരാജന്. അനധികൃത സ്വത്ത് സമ്പാദന കേസില് തിങ്കളാഴ്ച വിധി പ്രഖ്യാപിക്കാനിരിക്കെയാണ് ശശികലയുടെ പുതിയ നീക്കം. കേസില് താന് കുറ്റകാരിയാണെന്ന് കോടതി പ്രഖ്യാപിക്കുകയാണെങ്കില് തന്റെ വിശ്വസ്തനായ ഇടപ്പള്ളി കെ പളനിസ്വാമിയെ മുഖ്യമന്ത്രിയാക്കാനാണ് ശശികലയുടെ തീരുമാനം. നേരത്തെ തന്റെ സഹോദര പുത്രനെ മുഖ്യമന്ത്രിയാക്കാനാണ് ആദ്യം തീരുമാനിച്ചത്. എന്നാല് ജനരോഷം ഭയന്ന് തീരുമാനം മാറ്റുകയായിരുന്നു. അതേസമയം പിന്തുണ ലഭിക്കുന്നതിന് ശശികല ഒളിവില് പാര്‍പ്പിച്ച 130 എംഎല്‍എമാര് കാഞ്ചീപുരം-ചെന്നൈ അതിര്‍ത്തിയിലുള്ള റിസോര്‍ട്ടിലുണ്ടെന്നാണ് വിവരം. ഇതില് 30 പേര് ശശികലയുടെ നടപടിയില് പ്രതിഷേധിച്ച് ഉപവാസസമരം ആരംഭിച്ചിട്ടിട്ടുണ്ട്.\nഅതിനിടെ, ശശികലയെ പിന്തുണക്കില്ലെന്ന നിലപാട് വ്യക്തമാക്കി കോണ്‍ഗ്രസ് രംഗത്തുവന്നു. ശശികലക്ക് എംഎല്‍എമാരുടെ പിന്തുണയുണ്ടെന്ന് ഉറപ്പുണ്ടെങ്കില് അത് അറിയിക്കാന് അവരെ സ്വന്തരായി വിടുകയാണ് വേണ്ടതെന്ന് കോണ്‍ഗ്രസ് നേതാവ് ഖുശ്ബു പ്രതികരിച്ചു. തമിഴ്‌നാട്ടില് രാഷ്ട്രപതി ഭരണം വരുന്നത് നാണക്കേടാണെന്നും സംസ്ഥാനത്തിന്റെ ജനാധിപത്യം സംരക്ഷിക്കാന് നാം ബാധ്യസ്ഥരാണെന്നും ഖുശ്ബു പറഞ്ഞു. കോണ്‍ഗ്രസ് നേതാവ് എസ്.തിരുനാവുക്കരസ് മാത്രമാണ് നിലവില് ശശികലക്കു പിന്തുണ പ്രഖ്യാപിച്ചത്.\nCategories: Culture, More, Views Tags: #OPSvsSasikala, sasikala


ഗംഗുബായിയു കുടുംബം ബൻസാലി, ആലിയ ഭട്ട് എന്നിവർക്കെതിരെ കേസെടുത്തു - CricBuzz News\nആലിയ ഭട്ട്: ആലിയ ഭട്ടിന്റെ അടുത്ത ചിത്രം ഗാംഗുബായ് കത്തിയവാടി നിർമ്മാണ വേളയിൽ വിവാദത്തിലായി. ഡിസംബർ 22 ന് ഹുസൈൻ സൈദി, സഞ്ജയ് ലീല ബൻസാലി, ആലിയ ഭട്ട് എന്നിവർക്കെതിരെ ഗാംഗ്‌ബായിയുടെ കുടുംബം ബോംബെ സിറ്റി സിവിൽ കോടതിയിൽ കേസ് ഫയൽ ചെയ്തു. മൂന്ന് താരങ്ങൾക്ക് 2021 ജനുവരി7നകം മറുപടി നൽകാൻ സമയം നൽകി.\nമുംബൈയിലെ ഫിലിംസിറ്റിയിൽ ഈ ദിവസങ്ങളിൽ ചിത്രത്തിന്റെ ഷൂട്ടിംഗ് തുടരുന്നു. ചിത്രീകരണത്തിനായി സെറ്റ് രൂപകൽപ്പന ചെയ്യുന്നതിനായി ആറര കോടി രൂപ ചെലവഴിച്ചു. ഹുസൈൻ സൈദിയുടെ ‘മാഫിയ ക്വീൻസ് ഓഫ് മുംബൈ’ എന്ന പുസ്തകത്തെ ആസ്പദമാക്കി ഈ ചിത്രം ഡോൺ ഗാംഗുബായിയുടെ കഥ കാണിക്കും. അറുപതുകളിൽ മുംബൈ മാഫിയയുടെ വലിയ പേരായിരുന്നു ഗാംഗുബായ്. ഭർത്താവ് വെറും അഞ്ഞൂറ് രൂപയ്ക്ക് വിറ്റതായി പറയപ്പെടുന്നു. അതിനുശേഷം അവൾ വേശ്യാവൃത്തിയിൽ ഏർപ്പെട്ടു. ഈ സമയത്ത് നിർബന്ധിത പെൺകുട്ടികൾക്കായി അദ്ദേഹം ധാരാളം ജോലികൾ ചെയ്തു.\nഅജയ് ദേവ്ഗന്റെ അതിഥി വേഷവും ചിത്രത്തിൽ കാണാം. രൺബീർ കപൂരിനൊപ്പം ബൻസാലി ഇതുവരെ ഒലിയയിൽ ഒപ്പിട്ടിട്ടില്ലെന്ന് റൈറ്റിംഗ് ടീമുമായി ബന്ധപ്പെട്ട ആളുകൾ പറഞ്ഞു. ആലിയയ്‌ക്കൊപ്പം അജയ് ദേവ്ഗാനും ഇല്ല. അവർ അവരുടെ ഉപദേഷ്ടാവിന്റെ റോളിലാണ്.\nരണ്ട് വ്യത്യസ്ത സമയ മേഖലകളിലാണ് ചിത്രം സജ്ജീകരിച്ചിരിക്കുന്നത്. ഒരു ഭാഗം പ്രീ-പാർട്ടീഷൻ ആണ്, മറ്റേ ഭാഗം എട്ടാം ദശകത്തിൽ സജ്ജീകരിച്ചിരിക്കുന്നു. 1946 ലെ കാമതിപുര കാണിക്കാൻ ബൻസാലി അവിടെ 10 തവണ എത്തിയിട്ടുണ്ട്, കൂടാതെ നിരവധി പഴയ ആർക്കിടെക്റ്റുകളെയും സന്ദർശിച്ച് സെറ്റിന് യഥാർത്ഥ രൂപം നൽകി. എന്നിരുന്നാലും, നാലാം ദശകത്തിന്റെ ഒരു ചെറിയ ഭാഗം സിനിമയിൽ കാണും. ബാക്കി 80 ശതമാനം ചിത്രവും ഏഴാം ദശകത്തിലാണ് സജ്ജീകരിച്ചിരിക്കുന്നത്.\nTagged ആലിയ ഭട്ട്\nPosted on December 25, 2020 December 25, 2020 Author Mukesh Pareek


Sunday 30 Dec 2018 01.26 AM\nഅശ്വതി: പ്രതിസന്ധികളെ അതിജീവിക്കേണ്ടിവരും. മനസ്സില് അനാവശ്യ ആശങ്ക ഉടലെടുക്കും. പുതിയ സുഹൃദ്‌ബന്ധം മുഖേന ജീവിതത്തില് മാറ്റം ഉണ്ടാകും. ആദ്ധ്യാത്മിക വിഷയങ്ങളില് താത്‌പര്യം വര്‍ദ്ധിക്കും. തൊഴിലിനായുള്ള പരിശ്രമങ്ങളില് ഭാഗീകമായി വിജയിക്കും. പ്രവര്‍ത്തനങ്ങള് വിജയത്തിലെത്തും.\nഭരണി : സ്‌നേഹിക്കുന്നവരില് നിന്ന് വിപരീതാനുഭവങ്ങള്. അപവാദം കേള്‍ക്കേണ്ടതായി വരും. ആത്മധൈര്യം കൈവിടാതെ ശ്രദ്ധിക്കണം. മുന്‍കോപം നിയന്ത്രിക്കണം. ദാമ്പത്യജീവിത്തില് ചെറിയ അസ്വാരസ്യങ്ങള്. മാതാവിന് ശാരീരിക അസുഖങ്ങള് അനുഭവപ്പെടും. വൈദ്യസന്ദര്‍ശനം വേണ്ടിവരും.\nകാര്‍ത്തിക: മറ്റുള്ളവരോട് സംസാരിച്ച് വിരോധം സമ്പാദിക്കും. സാമ്പത്തികനേട്ടം പ്രതീക്ഷിക്കാം. പ്രതീക്ഷിക്കാത്തവരില് നിന്നുള്ള സഹായം ലഭിക്കും. ഉദരസംബന്ധമായ അസുഖങ്ങള് അനുഭവപ്പെടും. തൊഴില്‍പരമായി അനുഭവപ്പെട്ടിരുന്ന ബുദ്ധിമുട്ടുകള്‍ക്ക് അല്‌പം ആശ്വാസം ലഭിക്കും. യാത്രകള് വേണ്ടിവരും.\nരോഹിണി: സഹോദരസ്‌ഥാനീയര് മുഖേന മനഃക്ലേശത്തിന് സാദ്ധ്യത. പ്രേമവിവാഹത്തിന് ആഗ്രഹിക്കുന്നവര്‍ക്ക് വീട്ടുകാരില് നിന്നും അനുകൂല മറുപടി ലഭിക്കും. ഗൃഹത്തില് മംഗളകര്‍മ്മങ്ങള് നടക്കും. സ്വകാര്യ സ്‌ഥാപനത്തില് തൊഴില് ലഭിക്കാന് അവസരമൊരുങ്ങും. സാമ്പത്തികമായി വാരം അനുകൂലമല്ല.\nമകയിരം: കലാരംഗത്ത് പ്രവര്‍ത്തിക്കുന്നവര്‍ക്ക് അനുകൂല സമയം. ദമ്പതികള് തമ്മില് നിലനിന്ന അഭിപ്രായ വ്യത്യാസം പരിഹൃതമാകും. നിലവിലുള്ള കടബാദ്ധ്യതകള് കുറയ്‌ക്കുവാന് സാധിക്കും. ആഘോഷങ്ങളില് പങ്കെടുക്കും. നിദ്രാഭംഗം അനുഭവപ്പെടും. ആരോഗ്യവിഷമതകള് ശമിക്കും.\nതിരുവാതിര: അനുകൂലഫലം വര്‍ദ്ധിച്ചു നില്‍ക്കുന്ന വാരമാണ്. വിലപിടിപ്പുള്ള ഗൃഹോപകരണങ്ങള് വാങ്ങിക്കും. തൊഴില്‍രഹിതര്‍ക്ക് ജോലിക്കുള്ള ഉത്തരവ് ലഭിക്കും. പുതിയ ബിസിനസ് തുടങ്ങാന് ശ്രമിക്കുന്നവര്‍ക്ക് അനുകൂല സമയം. പണമിടപാടുകളില് നേട്ടം. സന്താനങ്ങളെക്കൊണ്ടുള്ള സന്തോഷം അനുഭവിക്കും.\nപുണര്‍തം: പൊതുവെ എല്ലാ കാര്യങ്ങളിലും ആത്മവിശ്വാസം വര്‍ദ്ധിക്കും. സൗമ്യമായ പെരുമാറ്റംകൊണ്ട് ഏവരുടേയും പ്രശംസനേടും. പരീക്ഷകളില് വിജയം. വിവാഹം ആലോചിക്കുന്നവര്‍ക്ക് മനസ്സിനിണങ്ങിയ ജീവിതപങ്കാളിയെ ലഭിക്കും. സ്വന്തം ബിസിനസ്സില് നിന്ന് ധനലാഭം.\nപൂയം: വ്യവഹാരങ്ങളില് തിരിച്ചടികള്. സര്‍ക്കാരിലേക്ക് ചെറിയ പിഴകള് അടയ്‌ക്കേണ്ടി വരും. പിതാവിനോ പിതൃസ്‌ഥാനീയര്‍ക്കോ അരിഷ്‌ടതകള് അനുഭവപ്പെടും. വാഹന സംബന്ധമായി ചെലവുകള് വര്‍ദ്ധിക്കും. മനസിന് വിഷമം നല്‍കുന്ന വാര്‍ത്തകള് കേള്‍ക്കും. ദാമ്പത്യ ജീവിതത്തില് അസ്വാരസ്യങ്ങള്.\nആയില്യം: സാമ്പത്തികമായ വിഷമതകള് മറികടക്കും. തൊഴില്‍പരമായ നേട്ടങ്ങള് ഉണ്ടാക്കും. പ്രതിസന്ധികളെ അതിജീവിക്കും. അന്യജന സഹായത്താല് കാര്യവിജയം . മനസിനിണങ്ങിയ ജീവിതപങ്കാളിയെ കണ്ടെത്തുന്നതില് വിജയിക്കും. തൊഴില് രഹിതര്‍ക്ക് താല്‍ക്കാലിക ജോലി ലഭിക്കും. മംഗള കര്‍മ്മങ്ങളില് സംബന്ധിക്കും .\nമകം: രോഗാവസ്‌ഥയില് നിന്ന് മോചനം. പുതിയ ബിസിനസ് തുടങ്ങാന് ശ്രമിക്കുന്നവര്‍ക്ക് അനുകൂല സമയം. ശത്രുക്കളില് നിന്നുള്ള ശല്യങ്ങള്‍ക്ക് ശമനം. കടം നല്‍കിയിരുന്ന പണം തിരികെ ലഭിക്കും. ദാമ്പത്യ വിരഹം അനുഭവപ്പെടും. വിദേശ ജോലിയില് പ്രശ്‌നങ്ങള് ഉടലെടുക്കും.\nപൂരം: പ്രതീക്ഷിച്ചിരുന്ന മാര്‍ഗങ്ങളില് നിന്ന് ധനലാഭം ഉണ്ടാവുകയില്ല.ഉത്തരവാദിത്തങ്ങള് വര്‍ദ്ധിക്കും. മനസ്സിന്റെ സന്തോഷം തിരികെക്കിട്ടും. തൊഴില്‍പരമായ നേട്ടങ്ങള് ഉണ്ടാകും. വരവിനേക്കാള് ചെലവ് അധികരിക്കും. ഇഷ്‌ടപ്പെട്ട തൊഴിലുകളില് ഏര്‍പ്പെടും. വാഗ്‌ദാനം നല്‍കുമ്പോള് ശ്രദ്ധിക്കുക.\nഉത്രം: പ്രവര്‍ത്തനവിജയം കൈവരിക്കും. കലാപരമായ കഴിവുകള്‍ക്ക് അംഗീകാരം. ബിസിനസ്സില് മികവ് പുലര്‍ത്തും. സാമ്പത്തികമായി വിഷമതകള് നേരിടും. യാത്രകള് വേണ്ടിവരും. ആരോഗ്യപരമായ വിഷമതകളുണ്ടാവും. ദാമ്പത്യ അസ്വാരസ്യത്തിന് സാധ്യത.\nഅത്തം: സന്താനങ്ങളില്ലാതെ വിഷമിക്കുന്നവര്‍ക്ക് ആശ്വാസം നല്‍കുന്ന സൂചനകള് ഉണ്ടാകും. വാഹനത്തിന് അറ്റകുറ്റ പണികള് വേണ്ടിവരും. ഭൂമി വില്‍പ്പനയില് തീരുമാനം. സന്താനഗുണമനുഭവിക്കും. വിവാഹമാലോചിക്കുന്നവര്‍ക്ക് ഉത്തമബന്ധം ലഭിക്കും.\nചിത്തിര: കാലാവസ്‌ഥാ ജന്യ രോഗങ്ങള്‍ക്കു സാധ്യത. ധനപരമായി വാരം അനുകൂലമല്ല. കര്‍മ്മരംഗത്ത് ഉന്നതി. പൊതുപ്രവര്‍ത്തനങ്ങളില് പ്രശസ്‌തി വര്‍ദ്ധിക്കും. സാമ്പത്തികമായി പ്രതീക്ഷിച്ചിരുന്ന സഹായങ്ങള് ലഭിക്കുകയില്ല. ഗൃഹനിര്‍മ്മാണത്തില് തടസ്സങ്ങള്.\nചോതി: ദാമ്പത്യജീവിതത്തില് നിലനിന്നിരുന്ന വിഷമതകള് ശമിക്കും. സന്താന ഗുണമനുഭവിക്കും. കുടുംബ സൗഖ്യ വര്‍ദ്ധന. ബിസിനസ്സില് പുരോഗതി. മാനസിക മായ സംതൃപ്‌തി. ആരോഗ്യപരമായ വിഷമതകളില് നിന്ന് മോചനം. സാമ്പത്തികമായ നേട്ടങ്ങള് കൈവരിക്കും.\nവിശാഖം: താല്‍ക്കാലിക ജോലികള് സ്‌ഥിരപ്പെടും. തൊഴില്‍പരമായ യാത്രകള് വേണ്ടിവരും. ഏറ്റെടുത്ത പ്രവര്‍ത്തനങ്ങളില് വിജയം. കുടുംബ സൗഖ്യം. ബന്ധുജന സമാഗമം. മാനസിക സുഖവര്‍ദ്ധന. പ്രവര്‍ത്തനങ്ങളില് നേട്ടം. പരീക്ഷയില് വിജയിക്കും.\nഅനിഴം: വാതജന്യ രോഗങ്ങള് മൂലം വിഷമിക്കും. ആരോഗ്യകാര്യത്തില് അധിക ശ്രദ്ധ പുലര്‍ത്തുക. ബന്ധുജനസഹായം ലഭിച്ചിരുന്നത് താല്‍ക്കാലികമായി തടസ്സപ്പെടും. മനസ്സിന് സന്തോഷം നല്‍കുന്ന വാര്‍ത്തകള് കേള്‍ക്കും. സന്താനങ്ങളുടെ വിദ്യാഭ്യാസത്തിനായി പണച്ചെലവ്. കടം വാങ്ങേണ്ടി വരും.\nതൃക്കേട്ട: കലാരംഗത്തു പ്രവൃത്തിക്കുന്നവര്‍ക്ക് പ്രശസ്‌തി. അനാവശ്യ ചിന്തകള് മനസ്സില് നിന്ന് വിട്ടൊഴിയും. വിദേശത്തുള്ളവര്‍ക്ക് തൊഴില്‍പരമായി നിലനിന്നിരുന്ന ഉത്‌കണ്‌ഠയിലും അയവുണ്ടാകും. ഗൃഹസുഖം കുറയും. പ്രവര്‍ത്തനപരമമായ ബുദ്ധിമുട്ടുകളില് നിന്ന് മോചനം. അധിക യാത്രകള് വേണ്ടിവരും.\nമൂലം: തൊഴില്‍രംഗത്ത് നേട്ടം. ഭക്ഷണസുഖം കുറയും. ജീവിതപങ്കാളിക്ക് രോഗസാദ്ധ്യത. സന്താനങ്ങളുടെ ഉന്നത വിദ്യാഭ്യാസ ആവശ്യത്തിനായി യാത്രകള് വേണ്ടിവരും. ഏജന്‍സി ജോലികള് ചെയ്യുന്നവര്‍ക്ക് സാമ്പത്തിക നേട്ടം.കാര്യസാദ്ധ്യത്തിന് ബന്ധുജന സഹായം.\nപൂരാടം: തൊഴില്‍പരമായ നടപടികള് നേരിട്ടിരുന്നവര്‍ക്ക് ആശ്വാസം. സസ്‌പെന്‍ഷനില് കഴിഞ്ഞിരുന്നവര് തിരികെ ജോലിയില് പ്രവേശിക്കും. സ്വന്തം കാര്യങ്ങള് ബുദ്ധിപൂര്‍വ്വം കൈകാര്യം ചെയ്യും. കര്‍മ്മരംഗത്ത് ശത്രുക്കളുടെ ശല്യമുണ്ടാകുമെങ്കിലും അവയെല്ലാം അതിജീവിക്കും. ജലജന്യരോഗ സാദ്ധ്യത.\nഉത്രാടം: മനസ്സില് ആഗ്രഹിച്ചിരുന്ന കാര്യങ്ങള്‍ക്ക് സാഫല്യം. മംഗളകര്‍മ്മങ്ങളില് പങ്കെടുക്കും. മാതാവിന് അരിഷ്‌ടതകളുണ്ടാവും. കൃഷിഭൂമിയില് നിന്നുള്ള ധനലാഭം പ്രതീക്ഷിക്കാം. പ്രവര്‍ത്തനരംഗത്ത് അസൂയാവഹമായ\nനേട്ടങ്ങള് കൈവരിക്കും. കലാപരമായ കാര്യങ്ങളില് താല്‌പര്യം വര്‍ദ്ധിക്കും.\nതിരുവോണം: പ്രതീക്ഷിച്ചിരുന്നവരില് നിന്നുള്ള സഹായം ലഭിക്കില്ല. ചില ബന്ധുക്കള് ശത്രുതാമനോഭാവത്തോടെ പെരുമാറും. വിദ്യാര്‍ഥികള്‍ക്ക് ഉപരിപഠനത്തിനുള്ള അവസരമൊരുങ്ങും. മാതാപിതാക്കളുമായി അഭിപ്രായ വ്യത്യാസമുണ്ടാകും. ധനപരമായ വിഷമതകള്. അധിക യാത്രകള് വേണ്ടിവരും.\nഅവിട്ടം: ബിസിനസ്സില് കൂടുതലായി പണം മുടക്കും. തുടങ്ങിവച്ച പ്രവര്‍ത്തനങ്ങളില് വിജയിക്കും. കര്‍മ്മരംഗത്ത് കൂടുതല് ശ്രദ്ധ ആവശ്യമായി വരും. ബന്ധുജനങ്ങള് വാക്കുകള് കൊണ്ട് മനസ്സിനെ മുറിപ്പെടുത്തും. ഉദ്ധിഷ്‌ട കാര്യസാദ്ധ്യത്തിനുള്ള തടസ്സം മറികട ക്കും.\nചതയം: ദാമ്പത്യജീവിതം സന്തോഷപ്രദമായിരിക്കും. തൊഴില് അന്വേഷണങ്ങള് വിജയിക്കും. സന്താനങ്ങളാല് മനഃസന്തോഷം വര്‍ദ്ധിക്കും. ഉദരസംബന്ധമായ അസുഖങ്ങള്‍ക്ക് ഔഷധ സേവ വേണ്ടിവരും. തൊഴില്‍രംഗം ശാന്തമാവും. മേലധികാരികളുടെ അപ്രിയം സമ്പാദിക്കാതെ ശ്രദ്ധിക്കുക.\nപൂരൂരുട്ടാതി: വിദേശത്ത് ജോലി ചെയ്യന്നവര്‍ക്ക് തൊഴില്‍പരമായ പ്രശ്‌നങ്ങള്. ബാദ്ധ്യതകള് കുറയ്‌ക്കുവാന് സാധിക്കും. വിദ്യാര്‍ത്ഥികള്‍ക്ക് അനുകൂല സമയം. അവിചാരിത ചെലവുകള് നേരിടേണ്ടിവരും. ഗൃഹനിര്‍മ്മാണത്തില് നിലനിന്നിരുന്ന തടസ്സം മറികടക്കും. പുണ്യസ്‌ഥലങ്ങള് സന്ദര്‍ശിക്കും.\nഉത്രട്ടാതി : വാഹനംമാറ്റി വാങ്ങുന്നതിന് തീരുമാനമെടുക്കും. ആഡംബര വസ്‌തുക്കളില് താല്‌പര്യം കൂടും. സാമ്പത്തിക ഇടപാടുകളില് വളരെയധികം സൂക്ഷിക്കുക. ഗൃഹനിര്‍മ്മാണത്തില് ബന്ധുജന സഹായം ലഭിക്കും. സര്‍ക്കാര് ഉദ്യോഗസ്‌ഥര്‍ക്ക് മേലധികാരികളുടെ അപ്രിയം നേരിടേണ്ടിവരും.\nരേവതി: തൊഴില്‍പരമായ ബുദ്ധിമുട്ടുകള് അനുഭവപ്പെടും. ത്വക്‌രോഗത്തിന് സാദ്ധ്യത. സൗന്ദര്യവര്‍ദ്ധക വസ്‌തുക്കളില്‍നിന്നുള്ള അലര്‍ജി പിടിപ്പെടാം. സുഹൃത്തുക്കളില് നിന്നും ഗുണാനുഭവം പ്രതീക്ഷിക്കാം. ഗൃഹത്തില്‍നിന്നും വിട്ടുനില്‌ക്കേണ്ട അവസ്‌ഥയുണ്ടാകും. പുതിയസംരംഭങ്ങള് തുടങ്ങാന് അനുകൂല സമയമല്ല. കലാരംഗത്ത് പ്രശസ്‌തി വര്‍ദ്ധിക്കും.


അമേരിക്കന് പടക്കപ്പല് പുറപ്പെട്ടു - Oneindia Malayalam\nPublished : May 06, 2019, 06:17\nപശ്ചിമേഷ്യയിലെ രാഷ്ട്രീയ സാഹചര്യം മാറുന്നുവെന്ന് റിപ്പോര്‍ട്ട്. ഇറാനെ നേരിടാന് അമേരിക്ക കൂടുതല് ശക്തമായ നടപടികളിലേക്ക്. ഉപരോധം പ്രഖ്യാപിച്ചതിന് പിന്നാലെ സൈനികമായി നീങ്ങാനും അമേരിക്ക ശ്രമം തുടങ്ങി. ഇതിന്റെ ഭാഗമായി അമേരിക്കന് യുദ്ധക്കപ്പല് ഇറാനെ ലക്ഷ്യമിട്ട് പുറപ്പെട്ടു. അമേരിക്കന് സൈന്യത്തിനെതിരെ ഇറാന് ആക്രമണം നടത്തുമെന്ന വിവരം കഴിഞ്ഞദിവസം പുറത്തുവന്നിരുന്നു.


ടീമില് നിന്ന് ഒഴിവാക്കിയ സംഭവം; മിതാലി വിരമിക്കാനൊരുങ്ങുന്നതായി റിപ്പോര്‍ട്ട് | 4PM News\nന്യൂഡല്‍ഹി: ഇന്ത്യന് വനിതാ ക്രിക്കറ്റ് താരം മിതാലി രാജ് ട്വന്റി 20 ക്രിക്കറ്റില് നിന്ന് വിരമിക്കാനൊരുങ്ങുന്നതായി റിപ്പോര്‍ട്ട്. ഈ മാസം അവസാനിച്ച വനിതാ ട്വന്റി 20 ലോകകപ്പില് ഇംഗ്ലണ്ടിനെതിരായ സെമിഫൈനല് മത്സരത്തില് മിതാലിയെ ടീമില് നിന്ന് ഒഴിവാക്കിയത് ഏറെ വിവാദങ്ങള്‍ക്ക് വഴിവെച്ചിരുന്നു. ഇക്കാരണത്താലാണ് മിതാലി വിരമിക്കലിനെക്കുറിച്ച് ആലോചിക്കുന്നതെന്നാണ് റിപ്പോര്‍ട്ട്.\nമിതാലിയെ മാറ്റിനിര്‍ത്തിയതിനെതിരേ താരത്തിന്റെ മാനേജര് ഇന്ത്യന് ക്യാപ്റ്റന് ഹര്‍മന്‍പ്രീത് കൗറിനെ കടുത്ത ഭാഷയില് വിമര്‍ശിച്ചിരുന്നു. പരിചയസമ്പന്നയായ മിതാലിയെ മാറ്റിനിര്‍ത്തി ഇംഗ്ലണ്ടിനെതിരേ കളിക്കാനിറങ്ങിയ ഇന്ത്യ എട്ടു വിക്കറ്റിന് പരാജയപ്പെട്ടു. മത്സരം തോറ്റതോടെയാണ് വിമര്‍ശനങ്ങള് കടുത്തത്.\nട്വന്റി 20-യില് പുരുഷ താരങ്ങളായ വിരാട് കോലി, രോഹിത് ശര്‍മ എന്നിവരേക്കാളേറെ റണ്‍സ് നേടിയിട്ടുള്ള താരമാണ് മിതാലി. ഇത്തരത്തിലൊരു കളിക്കാരിയെ ഇംഗ്ലണ്ടിനെതിരെ എന്തിന് പുറത്തിരുത്തിയെന്നാണ് വിമര്‍ശകര് ചോദിക്കുന്നത്.\nമധ്യപ്രദേശും മിസോറാമും നാളെ പോളിങ് ബൂത്തിലേക്ക്\nബിജെപിയും സിപിഐഎമ്മും ഒരുപോലെ വഞ്ചിച്ചു; പ്രതിഷേധമറിയിച്ച് വയല്‍കിളികള്


ചൈന വീണ്ടും കൊറോണ ഭീതിയിൽ : 10 ദിവസത്തിനുള്ളിൽ 1.1 കോടി പേർക്ക് ടെസ്റ്റിങ് | Coronavirus\nചൈന വീണ്ടും കൊറോണ ഭീതിയിൽ : 10 ദിവസത്തിനുള്ളിൽ 1.1 കോടി പേർക്ക് ടെസ്റ്റിങ്\nമനോരമ ലേഖകൻ May 14, 2020 09:22 AM IST\nലോകം ഒന്നടങ്കം കൊറോണ വൈറസ് ഭീതിയിലാണ്. ചൈനയിൽ തുടക്കമിട്ട വൈറസ് ബാധ ഇന്ന് ലോകത്തെ മിക്ക രാജ്യങ്ങളിലുമെത്തി. എന്നാൽ, കൊറോണ വൈറസിനെ പിടിച്ചുകെട്ടിയ രാജ്യങ്ങളിൽ പോലും വീണ്ടും കോവിഡ്–19 രോഗികളെ കണ്ടെത്തിയിരിക്കുന്നു. ചൈനയിലെ വുഹാനിൽ പോലും ഇപ്പോഴും കൊറോണ വൈറസ് കേസുകൾ റിപ്പോർട്ട് ചെയ്യുന്നുണ്ട്. അടുത്ത പത്ത് ദിവസത്തിനിടെ ചൈനയിൽ 1.1 കോടി പേർക്ക് ടെസ്റ്റിങ് നടത്താനാണ് പദ്ധതി.\nവുഹാനിലെ ഡോങ്‌സിഹു ജില്ലയിലാണ് പുതിയ കോവ്ഡ്-19 കേസുകൾ റിപ്പോർട്ട് ചെയ്തിരിക്കുന്നത്. ഇവിടെ 76 ദിവസത്തെ ലോക്ഡൗണിന് ശേഷം ഫാക്ടറികളും ഓഫിസുകളും വീണ്ടും തുറന്നിരുന്നു. ഇതോടെയാണ് വീണ്ടും അസുഖം കണ്ടെത്തിയിരിക്കുന്നത്.\nതുടക്കത്തിൽ സംഭവിച്ചതുപോലെ കോവിഡ്–19 പടരാതിരിക്കാൻ വുഹാൻ അധികൃതർ ആദ്യം തന്നെ 1.1 കോടി ആളുകൾക്ക് ടെസ്റ്റിങ് നടത്താൻ തീരുമാനിക്കുകയായിരുന്നു. വുഹാനിലെ താമസക്കാർക്ക് ന്യൂക്ലിക് ആസിഡ് പരിശോധന നടത്താൻ അധികൃതർ പദ്ധതിയിടുന്നുണ്ട്. ഈ പരിശോധനകൾ നടത്താൻ ഓരോ ജില്ലയും അവരുടെ ക്രമീകരണങ്ങൾ ചെയ്യേണ്ടതുണ്ടെന്ന് അധികൃതർ പുറത്തിറക്കിയ നോട്ടീസിൽ പറയുന്നുണ്ട്. ഇത് 10 ദിവസത്തിനുള്ളിൽ നടത്തണമെന്നും അവർ വ്യക്തമാക്കിയിട്ടുണ്ട്. എന്നാൽ, പരിശോധന എപ്പോൾ ആരംഭിക്കുമെന്ന് അറിയിപ്പ് വ്യക്തമായി വെളിപ്പെടുത്തിയിട്ടില്ല.\n10 ദിവസ കാലയളവിൽ 1.1 കോടി ആളുകളെ ടെസ്റ്റിങ് നടത്താൻ കഴിയുക തീർച്ചയായും അവിശ്വസനീയമായ നേട്ടമാണെങ്കിലും ചൈനീസ് സെന്റർ ഫോർ ഡിസീസ് കൺട്രോളിന്റെ ചീഫ് എപ്പിഡെമിയോളജിസ്റ്റ് വു സുൻ‌യൂ എല്ലാവരെയും ടെസ്റ്റിങിന് വിധേയരാക്കേണ്ടതില്ലെന്ന് പ്രസ്താവിച്ചു.\nEnglish Summary : Wuhan To Test 11 Million People In Just 10 Days After Detecting New COVID-19 Cases


എമ്പുരാൻ തിരക്കഥ പൂർത്തിയാക്കി മുരളി ഗോപി – Sathyam Online\nസൂപ്പർഹിറ്റ് ചിത്രം ലൂസിഫറിന്റെ രണ്ടാം ഭാഗമായ എമ്പുരാൻ തിരക്കഥ പൂർത്തിയാക്കി മുരളി ഗോപി. തിരക്കഥയുടെ പകർപ്പിന്റെ ചിത്രം പങ്കുവച്ച് മുരളി തന്നെയാണ് ഇക്കാര്യം പ്രേക്ഷകരെ അറിയിച്ചത്.\nഎൽ 2: റെഡി ഫോർ ലോഞ്ച് എന്നായിരുന്നു ചിത്രത്തിന്റെ അടിക്കുറിപ്പ്. സംവിധായകൻ പൃഥ്വിരാജും ചിത്രത്തിന് കമന്റുമായി എത്തി. 2023ൽ ചിത്രീകരണം തുടങ്ങുമെന്ന സൂചനയും പൃഥ്വി നൽകുന്നു.\n2019–ലെ ഏറ്റവും വലിയ ഹിറ്റായിരുന്നു ലൂസിഫർ. 200 കോടി ക്ലബിൽ കയറിയ ചിത്രം നിലവിൽ മലയാളത്തിലെ ഏറ്റവും വലിയ പണംവാരിപ്പടമാണ്. ചിത്രത്തിന്റെ രണ്ടാം ഭാഗത്തിനായുള്ള കാത്തിരിപ്പിലാണ് ആരാധകർ.


You Are Here: Home → മകളുടെ മനസ്സമ്മതവേദിയില് മംഗല്യസഹായം\ncontentadmin Jun. 22, 20140Comment\nപുത്തൂര്: മകളുടെ മനസ്സമ്മതവേദിയില്‍വച്ച് അഞ്ചു നിര്‍ധനയുവതികള്‍ക്ക് മംഗല്യസഹായം നല്‍കി മാതാപിതാക്കള് സമൂഹത്തിന് അനുകരണീയ മാതൃകയായി.\nപവിത്രേശ്വരം തടത്തില്‍മുക്ക് സണ്‍മൂണ് ഹൗസില് മത്തായി (മാമച്ചന്)സാലി ദമ്പതിമാരാണ് നാലരലക്ഷം രൂപ വിവാഹസഹായം ചെയ്ത് കാരുണ്യത്തിന്റെയും സഹജീവി സ്‌നേഹത്തിന്റെയും അമൃതസ്വരൂപികളായത്. മാധവശ്ശേരി സെന്റ് തേവോദോറോസ് ഓര്‍ത്തഡോക്‌സ് പള്ളിയില് വച്ചായിരുന്നു മാമച്ചന്റെ മകള് മിമ്മിയുടെ മനസ്സമ്മതം.\nഓര്‍ത്തഡോക്‌സ് സഭ കൊല്ലം ഭദ്രാസനാധിപന് സഖറിയാ മാര് അന്തോണിയോസ് മെത്രാപ്പോലീത്തയാണ് ചടങ്ങില്‍വച്ച് സഹായങ്ങള് വിതരണം ചെയ്തത്.\nനാലുപേര്‍ക്ക് ഓരോ ലക്ഷം രൂപയും ഒരാള്‍ക്ക് 50000 രൂപയുമാണ് നല്‍കിയത്. 50000 രൂപകൂടി നല്‍കുമെന്നും കുടുംബക്കാര് പറഞ്ഞു. 30ന് ചക്കുവരയ്ക്കല് മാര് ഇഗ്‌നാത്തിയോസ് യാക്കോബാ സുറിയാനി പള്ളിയില്‍വച്ചാണ് മിമ്മിയുടെയും ചക്കുവരയ്ക്കല് കവലയില് വീട്ടില് ഷൈബുവിന്റെയും വിവാഹം.\nഡല്‍ഹി ഭദ്രാസന ഒ.സി.വൈ.എം. ഏകദിന സമ്മേളനം മീററ്റില് നടത്തി\nHoly Qurbana by H.G.Dr.Yuhanon Mar Thevodoros\nഫാ. ബിനീഷ് ബാബു എം.എഡ്. കരസ്ഥമാക്കി


എല്ലാ പരാതികള്‍ക്കും വിജിലന്‍സ് കേസെടുക്കരുതെന്ന് പിണറായി\n04 Jun, 2018 at 06:56 PM\nഉന്നത വിജിലന്‍സ് ഉദ്യോഗസ്ഥരെ സെക്രട്ടറിയേറ്റിലേക്ക് വിളിച്ചു വരുത്തിയാണ് മുഖ്യമന്ത്രി സര്‍ക്കാര് തീരുമാനങ്ങള് അറിയിച്ചത്.\nവിജിലന്‍സിന്റെ പ്രവര്‍ത്തനങ്ങള്‍ക്ക് കടിഞ്ഞാണിടുന്ന നിര്‍ദ്ദേശങ്ങള് മുഖ്യമന്ത്രി പിണറായി വിജയന് ഡയറക്ടര് ജേക്കബ് തോമസിന് നല്‍കി. പരാതി ലഭിച്ചാലുടന് കേസ് രജിസ്ട്രര് ചെയ്യരുതെന്ന നിയന്ത്രണമാണ് ഇതില് പ്രധാനം. ഒരാള്‍ക്കെതിരെ അന്വേഷണം പ്രഖ്യാപിച്ചയുടന് അയാളെ അഴിമതിക്കാരനായി ചിത്രീകരിക്കുന്നതെന്ന മുന്നറിയിപ്പും നല്‍കിയിട്ടുണ്ട്. ഉന്നത വിജിലന്‍സ് ഉദ്യോഗസ്ഥരെ സെക്രട്ടറിയേറ്റിലേക്ക് വിളിച്ചു വരുത്തിയാണ് മുഖ്യമന്ത്രി സര്‍ക്കാര് തീരുമാനങ്ങള് അറിയിച്ചത്.\nഹൈക്കോടതിയില് നിന്ന് തുടര്‍ച്ചയായി വിമര്‍ശങ്ങള് കേള്‍ക്കുന്ന സാഹചര്യത്തിലാണ് വിജിലന്‍സിനെ നിയന്ത്രിക്കാന് സര്‍ക്കാര് തീരുമാനിച്ചത്. കിട്ടുന്ന എല്ലാം പരാതികളും കേസ് രജിസ്ട്രര് ചെയ്ത് അന്വേഷിക്കേണ്ടതില്ലെന്നാണ് നിര്‍ദ്ദേശം. പരാതി ആദ്യം ആഭ്യന്തര വിജിലന്‍സിന് കൈമാറണം. അവര് അന്വേഷിച്ചതിന് ശേഷം കേസ് രജിസ്ട്രര് ചെയ്യാന് പറഞ്ഞാല് മാത്രമേ കേസെടുക്കാവൂ. ഉന്നത ഉദ്യോഗസ്ഥര്‍ക്കെതിരെ വകുപ്പ് തല നടപടി ശിപാര്‍ശ ചെയ്യുമ്പോള് വേണ്ടത്ര കൂടിയാലോചകള് നടത്തണമെന്നും നിര്‍ദ്ദേശിച്ചിട്ടുണ്ട്.\nനിലവിലെ നിയമങ്ങളുടേയും കോടതി വിധികളുടേയും പരിധിയില് നില്‍ക്കുന്ന രീതിയിലുള്ള അന്വേഷണം മാത്രം നടത്തിയാല് മതിയെന്ന കാര്യവും ജേക്കബ് തോമസിനെ സര്‍ക്കാര് അറിയിച്ചു. ത്വരിത പരിശോധന പ്രഖ്യാപിക്കുന്ന സമയത്ത് തന്നെ അന്വേഷണം നടക്കുന്ന ആളെ അഴിമതിക്കാരനായി ചിത്രീകരിക്കരുതെന്ന കാര്യവും പറഞ്ഞു. വിജിലന്‍സിന്റെ ഇനിയുള്ള പ്രവര്‍ത്തനങ്ങള് സര്‍ക്കാരിന്റെ കര്‍ശന നിരീക്ഷണത്തിലായിരിക്കുമെന്ന മുന്നറിയിപ്പും വിജിലന്‍സ് ഡയറക്ടര്‍ക്ക് മുഖ്യമന്ത്രി നല്‍കിയിട്ടുണ്ട്.


വര്‍ക്കേഴ്സ് ഫോറം: പ്രിയപ്പെട്ട എസ് കെ\nകഥയുടെ രാജശില്‍പ്പിയായിരുന്നു എസ് കെ പൊറ്റെക്കാട്ട്. ദേശത്തിന്റെ കഥനങ്ങളില് തിരസ്കൃത ജീവിതങ്ങള്‍ക്ക് ഇടംനല്‍കിയ മഹാനായ എഴുത്തുകാരന്. കാണാത്ത ദേശങ്ങളിലെ അനുഭവങ്ങളിലേക്ക് മലയാളിയെ കൈപിടിച്ചു നടത്തിയ സഞ്ചാരി. ജ്ഞാനപീഠം കയറിയ പ്രതിഭ. എസ് കെയുടെ ജന്മശതാബ്ദിയാണ് മാര്‍ച്ച് 14ന്. വിദ്യാര്‍ഥിയായിരിക്കെ "വി എന് തെക്കേപ്പാട്ട്" എന്ന തൂലികാനാമം സ്വീകരിക്കാന് എം ടിക്ക് പ്രചോദനമായതുപോലും എസ് കെ പൊറ്റെക്കാട്ട് എന്ന നാമമായിരുന്നു. അച്ചടിമഷിപുരണ്ട എം ടിയുടെ ആദ്യത്തെ പ്രധാനസൃഷ്ടിയും പൊറ്റെക്കാട്ടിനെക്കുറിച്ചാണ്. "പൊറ്റെക്കാട്ടിന്റെ ചെറുകഥകള്" എന്ന ലേഖനം മദിരാശിയിലെ കേരളോദയം മാസികയില് പ്രസിദ്ധീകരിക്കുമ്പോള് എം ടിക്ക് വയസ്സ് 14. എസ് കെ നടന്നുപോയ എഴുതിയ, ജീവിച്ച അതേ നഗരത്തില്, എസ് കെയുടെ സ്നേഹവാത്സല്യങ്ങള് അറിഞ്ഞാണ് എം ടി എഴുത്തിന്റെ ലോകത്ത് ചുവടുറപ്പിച്ചത്. എസ് കെയെപ്പോലെ മലയാളത്തിന്റെ സൗഭാഗ്യമായ, മറ്റൊരു ജ്ഞാനപീഠ ജേതാവായ എം ടി പ്രിയപ്പെട്ട എസ് കെയെ ജന്മശതാബ്ദിവേളയില് അനുസ്മരിക്കുന്നു.\nപൊറ്റെക്കാട്ടിന്റെ ഒരു കഥ വരുന്നു എന്ന പരസ്യം മാതൃഭൂമി ആഴ്ചപ്പതിപ്പില് കണ്ടാല് അതിനുവേണ്ടി അക്ഷമയോടെ കാത്തിരിക്കുന്ന ജ്യേഷ്ഠത്തിയമ്മയെ ഞാനത്ഭുതത്തോടെ നോക്കിയിരുന്നു. ഒരു കഥ വരുന്നത് ഇത്രവലിയ കാര്യമോ എന്നായിരുന്നു എന്റെ ഇളംപ്രായത്തിലുള്ള മനസ്സില്. പിന്നീട് ഈ കഥ വായിച്ചുകഴിഞ്ഞാല് ആഴ്ചപ്പതിപ്പ് മറ്റു പല വീടുകളിലേക്കും കൈമാറ്റം നടത്തുന്നതും ഞാന് ശ്രദ്ധിച്ചു. നാഴികകള്‍ക്കപ്പുറത്തുള്ള ഒരു വീട്ടില് രമണന്റെ കൈയെഴുത്തുപ്രതി ഉണ്ടെന്ന് കേട്ട് അത് രണ്ടു ദിവസത്തേക്ക് കടംതരണമെന്ന് ആവശ്യപ്പെട്ട് എന്നെ എനിക്കറിയാത്ത ഏതോ ഒരു വീട്ടിലേക്ക് അയച്ചതും വായനയില് താല്‍പ്പര്യമുണ്ടായിരുന്ന ഈ ജ്യേഷ്ഠത്തിയമ്മയാണ്. കുറച്ചൊക്കെ വായിക്കാന് തുടങ്ങിയപ്പോള് ഞാനും പൊറ്റെക്കാട്ടിന്റെ കഥകളുടെ ആരാധകനായി മാറി. അക്കിത്തത്തിന്റെ ലൈബ്രറിയില് നിന്ന് പൊറ്റെക്കാട്ടിന്റെ കഥാസമാഹാരങ്ങള്‍കൊണ്ടുവന്ന് വായിച്ചു. കഥാസമാഹാരങ്ങള്‍ക്കിട്ട പേരുകള്‍തന്നെ മാസ്മരശക്തിയുള്ളവയായിരുന്നു. രാജമല്ലി, നിശാഗന്ധി, പത്മരാഗം, ഇന്ദ്രനീലം, വൈജയന്തി.. അങ്ങനെ മറക്കാനാവാത്ത പേരുകള്.\nആദ്യമായി പുസ്തകത്തിലച്ചടിച്ച ചെറുനോവല് "നാടന്‍പ്രേമ"ത്തിനുവേണ്ടി പല വീടുകളിലും പിടിയുംവലിയും നടന്നു. മൂന്നുവര്‍ഷത്തിനകം അതിന്റെ നാലുപതിപ്പുകള് വന്നുവെന്ന് വളരെക്കഴിഞ്ഞാണ് ഞാനറിയുന്നത്. എപ്പോഴെങ്കിലും പൊറ്റെക്കാട്ടിനെ ഒന്നുകാണണം എന്ന ആഗ്രഹം അന്നേ മനസ്സില് വച്ചുകൊണ്ടു നടന്നു. കോളേജ് പഠിപ്പുകഴിഞ്ഞ് പല ജോലിക്കും ശ്രമിച്ചു. ഒന്നും ശരിയായില്ല. അപ്പോഴാണ് പാലക്കാട്ടെ എംബി ട്യൂട്ടോറിയത്സ് എന്ന സ്ഥാപനത്തില് എനിക്കൊരു പണി കിട്ടുന്നത്. അതൊരു പ്രശസ്തമായ സ്ഥാപനമായിരുന്നു. കൊല്ലത്തില് വാര്‍ഷികമൊക്കെ നടത്തും. ഞാന് ചേര്‍ന്നകൊല്ലം എം പി മന്മഥനായിരുന്നു മുഖ്യാതിഥി. മന്മഥന് സാര്, പ്രിന്‍സിപ്പലായ സി കെ മൂസതിന്റെ അടുത്ത സുഹൃത്തായിരുന്നു. അടുത്ത വാര്‍ഷികത്തിന്റെ ഒരുക്കങ്ങള് നടക്കുമ്പോള് മൂസത്മാസ്റ്റര് പറഞ്ഞു, എസ് കെ പൊറ്റെക്കാട്ടിനെ ക്ഷണിക്കണം ഉദ്ഘാടനത്തിന്. എനിക്ക് വലിയ സന്തോഷം തോന്നി. പക്ഷേ, ഒരു സംശയവും. മന്മഥന്‍സാര് വന്നത് ഒരു സൗഹൃദത്തിന്റെ പേരിലാണ്. വലിയ എഴുത്തുകാരനായ എസ് കെ പൊറ്റെക്കാട്ട് ഒരു ട്യൂട്ടോറിയലിന്റെ വാര്‍ഷികത്തിന് വരുമോയെന്നായിരുന്നു എന്റെ ആശങ്ക. എനിക്ക് മറ്റൊരു ദുഃഖംകൂടിയുണ്ടായിരുന്നു. പൊറ്റെക്കാട്ടിനെ ഒലവക്കോട്ടുനിന്ന് സ്വീകരിച്ച് കൊണ്ടുവരാനും രാത്രിവണ്ടിക്ക് പോകുംവരെ അദ്ദേഹത്തെ പരിചരിച്ച് കൂടെ നില്‍ക്കാനും എനിക്കാവില്ലല്ലോ എന്ന വിഷമം. കാരണം ആ കൊല്ലം ആദ്യമായി ട്യൂട്ടോറിയല് വാര്‍ഷികത്തിന് അധ്യാപകരെല്ലാം ചേര്‍ന്ന് ഒരു നാടകം കളിക്കുന്നു. കെ ടി മുഹമ്മദിന്റെ കറവപ്പശു. ഞാനാണത് സംവിധാനംചെയ്യുന്നത്. മുഖ്യകഥാപാത്രമായ ക്ഷയരോഗിയായി അഭിനയിക്കുന്നതും ഞാന്‍തന്നെ. സി കെ മൂസതും സഹോദരന്മാരും നിര്‍ബന്ധിച്ചതിനാലാണ് ഞാനീ ചുമതലയേറ്റത്. നാടകസംവിധാനത്തിലോ അഭിനയത്തിലോ ഒരു വൈദഗ്ധ്യവും എനിക്കില്ല. ഒരധ്യാപകന് വന്നില്ലെങ്കില് പകരം ക്ലാസെടുക്കുന്നതുപോലെ, ഒഴിവുകാലത്ത് ഗൈഡെഴുതിക്കൊടുക്കുന്നതുപോലെ എന്റെ മേധാവികള് പറഞ്ഞപ്പോള് സമ്മതിച്ചുവെന്ന് മാത്രം.\nപൊറ്റെക്കാട്ടിനെ അടുത്തു കാണാനോ സംസാരിക്കാനോകൂടി എനിക്കവസരമുണ്ടായില്ല. രണ്ട് വര്‍ഷത്തിനുശേഷം ഞാന് പത്രപ്രവര്‍ത്തകനായി കോഴിക്കോട് മാതൃഭൂമി ഓഫീസിലെത്തിയപ്പോള് എസ് കെയുമായി വളരെയടുത്ത് പെരുമാറാനവസരം ധാരാളമുണ്ടായി. എസ് കെ ഇടയ്ക്കിടയ്ക്ക് മാതൃഭൂമി ഓഫീസില് കയറിവരും. എന് വി കൃഷ്ണവാരിയരെ കാണാന്. ലിനന് മുണ്ട്, പോപ്ലിന് ഷര്‍ട്ട്, കൈയിലൊരു ചെറിയ ലതര്‍ബാഗ്.... അന്നത്തെ മുന്തിയ സിഗററ്റായ പ്ലെയേഴ്സാണദ്ദേഹം വലിക്കുക. പോക്കറ്റില് പ്ലയേഴ്സിന്റെ കവര് കാണും. അദ്ദേഹത്തിന്റെ പുള്ളിമാന് എന്ന കഥയുടെ ചലച്ചിത്രാവകാശം വാങ്ങാന് രണ്ടുപേര് വന്നപ്പോള് അവര്‍ക്ക് വഴികാണിക്കാന് ഞാനാണ് പോയത്. "ചന്ദ്രകാന്ത"ത്തിലെ ആദ്യ സന്ദര്‍ശനമായിരുന്നു അത്. പല യാത്രകളിലായി അദ്ദേഹം ശേഖരിച്ച കൗതുകവസ്തുക്കള് നോക്കാന് തുടങ്ങിയപ്പോള് അദ്ദേഹംതന്നെ അതിലോരോന്നിനെയുംപറ്റി വിശദമായി പറഞ്ഞുതന്നു. അദ്ദേഹത്തിന്റെ എഴുത്തുമേശയും കാണേണ്ടതായിരുന്നു. പല നിറത്തിലുള്ള കടലാസുകള്, പല നിറങ്ങളിലുള്ള മഷി നിറച്ച പേനകള്. വരുന്ന കത്തുകള്‍ക്കെല്ലാം വിസ്തരിച്ച് മറുപടി എഴുതുന്ന സമ്പ്രദായം അദ്ദേഹത്തിനുണ്ടായിരുന്നു എന്ന് പലരും പറഞ്ഞുകേട്ടിട്ടുണ്ട്.\nപിന്നീടാണ് എസ് കെ തലശേരിയില്‍നിന്ന് പാര്‍ലമെന്റിലേക്ക് മത്സരിക്കുന്നു എന്ന വാര്‍ത്ത കേള്‍ക്കുന്നത്്. വാര്‍ത്ത വന്നശേഷം അദ്ദേഹം മാതൃഭൂമിയില് വന്നപ്പോള് എന് വി കൃഷ്ണവാരിയര് ചോദിച്ചു, അത് വേണമായിരുന്നോ? എസ് കെ ചിരിച്ചു. പലരും നിര്‍ബന്ധിച്ചപ്പോള് ഞാന് സമ്മതിച്ചുവെന്നായിരുന്നു മറുപടി. തെരഞ്ഞെടുപ്പ് അടുത്തപ്പോള് അദ്ദേഹം മാഹിയില് ഭാര്യയുടെ വീട്ടിലേക്ക് താമസം മാറ്റി. കോഴിക്കോട് ചന്ദ്രകാന്തത്തില് വരുന്നത് അപൂര്‍വമായി. എസ് കെ നോമിനേഷന് കൊടുക്കുന്നതെല്ലാം വാര്‍ത്തകളായി വന്നുകൊണ്ടേയിരുന്നു. അദ്ദേഹം നേരിടുന്ന കോണ്‍ഗ്രസ് സ്ഥാനാര്‍ഥി വയനാട്ടിലെ വലിയ തോട്ടമുടമയായ എം കെ ജിനചന്ദ്രന്, മാതൃഭൂമി ഡയറക്ടര്‍കൂടിയാണ്. വയനാട് കൂടിയുള്‍പ്പെട്ടതാണ് അന്നത്തെ തലശേരി പാര്‍ലമെന്റ് നിയോജക മണ്ഡലം. എസ് കെ സ്വതന്ത്ര സ്ഥാനാര്‍ഥിയാണ്. പക്ഷേ, ഇടതുപക്ഷത്തിന്റെ പിന്തുണയുണ്ട്. എങ്കിലും എസ് കെയുടെ അടുത്ത സുഹൃത്തുക്കള്‍ക്കുതന്നെ വിജയസാധ്യതയെപ്പറ്റി സംശയമുണ്ടായിരുന്നു. ജിനചന്ദ്രന് മഹാധനികനാണ്. സല്‍പ്പേരുള്ളയാളുമാണ്. എഴുത്തുകാരനെന്ന നിലയ്ക്ക് എസ്കെയ്ക്കുള്ള പ്രശസ്തിതന്നെയാണ് പ്രചാരണത്തിനുപയോഗിക്കേണ്ടത് എന്ന് തലശേരിയിലെ അദ്ദേഹത്തിന്റെ പ്രവര്‍ത്തകര് കണ്ടിരുന്നു. തെരഞ്ഞെടുപ്പ് പ്രചാരണ ഉദ്ഘാടനംതന്നെ അതൂന്നിക്കൊണ്ടായിരിക്കണം. പ്രവര്‍ത്തകന്മാരുടെ ഒരു സംഘം കോഴിക്കോട്ട് വന്നു. ഉദ്ഘാടന സമ്മേളനത്തിലേക്ക് പൊന്‍കുന്നം വര്‍ക്കിയെയും വയലാര് രാമവര്‍മയെയും വിളിച്ചിട്ടുണ്ട്. അവര് വരും. മാതൃഭൂമിയില് അവര് വന്നത് എന്നെയും എം വി ദേവനെയും ക്ഷണിക്കാനാണ്. അത്യാവശ്യം പ്രസംഗമൊക്കെ ഉണ്ടെങ്കിലും ഒരു തെരഞ്ഞെടുപ്പ് പ്രചാരണത്തിന് പറ്റിയയാളാണോ ഞാനെന്ന സംശയം പ്രവര്‍ത്തകന്മാരോട് പറഞ്ഞു. എസ് കെ നിശ്ചയിച്ചതാണീ പേരുകളൊക്കെ എന്നവര് പറഞ്ഞപ്പോള് ഞാന് സമ്മതിച്ചു. വയലാറിനെയും വര്‍ക്കിസാറിനെയും മുമ്പ് കണ്ടിട്ടില്ല. അതിനുള്ള അവസരംകൂടിയാണിത്.\nവലിയൊരു മൈതാനത്തായിരുന്നു മീറ്റിങ്. ധാരാളം ജനം. തലശേരി മുനിസിപ്പല് ചെയര്‍മാന് എ വി കെ നായര് അധ്യക്ഷന്. തെരഞ്ഞെടുപ്പ് പ്രചാരണം ഉദ്ഘാടനംചെയ്ത് വര്‍ക്കിസാര് ദീര്‍ഘമായി സംസാരിച്ചു. എതിര്‍സ്ഥാനാര്‍ഥിയുടെ പേരൊന്നും പറയാതെ കോണ്‍ഗ്രസിന്റെ കൊള്ളരുതായ്മകള്‍ക്ക് നേരെയായിരുന്നു അദ്ദേഹത്തിന്റെ ആക്രമണം. വശ്യവചസ്സായ വയലാറും നന്നായി പ്രസംഗിച്ചു. എം വി ദേവനും ഞാനും രാഷ്ട്രീയത്തിലേക്ക് കടക്കാതെ എസ് കെ എന്ന എഴുത്തുകാരന്റെ മഹത്തായ സംഭാവനകളെപ്പറ്റി ചെറുതായി പ്രസംഗിച്ചു. എസ് കെയുടെ ഭാര്യ പാചകകലയില് അതിനിപുണയായിരുന്നു. രാത്രിയില് മാഹിയിലെ വീട്ടില് ഗംഭീരമായ ഊണ് ഒരുക്കിയിട്ടുണ്ട്. പക്ഷേ, അതിനുനില്‍ക്കാതെ വര്‍ക്കിസാറും വയലാറും മടങ്ങി. അവര്‍ക്കെന്തോ അത്യാവശ്യമായി തൃശൂരില് എത്തേണ്ടതുണ്ട്. ദേവന് അദ്ദേഹത്തിന്റെ നാടായ ചൊക്ലിയിലേക്കും മടങ്ങി. എസ്കെയുടെ വിരുന്നിന് അവശേഷിച്ചത് ഞാന് മാത്രം. എസ് കെയുടെ ഭാര്യയുടെ മുഖത്ത് അതിഥികളില്ലാതെ വന്നതിന്റെ ജാള്യത കാണാമായിരുന്നു. ഒരുരാത്രിവണ്ടിക്ക് എന്നെ കോഴിക്കോട്ടേക്ക് കയറ്റിവിടാന് എസ് കെ ഏര്‍പ്പാട് ചെയ്തിരുന്നു. പിറ്റേന്ന് ഞാന് മാതൃഭൂമിയില് എത്തിയപ്പോഴാണ് മുതിര്‍ന്ന സഹപ്രവര്‍ത്തകര് പലരും എന്നോട് പറഞ്ഞത്, മേലധികാരികള് ക്ഷോഭിച്ചിരിക്കുന്നുവെന്ന്. പൊറ്റെക്കാട്ടിന് വേണ്ടി പ്രസംഗിക്കുക എന്നുവച്ചാല് മാതൃഭൂമിയിലെ ഒരു പ്രമുഖ ഡയറക്ടറെ എതിര്‍ക്കുക എന്നാണര്‍ഥം വരുന്നത്. അന്ന് എന്റെ പരിശീലനകാലം പൂര്‍ത്തിയായിട്ടില്ല, നിയമനം സ്ഥിരപ്പെട്ടിട്ടുമില്ല. വരുന്നത് വരട്ടെ എന്നു ഞാന് മനസ്സില് വിചാരിച്ചു. എസ് കെ ആവശ്യപ്പെട്ട ഒരു കാര്യം ചെയ്തു എന്നതിലുള്ള സന്തോഷംമാത്രമായിരുന്നു മനസ്സില്.\nആ തെരഞ്ഞെടുപ്പില് എസ് കെ ജയിച്ചില്ല. അടുത്ത തവണയാണ് അദ്ദേഹം വിജയിച്ചതും പാര്‍ലമെന്റിലെത്തിയതും. വിദേശസഞ്ചാരത്തിനിടയ്ക്ക് എസ് കെ തന്റെ ചില കോഴിക്കോടന് സുഹൃത്തുക്കള്‍ക്ക് സ്ഥിരമായി കത്തുകളയച്ചിരുന്നു. അതില് പലതും ഞാന് പിന്നീട് കണ്ടിട്ടുണ്ട്. ഒരു കത്തില് വിദേശത്തെ മനോഹരമായ ഒരു കാഴ്ച വര്‍ണിച്ചശേഷം അദ്ദേഹം അവസാനിപ്പിക്കുന്നത്, കഴിയുന്നത്രവേഗം യാത്ര അവസാനിപ്പിച്ച് കോഴിക്കോട്ടെത്തി വൈകുന്നേരം നമ്മുടെ മിഠായിതെരുവിലൂടെ ഒന്നു നടക്കാനാണെനിക്കിപ്പോള്‍ആഗ്രഹം തോന്നുന്നത് എന്ന പരാമര്‍ശത്തോടെയാണ്. എസ് കെ അവശനും ദുഃഖിതനുമായി ഞാന് കണ്ടത് അദ്ദേഹത്തിന്റെ ഭാര്യ മരിച്ചപ്പോഴാണ്. കോഴിക്കോടിനെ എസ് കെയുടെ നഗരം എന്നു വിശേഷിപ്പിച്ചാല് അത് തെറ്റാവില്ല. അദ്ദേഹത്തിന്റെ മൃതദേഹം ടൗണ്‍ഹാളിലെത്തിയപ്പോള് അന്ത്യോപചാരമര്‍പ്പിക്കാന് വന്നുചേര്‍ന്ന ജനാവലി എന്റെ സങ്കല്‍പ്പത്തിനെല്ലാം അതീതമായിരുന്നു. ചരമാനന്തരം തട്ടിക്കൂട്ടുന്ന അനുശോചനയോഗങ്ങള് പലപ്പോഴും അരോചകമായിരിക്കും. ആരൊക്കെ പ്രസംഗിച്ചു എന്ന പട്ടികയില് പേരുവരല്‍മാത്രമാണ് കാര്യം എന്നു തോന്നിപ്പോകും. ശവസംസ്കാരം കഴിഞ്ഞ് കോഴിക്കോട് ടൗണ്‍ഹാളില് നടന്ന അനുശോചനയോഗത്തില് ചിലര് പൊട്ടിക്കരഞ്ഞു. ചിലര് മുഴുമിപ്പിക്കാന് കഴിയാതെ പ്രസംഗം നിര്‍ത്തി. അന്ത്യോപചാരങ്ങള്‍ക്ക് വന്ന ആള്‍ക്കൂട്ടം അവസാനത്തെ അനുശോചനവും കഴിയുന്നതുവരെ ടൗണ്‍ഹാളിലും പരിസരത്തും തങ്ങിനിന്നു. ആള്‍ക്കൂട്ടത്തില്‍നിന്നുമാറി ഏകാകിയായി നില്‍ക്കുമ്പോള് എനിക്ക് ഈ നഗരത്തിന്റെ മുഴുവന് നിശബ്ദവിലാപവും കേള്‍ക്കാമായിരുന്നു.


Janmabhumi| ഇടുക്കി ലക്ഷ്യമിട്ട് മയക്കുമരുന്ന് ലോബി\nഇടുക്കി ലക്ഷ്യമിട്ട് മയക്കുമരുന്ന് ലോബി\nMay 25, 2022, 10:51 a.m.\nഒരു കാലത്ത് കഞ്ചാവിന്റെ നാടെന്ന നാണക്കേടില് നിന്ന് രക്ഷപ്പെട്ടു വന്ന രാജാക്കാട് ഉള്‍പ്പെടുന്ന ഇടുക്കിയിലെ വിവിധ മേഖലകള് ഇപ്പോള് മയക്കുമരുന്നു ലോബി ലക്ഷ്യം വയ്ക്കുന്നതായി സൂചന. വന് ലാഭവും കൊണ്ടു നടക്കുന്നതിനുള്ള സൗകര്യവുമാണ് പ്രധാന കാരണമായി ചൂണ്ടിക്കാണിക്കുന്നത്.\nരാജാക്കാട്: മാരക മയക്കുമരുന്നായ എംഡിഎംഎയുമായി3പേരെ രാജാക്കാട് പോലീസ് പിടികൂടി. രാജാക്കാട് പൊന്മുടി ചേലച്ചുവട് താന്നിക്കാമറ്റത്തില് ടോണി ടോമി(22), രാജാക്കാട് ചെരിപുറം ശോഭനാ ലയത്തില് ആനന്ദ് സുനില്(22), കനകപ്പുഴ കച്ചിറയില് ആല്‍ബിന് ബേബി(24) എന്നിവരാണ് പോലീസ് അറസ്റ്റിലായത്.\nരാജാക്കാട് എസ്എച്ച്ഒ ബി. പങ്കജാക്ഷന് ലഭിച്ച രഹസ്യ വിവരത്തെ തുടര്‍ന്നാണ് പോലീസ് പരിശോധന നടത്തിയത്. ആനന്ദ്, ടോണി എന്നിവരുടെ കയ്യില് നിന്ന് 20 മില്ലിഗ്രാം വീതം എംഡിഎംഎ ആണ് പിടിച്ചെടുത്തത്. ഇവരെ ചോദ്യം ചെയ്തതില് നിന്നുമാണ് ഇവര്‍ക്കിത് എത്തിച്ച് കൊടുത്തത് ആല്‍ബിനാണെന്ന വിവരം ലഭിച്ചത്. തുടര്‍ന്നാണ് ഇയാളെയും കസ്റ്റഡിയിലെടുത്തത്.\nഗുരുതരമായ മാനസികശാരീരിക പ്രശ്നങ്ങള്‍ക്ക് കാരണമായുന്ന മാരക ലഹരി വസ്തുവാണ് എംഡിഎംഎ. മെത്ത ലിന്‍ഡ യോക്സി മെത്താം ഫീറ്റമിന്. സിന്തറ്റിക് ഡ്രഗ്സ് വിഭാഗത്തില്‍പ്പെടുന്ന ലഹരി വസ്തു മോളി, എക്സ്, എക്സ്റ്റസി, എംഡിഎംഎ എന്ന വിളിപ്പേരുകളിലും അറിയപ്പെടുന്നു. ചികിത്സാ രംഗത്ത് ഇത് ഉപയോഗിക്കുന്നതിന് സ്വീകാര്യത ലഭിച്ചിട്ടില്ല.നിശാ പാര്‍ട്ടികളില് പങ്കെടുക്കുന്നവരാണ് ഇത് കൂടുതലായും ഉപയോഗിക്കുന്നത്.\nകൂടുതല് സമയം ഇതിന്റെ ലഹരി നിലനില്‍ക്കുന്നതിനാലും മണമില്ലാത്തതിനാലും സംഗീത മേളകളിലും നൃത്ത പരിപാടികളിലുമാണ് ഇവ കൂടുതലായി ഉപയോഗിച്ചു വരുന്നത്. വിദ്യാര്‍ത്ഥികളെയും യുവാക്കളേയും ലക്ഷ്യംവച്ചാണ് മയക്കുമരുന്ന് ലോബി പ്രവര്‍ത്തിക്കുന്നതെന്ന വിവരമാണ് പുറത്ത് വരുന്നത്.\nഇടുക്കി ജില്ലയിലേക്ക് മാരകമായ മയക്കുമരുന്നുകള് എത്തുന്നതിനെ സംബന്ധിച്ച് പോലീസ് വിശദമായ അന്വഷണം ആരംഭിച്ചിട്ടുണ്ട്.എംഡിഎംഎയുടെ ഉറവിടം കണ്ടെത്തുന്നതിനുള്ള സമഗ്ര അന്വഷണത്തിലാണ് രാജാക്കാട് പോലീസ്. എസ്ഐമാരായ അനൂപ്, ജോണി, മറ്റ് ഉദ്യോഗസ്ഥരായ ജയചന്ദ്രന് പിള്ള, ജിബിന്, ദീപക്, ജോസഫ്, എന്നിവരുടെ നേതൃത്വത്തിലുള്ള സംഘമാണ് പ്രതികളെ പിടികൂടിയത്. വരും ദിനങ്ങളിലും മയക്കുമരുന്നു വേട്ട ഊര്‍ജ്ജിതമാക്കുമെന്ന് രാജാക്കാട് സിഐ ബി. പങ്കജാക്ഷന് ജന്മഭൂമിയോട് പറഞ്ഞു. പ്രതികളെ അടിമാലി കോടതിയില് ഹാജരാക്കി.